„Acest ghid emană bun-simt 
(...) Explicatiile și exemplele 
autoarei sunt simple, ușor de 
înţeles. Această carte este 
accesibilă tuturor și oferă teme 
de reflecţie. Deși este vorba în 
principal despre stres și 
anxietate la copii, este abordat 
și aspectul de stres și anxietate 
la părinţi.” 

ISABELLE JOANNETIE, 
autoare și psiholog 

„Cu siguranţă, Frica și 
anxietatea copilului este cartea 
care a adunat toată știința 
legată de funcţionarea psihică 
și fiziologică a fricii — și sunt 
încântată să o folosesc și eu în 
cadrul muncii mele.” 

OTILIA MANTELERS, psiholog 
„Meseria de părinte este una 
dintre cele mai exigente 
meserii, mai ales dacă avem un 
copil care suferă de anxietate. 
Nu există copil perfect și nici 
părinte perfect, și este foarte 
bine că lucrurile stau așa. Prin 
urmare, fii indulgent cu 
propriul copil și cu tine însuţi 
și, astfel, vei trece mai ușor 
peste micile obstacole de zi cu 
zi. Un copil care se teme are 
nevoie, înainte de toate și mai 
presus de orice, de un adult 


care să-l înţeleagă, să-i fie 

alături și să creadă în el.” 
GENEVIEVE PELLETIER 

Prefata 


rica, una dintre cele șase emoţii de bază pe 


care le dobândim încă de la naștere, continuă să ne 
destabilizeze și pe noi, adulţii, pentru că, pe de o 
parte, nu îi înțelegem rostul în funcţionarea noastră, 
iar pe de altă parte, ne este teamă să o trăim. 

Deși, în mod tradiţional, frica este considerată o 
emoție nega 
tivă, în realitate ea servește un rol important pentru 
ființa umană - 
acela de a ne ţine în siguranţă. Această emoție ne 
mobilizează să 
facem faţă unor pericole reale și potenţiale, încă din 

timpuri preistorice, pe vre 
mea când oamenii trăiau în peșteri, frica ne-a ajutat 
să ne ferim de fenomene distrugătoare ale naturii, de 
animale sălbatice și de lupte cu alte triburi. în ziua de 
azi, oamenii nu mai trec prin atât de multe pericole 
fizice, 

Frica, una dintre cele șase emoții de bază pe care le dobândim 
încă de la naștere, continuă să ne destabilizeze și pe noi, adultii. 
ci mai degrabă emoţionale. 

Mă bucur foarte tare să am în fața mea, iar acum și 
în suflet, cartea aceasta de psihologie, scrisă de 
psihologul Geneviève 
Pelletier. Este poate una dintre cele mai cuprinzătoare 
cărți despre cum funcţionează frica în psihicul nostru. 
Deși se adresează părinţilor, reprezintă un instrument 

de cunoaștere atât pentru publicul larg, deoarece 
explicaţiile sunt concepute pe înţelesul tuturor, cât și 
pentru specialiștii în sănătate mintală. Este o carte 
care prezintă suficiente informaţii din neuroștiinţă (în 
special din studiile lui Jaak Panksepp, autorul cărții 
The Archeology of the Mind), din antropologie, 
neurobiologie și psihologie, astfel încât să producă o 
reală schimbare în felul nostru de a ne raporta la 
emoția fricii. 
Astfel, autoarea descrie cum funcţionează cortexul 
prefrontal și sistemul limbic, ilustrează felul în care 
frica activează impulsurile de luptă, fugă sau îngheţ 
ale creierului reptilian și explică minuţios diferenţa 
dintre frică și anxietate, precum și felul în care frica 
de 

Cu siguranţă, Frica și anxietatea copilului este cartea care a 

adunat 

vine fobie. Fiecare capitol este presărat cu exemple 
concrete din practica clinică a autoarei Geneviève 
Pelletier, situaţii în care copii de toate vârstele 

întreaga știință legată manifestau fie simptome ușoare 
de de modul în care frica frică, fie tulburări de anxietate 
mai se- 

functionează la nivel psihic și fiziologic. 

vere. Personal, m-am regăsit în toate aceste situaţii, 
atât ca părinte, cât și ca adult cu frici din propria 
copilărie (frica 
de zgomote, de personaje din basme, precum și visele 
legate de căderea în gol). Autoarea a demonstrat și 
felul în care tipul de atașament al părintelui faţă de 
propriul copil contribuie la creșterea sau la 
diminuarea fricii acestuia. Cu siguranţă, Frica și 

anxietatea copilului este cartea care a adunat toată 
știința legată de modul în care frica funcţionează la 
nivel psihic și fiziologic și sunt încântată să o folosesc 
și eu în cadrul muncii mele. 

Profunzimea acestei cărți este redată simplu și o 
vedem mai ales în explicaţia fricilor aparent iraționale 
ale copiilor. Astfel, atunci când pericolul nu este real, 
părinţii pot interpreta fricile copiilor lor drept mofturi. 
Spre exemplu, frica de baloane, de apă sau de gândaci 
poate să fie, de fapt, o manifestare a unei frici legate 
de neîndeplinirea unei nevoi simbiotice din relaţia cu 
părinţii. Nevoia copilului de a fi aprobat, înţeles, 
acceptat, nevoia de a fi special, unic pentru părinte, 
precum și nevoia de apartenenţă exclusivă nu sunt 
îndeplinite continuu atunci când există și un frätior 
sau o surioară. în această situaţie, dat fiind că nevoia 
de exclusivitate este greu de exprimat, sistemul 
nervos generează o frică alimentată tocmai din 
neîmplinirea acestei nevoi. Citind aceste explicaţii 
profunde în cartea Frica și anxietatea copilului, 
părintele înţelege din recomandările autoarei, 
psiholog, că este nevoie să manifeste afecţiune si 
iubire într-un mod mai conștient si intentional în reia- 
ţia de atașament cu propriul copil. 

Dacă în prima parte a cărții sunt descrise mai toate 
aspectele legate de frică și anxietate, în partea a 
doua, Geneviève Pelletier propune o sumedenie de 
idei și soluţii pentru părinţi, extrem de eficiente. De ce 
eficiente? Pentru că ele pornesc de la ideea că 
părintele este primul care trebuie să aibă grijă de 
viaţa sa emoţională, așa încât să privească fricile 
copilului nu prin lentila propriilor traume, ci cu 
luciditate și claritate. Recomandările psiholoagei 
canadiene pornesc de la primirea și acceptarea cu 
blândete a fricilor, la liniștirea acestora cu afecţiune, 
cu mângâiere și vorbe tandre. Astfel, explicaţiile și 
sfaturile date părinţilor tin cont de faptul că limbajul 
nonverbal este cel mai eficient calmant al fricii și că 
explicaţiile care infirmă experienţa corporală și 
emoțională a fricii resimtite de copil nu fac decât să 
crească senzaţia de nesiguranţă și de lipsă de 
protecţie. Jocul, modalitatea mea preferată de 
vindecare a fricilor,este și unul dintre instrumentele 
folosite de autoare. Astfel, găsiţi exemple despre cum 
să abordati fricile de gândaci, de clovni și de monștri 
cu ajutorul jocurilor terapeutice simple. 

Poate că mesajul care transpare cel mai mult din 
Frica și anxietatea copilului este acela că aveţi un 
copil bun și minunat și că orice frică a lui merită să 
primească atenţia voastră, să fie auzită și liniștită de 
vorbe pline de tandrete și înțelepciune. Tandretea o 
dobândim din grija pe care e nevoie să o dezvoltăm 
față de noi înșine, trăind o viaţă cu cât mai multă 
conștienţă, iar înţelepciunea o găsim și o integräm din 
cărți bune, precum aceasta, pe care eu cu siguranţă o 


voi păstra în biblioteca mea de suflet! 

PAU MaPoăâtă re 


e apucă strâns cu degetelele de pantaloni, ochișorii i se 


măresc, buza începe să-i tremure și, la final, dă drumul plânsului 
de disperare! Orice părinte a fost deja martor la o astfel de 
reacţie pe cât de normală, pe atât de dureroasă pentru sufletul 
părintesc. Ne activăm instataneu ori de câte ori copilului nostru 
îi este teamă și am vrea să-l liniștim imediat, fără să știm însă ce 
ar trebui să facem. Să-l calmăm? Să-l ocrotim? Să vorbim cu el? 
Să-l încurajăm? Să-l ajutăm să-și înfrunte spaima? Atâtea între- 
bări fără sfârșit și tot atâtea motive de îngrijorare, cu sau fără 
sens. Este normal pentru un copil să-și facă griji? 

Oare de unde vin toate aceste reacţii si de ce la unii dintre copii 
ele se manifestă mai puternic decât la alţii? Oare unii copii sunt 
mai fricoși sau mai anxioși decât alţii? Ce ar trebui să facă 
părintele în acest caz? 

Cartea de faţă dorește să răspundă la toate aceste întrebări, 
propunând cititorului exerciţii simple, pe care să le facă 
împreună cu cel mic, astfel încât să-l ajute să-și depășească frica 
și anxietatea, și contribuind astfel la bunăstarea lui psihică. 


APITOLUL i 

să înțelegem frica si 
anxietatea 


„Toţi oamenii simtfrică. Este o emotieJireascä si nu are nicio 


legătură cu definiţia curajului.” Jean-Paul Sartre 


Ce este frica? 


rica este una dintre emoţiile primare esenţiale 


pentru supraviețuirea indivizilor si a speciei. Ea are 
rolul de a ne proteja de pericole, pregătindu-ne corpul 
să reacționeze prin fugă sau prin atac (12)!. Frica este 
necesară pentru că ne face să reactionäm atunci când 
observăm un pericol, în loc să rămânem pasivi. în 
lipsa fricii, am putea să ne întrebăm, pe bună 
dreptate, dacă 

oamenii ar fi supraviețuit pe Pământ. Frica este 
universală, așadar comună tuturor raselor și speciilor 
animale, fie ele mamifere sau nu (45). Adevărul este 
că felul în care noi, oamenii, reactionäm când ne este 
teamă seamănă foarte mult cu felul în care reactio- 
nează un șobolan, un câine sau o maimuţă. 

Frica se formează în acea zonă a creierului numită 
creierul limbic, sediul tuturor emoţiilor. Potrivit 
specialiștilor în neurostiinte, reacţia de frică implică 
în principal patru structuri cerebrale, și anume 


amigdala, talamusul, substanţa cenușie periapeductală (PAG) și 


1 Cifrele dintre paranteze reprezintă referintele de la finalul lucrării (n. 
red.). 

cortexul (vezi figurile 1 și 2, pagina 21). Pentru a 
înţelege mai bine ce se petrece în creierul unui copil 
atunci când îi este frică, să luăm un exemplu: 

Iulian, 2 ani, se joacă în parc. Este preocupat să-și 
umple găletușa cu nisip, ajutându-se de o lopăţică. 
Deodată, vede apropiindu-se un străin care plimbă în 
lesă un câine mare. Câinele începe să latre tare, 
foarte aproape de copil, care, absorbit de jocul său, 
nu l-a observat mai devreme. Simturile lui Iulian 
captează stimulii emanati de câine. 

e Vederea: botul câinelui cu dinţii ascuţiţi, privirea 
fioroasă etc. 

e Auzul: sunetul lătratului 
Aceste informaţii senzoriale ajung la talamus care, la 
rândul lui, le transmite mai departe, direct la 
amigdală. Aceasta dă alarma și pregătește corpul să 
reacționeze, transmițând informaţia către PAG care, 
la rândul ei, induce răspunsul automat de fugă sau de 
atac. Iulian simte impulsul să-și lase lopăţică și 
găletușa și să o ia la fugă spre mama. 

Acest circuit neuronal este cunoscut sub numele 
de calea rapidă sau de circuitul scurt, deoarece permite o 
reacţie promptă, înainte chiar de a avea timpul 
necesar pentru a înţelege și a analiza ce se petrece. 
Probabil că ai avut deja ocazia să experimentezi acest 
fenomen atunci când ceva te-a făcut să tresari. Ai 
reacționat într-o fracțiune de secundă, înainte de a fi 
putut identifica stimulul care te-a luat prin 
surprindere. 

A urmat apoi activarea în creier a circuitului lung, 
ceea ce ţi-a permis să analizezi sursa fricii și să îţi dai 

seama (la modul inconștient) că nu există un pericol 
real. Reacţia de teamă a fost, așadar, inhibată și nu ai 
fost nevoit să o iei la fugă. 

Când vorbim de calea lungă sau de circuitul lung, 
informaţia senzorială ajunge la talamus care, la 
rândul lui, o transmite mai departe la hipocamp (fără 
nicio legătură cu animalul marin). Hipocampul este o 
regiune a creierului care joacă un rol important în 
procesul de memorie. Creierul lui Iulian compară 
ceea ce aude și vede cu ceea ce-și aduce aminte din 
experienţele deja trăite. A mai văzut vreodată un 
astfel de animal? A avut deja experienţe plăcute cu 
câini sau, dimpotrivă, a fost mușcat de un câine 
vreodată? Hipocampul va transmite toate aceste 
informaţii mai departe la cortex, care este regiunea 
evoluată din creier, cea care gândește, analizează și ia 
decizii conștiente. Cortexul cerebral al lui lulian 
analizează informaţiile, evaluează situaţia în funcţie 
de informaţiile transmise de hipocamp și transmite 
analiza mai departe amigdalei care, după caz, va 
menţine reacția de frică sau o va inhiba. Dacă Iulian 
este familiarizat cu câinii, dacă are unul acasă cu care 
se joacă, sunt șanse să decidă creierul lui că situaţia 
nu este periculoasă și că animalul nu-i vrea răul. 
Așadar, reacţia de teamă ar putea fi inhibată, copilul 
ar putea să se calmeze repede și să se întoarcă la 
joacă. Dacă însă creierul lui nu e capabil să identifice 
câinele ca fiind blând sau, și mai rău, dacă Iulian a 
fost mușcat de 
vreun câine, el o va lua la fugă de frică, va începe să 
plângă și va căuta protecţia mamei. 

Cortexul are puterea de a confirma sau inhiba 
existenţa pericolului și reacţia de frică. Totuși, pentru 

ca informaţiile neuronale să ajungă la hipocamp și la 
cortex, este nevoie de mai mult timp (câteva miimi de 
secundă în plus). Acest interval de timp este cel care 
poate face diferenţa atunci când viaţa ne este pusă în 
primejdie. lată de ce creierul este construit în așa fel 
încât să avem un circuit scurt care să permită o 
analiză rapidă și aproximativă, capabilă să declanșeze 
o reacţie de supravieţuire. De aceea ajungem uneori 
să reactionäm înainte să înțelegem cu adevărat ce se 
întâmplă. 


CORTEX SENZORIAL 
> 
circuit lung 


TALAMUS 


SENZORIAL AMIGDALA 


STIMUL RĂSPUNSURI 
EMOȚIONAL EMOȚIONALE 


Secretia de adrenalină provoacă o serie de 
transformări în corp (38). într-adevăr, corpul este în 
alertă și se pregătește de o activitate 
fizică sau intelectuală (să fugă pentru a scăpa și să 
gândească repede). lată ce transformări putem 
observa: 

e dilatarea pupilelor; 

* dilatarea căilor respiratorii; 
e accelerarea ritmului cardiac; 
e transpiratie; 
* diminuarea fluxului de sânge în piele și în 
extremităţi (mâini și picioare); 
e creșterea fluxului de sânge în mușchii braţelor și ai 
picioarelor; 
e relaxarea vezicii; 
e blocarea digestiei. 


Se constată o creștere a fluxului sanguin în 
principalii mușchi de la picioare și din braţe, ceea ce 
va duce la o mai bună oxigenare a lor, permitându-ne 
să fugim, să ridicăm greutăţi sau să-i ținem piept 
dușmanului. în schimb, părţile corpului mai putin 

importante pentru supravieţuire, ca de pildă pielea și 
degetele, vor fi mai putin irigate, ceea ce explică 
senzaţia de mâini reci și umede, în caz de nervozitate. 
Tot din acest motiv ne putem simţi și mâinile grele. 
Fluxul sanguin va fi diminuat și în organele res- 
ponsabile cu digestia. Corpul va plasa digestia pe 
„stand-by”, astfel încât toată energia să fie canalizată 
în fugă. Apoi, odată ce pericolul este înlăturat, 
digestia va reveni la normal. lată de ce câteodată ne 
confruntăm cu neplăceri de tipul durerilor de burtă, 
balonărilor, senzatiei de greață, con- stipatiei sau 
diareii. Copiii anxioși se plâng frecvent de dureri de 
burtă și părinţii cred că totul este „în mintea lor”. De 
fapt, aceste dureri sunt reale și apar pentru că, la 
acești copii, sistemul nervos simpatic este în 
permanentă alertă și inhibă digestia. 
Copiii anxioși se plâng frecvent de dureri de burtă și părinţii cred 
că totul este „în mintea lor”. De fapt, aceste dureri sunt reale. 
Când mușchii braţelor și ai picioarelor se contractă 
și se pregătesc de acţiune, apare tremuratul. Probabil 
că ti s-a întâmplat să-ţi tremure genunchii sau mâinile 
înaintea unei prezentări în faţa unui grup de oameni. 
Acest lucru se întâmplă deoarece creierul consideră o 
astfel de situaţie ca potenţial primejdioasă. Probabil 
că ai simţit dorinţa de a o rupe la fugă și ţi-ai simţit 
mușchii gata de acţiune. Pupilele se dilată pentru a 
crește vederea periferică și atenţia se concentrează 
pe primejdie. Este mult mai greu să determini un 
copil căruia îi este frică să se „desprindă”, adică să-i 
distragi atenţia prin ceva care să-l facă să nu se mai 
gândească la 


respectiva situaţie. Corpul lui îl avertizează că este în 
pericol și că 

trebuie să-și concentreze toată atenţia pe acel lucru. 
Potrivit specialistului în neurostiinte Jaak 
Panksepp, frica inhibă tot, atunci când se declanșează 
- fie că este vorba de joc, de explorarea mediului 
înconjurător sau de interacțiuni sociale (45). Dacă 
se sperie de câinele acela mare, Iulian se va opri 
imediat din joacă și nu va mai fi interesat de ceea ce îi 
trezea în mod normal curiozitatea. Atenţia sa va fi 
orientată exclusiv spre lucrul care îi provoacă spaimă. 
Chiar dacă, în clipa aceea, un alt copil vine la el și-i 
propune să se joace împreună, sunt slabe sansele ca 
el să dea curs invitatiei, atât timp cât frica este tot 
acolo. Nimic nu-l va mai interesa, nici fluturii, nici 
veve- 

Potrivit specialistului în neurostiinte Jaak Panksepp, frica inhibă 
tot, atunci când se declanșează - fie că e vorba de joc, de 
explorarea mediului înconjurător sau de interacțiuni sociale. 

ritele, nici alte animale. Toată atenţia îi va fi 
îndreptată către ceea ce l-a speriat. Dacă înţelegi 
acest mecanism, vei putea să observi mai bine copilul 
atunci când se sperie. Este normal să lase totul baltă 
când simte că-i este frică. Lucrurile vor reveni la 
normal de 

îndată ce teama va dispărea. Este inutil să-i ceri 
copilului să se concentreze pe o activitate, pe o temă 
sau chiar să interacţioneze cu alţi copii, atunci când 


este speriat. Corpul lui nu este capabil să o facă. 
Trebuie mai întâi să-l liniștești. 


Toate aceste reacţii fiziologice sunt inofensive, 
chiar dacă neplăcute. Odată ce pericolul este 
îndepărtat, corpul se reechilibrează de la sine. 
Imediat ce Iulian se ascunde la mama în braţe si 
dulăul pleacă, ritmul cardiac încetinește și totul 

redevine ca înainte să apară câinele. 

Bineînţeles, reacţia de frică poate fi provocată de o 
falsă percepţie a pericolului. Cu alte cuvinte, o alarmă 
falsă. în astfel de situaţii, 
cortexul atribuie unui element inofensiv un caracter 
potenţial periculos. Corpul ignoră însă faptul că 
alarma este falsă și reacţia de spaimă este la fel de 
puternică. Există nenumărate exemple de astfel de 
alarme false. în practica mea, am avut foarte mulţi 
tineri care au dezvoltat tulburări de anxietate produse 
de false alarme. Să luăm cazul Simonei: 

Simona are 10 ani și a venit la mine pentru că are 
fobie de libelule. Are niște reacţii incontrolabile de 
panică la vederea unor astfel de vietäti. Se sperie așa 
de tare de ele, încât îi este greu să iasă afară la joacă. 
Este într-o permanentă stare de alertă și pândește cea 
mai mică mișcare ce ar putea fi provocată de o 
libelulă în zbor. 

Cu toate că știe foarte bine că libelulele nu 
înțeapă, Simona nu suportă să le simtă zburând pe 
deasupra ei, pe neașteptate. Libelulele au, într- 
adevăr, obiceiul să-și schimbe direcţia de zbor foarte 
rapid. Așadar, creierul fetiţei anticipează senzaţia că 
libelulele se vor năpusti asupra ei și, deci, simte un 
pericol. Cum vede o mișcare în câmpul ei vizual, cum 
inima i-o ia razna și Simona este gata să fugă. 

Acest exemplu ilustrează modul în care creierul poate 
să declanșeze o reacţie de frică nejustificată. Să 
încercăm să liniștim un copil spunându-i că teama lui 
e lipsită de noimă nu este suficient pentru a-i domoli 


frica, chiar dacă în anumite situaţii poate fi de 
folos.SCHEMA CREIERULUI 

Figura 1 

Substanţă cenușie 
periapeductală 


x Figura 2 


în concluzie: 

Frica este o emoție universală, indiferent de 
specie. 

Ea ne ajută să reactionäm rapid și să rămânem în 
alertă în fața unui pericol. 

Este vorba despre o emotie importantă pentru 
supraviețuirea speciei și a individului. 

Care sunt cele mai frecvente frici ale 
copiilor? 

După cum spunea Jaak Panksepp, frica este o 
emoție fără obiect, într-un prim stadiu, ceea ce 
înseamnă că ea nu este provocată de ceva anume. 
Stimulii care suscită teamă variază de la o specie la 
alta, în funcție de amenințările care ar putea pune în 
pericol supraviețuirea respectivei specii. Sobolanii se 
tem în mod natural de mirosul prădătorilor, în special 
de cel al pisicilor sau de spaţiile deschise, unde riscă 
să fie prinși ușor. 

în cazul oamenilor, durerea, zgomotele puternice și 
senzaţia de cădere în gol reprezintă singurii stimuli care 
le provoacă teamă de o manieră înnăscută și 
universală. încă de la naștere, bebelușii se sperie de 
zgomotele puternice și bruște, de durere sau de 
senzaţia de cădere în gol. Și asta pentru că toţi acești 
stimuli pot să pună în pericol supraviețuirea. Dacă ai 
un copil care se teme de vaccinuri, de înțepături de 
insecte sau de o vizită la stomatolog, acest lucru este 
cel mai probabil cauzat de faptul că toate cele trei 
situaţii sunt asociate ideii de durere, iar frica de 
durere este universală. Așadar, avem de-a face cu 
temeri absolut normale. 

Celelalte frici se nasc pe măsură ce copilul le 
experimentează. Ele sunt frici dobândite prin propria 
experienţă, fie prin participarea la reacția generată de teamă 
a unei alte persoane, fie prin condiţionare. Dacă, să zicem, îţi 
stăpânești cu greu reacţia cauzată de frică în fața 
unui păianjen sau a unei albine, este foarte posibil să-i 
transmiti și copilului această frică și, la rândul lui, 
copilul să dezvolte o fobie bazată pe reacţia ta. 

în cazul unei frici condiționate, avem de-a face cu un 
mecanism ceva mai complicat. Pentru a înţelege mai 
bine cum funcţionează, propun două exemple: 

Darius, în vârstă de 3 ani, este în mașină cu 
părinţii lui. Aceștia nu au observat că o viespe a intrat 
în mașină. Dintr-odată, viespea îl înţeapă pe băieţel, 
care începe să urle. Părinţii îl calmează și îl duc 
acasă, pentru a-i pune comprese cu apă rece. Durerea 
dispare, dar a doua zi, Darius refuză să se urce în 
mașină ca să meargă la grădiniță. începe să tipe, o ia 

la fugă si se agaţă de părinţi. Aceștia, uimiti și 
neputincioşi în fața reacției copilului, încearcă să-l 
liniștească, dar nimic nu pare să funcţioneze. Ce se 
întâmplă este că în creierul lui Darius, mai precis în 
hipocamp, mașina este asociată cu durerea produsă 
de înţepătura viespii. Durerea provoacă frică la modul 
general. Ca să se protejeze, creierul este programat 
să ţină minte toţi stimulii asociaţi durerii. Acest 
fenomen se petrece în creierul limbic!, în afara 
creierului responsabil cu gândirea și analiza, adică în 
afara cortexului. Darius se teme acum de mașină și 
toate încercările părinţilor de a-l liniști eșuează, 
pentru că, în cazul lui, creierul emoţional a preluat 
comanda și el nu ascultă de logică. 

1 Creierul limbic este creierul emoţiilor. 

Eduard avea 8 ani când, împreună cu mama sa, a 
fost victima unui accident de mașină. Era iarnă și era 
polei pe șosea. Mama sa a pierdut controlul volanului 
într-o curbă și a ajuns pe contrasens. Un camion care 
venea din direcţia opusă a lovit mașina. Din fericire, 
nu au suferit decât răni ușoare, dar, cu toate acestea, 
au fost transportaţi la spital cu ambulanta. De la acel 
incident, Eduard este cuprins de panică de fiecare 
dată când mama lui se îndreaptă spre autostradă. 
începe să tremure, să plângă și-i cere mamei să tragă 
pe dreapta și să oprească mașina. în creierul lui 
Eduard, autostrada este asociată cu ideea de 
primejdie. Chiar și în plină vară, pe un carosabil 
uscat, copilul este cuprins de o panică pe care nu o 
poate controla. 

Copilul tău poate ajunge să se teamă de anumite 
animale, insecte, obiecte sau chiar de anumite tipuri 

de persoane în urma unor experienţe dureroase sau 
neplăcute. în capitolul 2, vom vedea mai în detaliu 
sistemele din creier implicate în răspunsul nostru la 
frică sau anxietate. Ce trebuie spus este că nu 
întotdeauna putem să ajungem la sursa fricii și să 
înțelegem de unde vine. Unele frici apar spontan, fără 
să le știm cauza, iar altele fac parte din procesul 
normal de dezvoltare a unui copil?. 

Tabelul ce urmează prezintă cele mai frecvente 
temeri ale copiilor, în funcţie de vârstă. 


Vârstă  |Temeri frecvente 


8 luni  |Frica de străini, frica de a fi lăsat singur 
Frica de zgomot (aspirator și alte 

1 an electrocasnice) 

18 luni |Frica de întuneric 


2-4 ani |Frica de personaje imaginare: vrăjitoare, 
fantome, monștri, clovni, Mos Crăciun, 
mascote etc. Frica de animale: lupi, urși, 
rechini etc. 

5-12 aniFrica de anumite situaţii: de a fi răpit, de 
dentist, de accidente, de hoţi 

Frica de imagini de actualitate (violenţă, 
catastrofe etc.) 

Diferite spaime sociale: de a fi respins, 
judecat etc. 


2 Pentru mai multe informaţii despre diferitele stadii de dezvoltare ale 


copilului, consultaţi site-ul www.naitreetgrandir.com. 
3 Naitre et grandir („A se naște și a crește”), iulie 2015, 


https://naitreetgrandir.com/fr/etape/l_3_ans/comportement/fiche.aspx? 
doc= bg-naitre-grandir-peur-comment-intervenir. 


4 GENEVIEVE PELLETIER 


Pe măsură ce creste, bebelușul devine din ce în ce 
mai conștient de mediul înconjurător și învaţă să 
recunoască persoanele care au grijă de el, în special 
părinţii. Dezvoltă un atașament profund faţă de 
aceștia, pentru că simte că starea lui de bine depinde 
de ei. De unde și spaima de străini și de abandon, 
care apare în jurul vârstei de 6-8 luni. Bebelușul are o 
reacţie de panică (plânge) atunci când își vede 
părinţii îndepărtându-se de pätutul său ori atunci 
când îl lasă în grija unui alt adult. Această reacţie este 
perfect normală și arată atașamentul copilului faţă de 
părinţi. în decursul următoarelor luni, el va înţelege 
că aceștia se vor întoarce și, astfel, frica lui se va 
domoli spre vârsta de un an. Mulţi copii abandonaţi 
sau care au trăit în primii ani de viaţă numeroase 
perioade de ruptură în relaţiile de atașament“ (de 
exemplu, schimbări ale centrelor de 
plasament) și mulţi dintre cei care suferă de anxietate 
socială intensă pot rămâne cu o teamă persistentă de 
abandon sau de oameni străini. 
Către vârsta de un an, copilul dobândește suficientă 
experienţă 
de viaţă în lumea înconjurătoare, astfel încât să poată 
distinge 

în jurul vârstei de un an, copilul distinge obiectele si sunetele 

cunoscute de cele neobișnuite. 
obiectele și sunetele cunoscute de cele 

neobișnuite. Astfel, el poate să se teamă de zgomote 
necunoscute sau neobișnuite ca, de pildă, de 
zgomotul aspiratorului sau al robotului de bucătărie. 


4 Atașamentul este legătura afectivă privilegiată care se construiește 
între părinte și copil. 

Micutul Ivan, în vârstă de 11 luni, sărbătorește pri- 
mul său Crăciun. Stă așezat lângă brad, înconjurat de 
noile sale jucării și de diverse ambalaje de la cadouri. 
Se joacă frumos, până când unul dintre verișorii lui 
pornește o mașinuţă teleghidată pe care a primit-o 
cadou. Masinuta se mișcă în toate părțile și face un 
zgomot strident. Dintr-odată, Ivan începe să plângă și 
pornește de-a bușilea către mama, cât poate el de 
repede. Mama nu este surprinsă de reacţia lui Ivan. 
„în perioada asta, spune ea, îi e frică de toate 
obiectele care se mișcă singure și care fac zgomot”. 
Odată ajuns în braţele mamei, Ivan se liniștește și 
începe să observe masinuta de la distanţă. Văzându-i 
pe ceilalţi copii că se distrează cu masinuta și văzând 
că adulţii din jur nu se tem de acest obiect, va învăța 
și el să se stăpânească. Și poate că anul viitor îi va 
cere și el lui Moș Crăciun o mașinuţă teleghidată! 

De la 2 la 4 ani, mintea copiilor este populată de personaje 

imaginare, care le pot provoca teamă. 
între 2 si 4 ani, imaginarul prinde viaţă în mintea 
copilului. Micutul începe să se joace de-a diverse 
lucruri și îi place să audă povești cu personaje fictive. 
Lipsa lui de maturitate cognitivă va face să-i fie greu 
să distingă realitatea pe care o vede la televizor de 
cea din basme. Așadar, este normal să-i fie teamă de 
lupi, de vrăjitoare, de clovni sau să refuze să se așeze 
în poală la Moș Crăciun. Nume 
roase frici pot să apară la această vârstă. în 
majoritatea cazurilor, ele vor dispărea la fel de repede 
cum au apărut, pe măsură ce copilul se va maturiza. 
Prin urmare, nu trebuie să te îngrijorezi din cale- 
afară. 

Tot la această vârstă încep să apară coșmarurile. 
Copilul se trezește plângând și povestește cum un lup 
voia să-l mănânce sau cum un dinozaur fugea după el. 
în cele mai multe situaţii, coșmarurile vor dispărea și 
ele de la sine, pe măsură ce copilul își va depăși 
spaimele. Poţi să-l ajuţi în acest sens, linistindu-1. 
Odată cu vârsta de 5 ani, dezvoltarea cognitivă a 
copilului va atinge 
un nou stadiu, ceea ce-i va permite să devină mai 
capabil de a de 
osebi realitatea de ficţiune. Stie din ce în ce mai bine 


să ţină cont de constrângerile realităţii. Va deveni 
încă și mai conștient de anumite pericole, mai ales că 
școala și grădiniţa vehiculează diferite mesaje de 
preventie referitoare la igiena mâinilor, alimentaţie, 


pedofilie, intimidare etc. Chiar dacă aceste me- 
De la 5 ani, dezvoltarea cognitivă a copilului atinge un nou 
stadiu, copilul putând să deosebească realitatea de ficțiune. 


saje au scopul de a-i ajuta pe copii să facă faţă tuturor 
acestor situaţii, ele au, din păcate, și efectul contrar 
de a provoca teamă. 

La această vârstă, copiii își fac fel de fel de 
scenarii în minte și-și imaginează ce ar fi dacă... Ceea 
ce poate să le provoace adesea teama de a fi răpiți, de 
a se îmbolnăvi sau de a suferi un accident. Relaţiile cu 
semenii vor lua și mai mare amploare în viaţa copilu- 
lui, care va ajunge să cunoască și primele spaime la 
nivel social: spaima de a fi respins, de a fi diferit, 


judecat etc. Aceste spaime sunt normale și nu există motive 
de îngrijorare, atât timp cât ele nu interferează cu buna 
funcționare a copilului în viaţa de zi cu zi. 


O colegă mi-a cerut sfatul. Niște părinţi au venit la 

ea în legătură cu fetița lor de 5 ani. Aceasta ar avea, 
zic părinţii, o fobie de animatori-mascote*. De fiecare 
dată când vede unul, i se face frică și se ascunde în 
spatele părinţilor. Mai mult, fetița este cuprinsă de 
panică de îndată ce părinţii invocă până și simpla 
posibilitate de a vedea un astfel de animator. în 
ultimul timp, fetiţa a refuzat chiar să meargă la ziua 
unor prieteni unde urma să vină și un animator- 
mascotă. Părinţii consideră că cea mică ar avea 
nevoie de un psiholog. îi explic colegei mele că 
spaima de mascote e normală la această vârstă și că, 
în ciuda reacţiilor puternice ale fetiţei, nu există 
motive de panică, pentru că, în majoritatea cazurilor, 
frica dispare de la sine fără nicio intervenţie. Așadar, 
o sfătuiesc să-i liniștească pe părinţi, să-i înveţe cum 
să-și susţină fetiţa și să caute un ajutor de specialitate 
dacă frica persistă la fel de puternic și când copilul va 
avea 7 ani. 
în concluzie... 

Anumite frici fac parte din dezvoltarea normală a 
copilului. 

Cel mai adesea, ele dispar de la sine. 

Frica de durere, de zgomote puternice și de cădere 
în gol sunt frici înnăscute ale omului. 

Alte frici apar în funcţie de stadiile de dezvoltare 
cognitivă și afectivă a copilului. 

Anumite frici se dezvoltă prin condiţionare sau 
imitare. 


5 Autoarea se referă aici la acei animatori care vin să amuze copiii la ani- 
versări și care se costumează, de obicei, în personaje de basm sau de desene 
animate (n. trad.). 

Frică, anxietate sau fobie? 

Prin ce se deosebesc aceste trei concepte? Un 
copil care se teme este un copil anxios? Cum putem 
distinge o frică normală de o fobie? Chiar dacă 
definitiile acestor concepte pot varia de la un autor la 
altul, este posibil să trasăm niște linii generale. 

Frică sau anxietate? 

Frica este o reacție instinctivă si perfect normală a 
organismului în faţa unei ameninţări. Ea se traduce 
printr-o serie de modificări psihologice pe care le-am 
descris mai devreme, ca de pildă reacţia de fugă sau 


de atac. Trebuie să retineti că frica este declanșată de un 
pericol real sau perceput în imediata apropiere. 


De exemplu: O alarmă de incendiu se declanșează în 
miez de noapte. Tresari si pulsul ti se accelerează. 
Sari din pat, simţurile sunt în stare de alertă. lei 
copilul și ieși din casă, în fugă. 

Anxietatea, însă, se definește în raport cu un pericol anti- 
cipat. Se traduce prin simptome psihologice 
asemănătoare sau identice cu cele de frică, doar că 
apare atunci când anticipăm un eveniment care s-ar 
putea petrece. Nu este, așadar, o reacţie orientată 
către prezent, ci către viitor. 

De exemplu: Esti în pat de 20 de minute, dar nu 
reușești să adormi pentru că mintea ta își face griji. 
Te gândești la ce s-ar putea întâmpla dacă ar izbucni 
un foc peste noapte. Oare ai pus baterie nouă la 
detectorul de fum? Dar dacă detectorul nu o să 
funcţioneze? Sau dacă nu te trezești la timp? Sau 
dacă... ? îţi faci fel defel de scenarii catastrofice si te 
främänti. 

Potrivit Manualului de diagnostic și clasificare 
statistică a tulburărilor mintale (DSM 5)', vorbim de 
tulburări de anxietate atunci când frica și anxietatea 
devin excesive, când persistă mai mult decât este 
prevăzut în funcţie de vârstă, perturbând comporta- 
mentul copilului (2). Perturbările de comportament 
sunt evitarea persistentă, agitația sau vigilenta 
excesivă. 

Distingem șapte tulburări anxioase în cazul 
copiilor. Majoritatea apar în copilărie și, dacă nu sunt 
tratate, vor persista și la maturitate. lată de ce este 
important să le depistăm cât mai devreme posibil, ca 
să nu ajungă să se consolideze. 

Tabelul următor prezintă diversele tulburări de 
anxietate, așa cum apar în DSM 5, precum și date 


despre gradul de incidenţă. 
Avertisment 
Tabelul următor prezintă versiunea pe scurt a criteriilor diagnosticate în cazul 
tulburărilor de tip anxios. Datele sunt cu caracter orientativ. Pentru un plus 
de claritate, criteriile care permit evaluarea intensității simptomelor și gradul 
de alterare a functionalitätii individului au fost excluse. Numai medicul 
psihiatru sau psihologul este îndreptățit să pună diagnosticul de 
tulburare anxioasă. 
1 Diagnostic and Statistical Manual of Mental Disorders este un manual 
realizat de American Psychiatric Association și a fost publicat în limba română 
la Editura Callisto, în 2016 (n. red.). 


TULBURĂRILE DE ANXIETATE ALE COPILULUI 


Tulburări de i A Incidentă (în 
anxietate Descriere Simptome Statele Unite) 

Tulburare 


Frică sau anxi- 


Afectează 4% 


iati e Ile Sentiment excesiv şi |" îi 
anxioasă de etate excesivă recurent de disperare care dintre copii. 
separare și neadecvată  lsurvine fie în situaţiile de 
stadiului de  lseparare de casă, fie de se- 
dezvoltarea — [barare de figurile de ataşa- 
copilului în ceed st, sau în cazul anticipării 
ce priveste unei separări. 
separarea de A: E 
persoanele de 2 Grijă excesivă în 
care acesta se |egătură cu nenorocirile care 
simte legat ar putea să li se întâmple 
figurilor de atașament și care 
ar putea duce la separarea 
copilului de ele. 
i Reticenté sau refuz 
persistent de a se îndepărta 
de casă, de a rămâne singur 
sau de a dormi în afara casei, 
departe de figurile de atașa- 
ment. 
zi Coșmaruri repetate 
referitoare la 0 posibilă 
separare de figurile de 
atașament. 
id Dureri somatice (de 
burtă sau de cap) în 
momentele de separare. 
Mutism Incapacitatea |° Interferează cu succesul 
selectiv repetată a co- școlar și cu modul de a co- 
pilului de a munica social. 
vorbi în situaţii 
sociale în care 
ar trebui să 0 Foarte rar. 
facă, deși, în Afectează între 
alte situaţii, 0,03% și 1% 
este capabil să dintre copii. 
vorbească 
Fobie . Frică sau anxi- e Obiectul respectiv Afectează apro- 
specifică etate intensă în provoacă aproape ximativ 5% 
raportcuun [intotdeauna o frică sau o dintre copii. 
anumit obiect anxietate imediată. Incidenta tinde 
sau situatie să crească la 
i bd Obiectul este evitat 16% între 13-17 
în mod activ. ani. 
ha Frica este 
disproporționată în raport cu 

pericolul real reprezentat de 
obiect. 


Tulburare Frică sauan- je Frica de a acţiona de Afectează apro- 
anxioasä pietate per- lo manieră stânjenitoare sau Ximativ 7% din- 
socială (fobie [sistentă y umilitoare tre oameni, 
socială) provocată de A indiferent de 
una sau de mai |* Plânsete, accese de Vare. 
multe situaţii furie, reacție de încremenire,  1burarea apare 
sociale în de retragere, de mutenie sau Meila 
timpul cărora de a căuta să se agate de un începutul 
copilul este adult în diverse situaţii adolescentei, la 
expus privirilor [sociale tinerii care au 
altor persoane |° Evitarea unor situaţii {manifestat 
sociale inhibitie socială 
sau timiditate în 
copilărie. 
Agorafobie . Evitarea unor astfel Rar în copilărie. 


Frică sau an- 
xietate în cel 
putin două 
dintre situaţiile 
următoare: - 
utilizarea mij- 
loacelor de 
transport în 
comun - spaţii 
deschise (stații, 
pieţe, poduri) - 
cozi sau mul- 
time - a fi 
singur în afara 


casei 


de situaţii 
°. Frica de a nu putea 
scăpa dintr-o astfel de 
situație sau frica de a nu găsi 
ajutor în caz de simptome 
incapaci- tante sau jenante 


Afectează cam 
1,7% dintre 
adolescenți și 
adulți. în 30 
până la 50% 
dintre cazuri, 
persoanele su- 
feră și de atacuri 
de panică. 

Tulburare de 


Atacuri de pa- 


- Puseuri bruște de frică pu- 


Foarte rar îna- 


panică nică repetate și lternică în timpul cărora apar a de li de 
neașteptate [următoarele simptome: ami, ea Spice 
her în rândul copiilor 
- palpitatii este de 0,4%. 
- transpiratie [Tulburarea 
- tremur sau contractii mus a ca cl le, 
i ; și 3% dintre 
MS adolescenti. 
- sentimentul de lipsă de aer 
sau de sufocare 
- senzaţia de strangulare 
- durere toracică 
- senzaţia de ameţeală, de 
instabilitate, de minte golită 
sau de leșin 
- frisoane sau bufeuri 
- senzaţia de imobilitate sau 
de înțepătură 
- sentimentul de ireal sau de 
detașare de sine 
- frica de a-și pierde stăpâni- 
rea de sine 
- frica de moarte 
- frica persistentă de a nu 
mai suferi și alte atacuri de 
panică 
- evitarea activităţilor sau a 
situaţiilor care ar putea de- 
clanșa alte atacuri de panică 
F Fi A i 5 Le 
Tulburare Anxietate și |e îngrijorare Afectează 0,9% 
a i pa excesivă înincontrolabilă și de nr. 
generalizată egătură cu nestăpânit cenți, dar tul- 
diferite eve- k R” burarea poate 
nimente sau Agitatie să apară încă 
împrejurări ° Consum nervos din copilărie. 
eșec școlar, ni, Ah 
( Atta e Dificultăţi de 
boli, moarte, t i [ id 
accidente, concentrare și goluri de 
catastrofe na- |memorie 
turale etc.) e Irascibilitate 


. Tensiuni musculare 

° Perturbări ale 
somnului 


Aş vrea să atrag atenția asupra unui fenomen din ce 
în ce mai răspândit în epoca internetului: 
autodiagnosticarea. întâlnesc adesea părinţi care au 
căutat pe internet pentru a diagnostica o problemă în 
cazul propriilor copii și care îmi spun de la bun înce- 
put: „suferă de anxietate socială” sau de nu știu ce 
fobie. Oricare dintre noi poate să facă un test fulger 
online și să pretindă apoi că a fost diagnosticat cu o 
tulburare anxioasă. Din păcate, aceste teste nu au 
nicio valoare științifică. Putem accesa foarte ușor site- 
uri cu teste care să ne permită să aflăm, în doar cinci 
minute, dacă suferim de anxietate. 

Ei bine, până și eu, cu studiile mele de psihologie 
și cu cei 15 ani de experienţă, am nevoie de mai multe 
ore pentru a confirma că un copil suferă de o 
tulburare de anxietate. Este foarte ușor să te 
recunoști sau să-ţi recunoști copilul în unele dintre 
acele criterii pe care tocmai le-am prezentat. Cu toate 
acestea, înainte de a putea vorbi de o tulburare de 
anxietate, psihologul sau medicul psihiatru trebuie să 
evalueze intensitatea simptomelor și impactul lor 
asupra functionalitatii copilului. Trebuie, de 
asemenea, să excludă și alte cauze posibile care ar 
putea explica aceste manifestări sau simptome (cauze 
fizice, hormonale, de situaţie, familiale etc.). Cel mai 
adesea, autodiagnosticul induce părinţii în eroare și 
stigmatizează inutil manifestările de anxietate sau de 
frică. Manifestări care se pot explica și altfel, nu doar 
ca niște tulburări de sănătate mintală și care, de 
multe ori, sunt perfect normale, dacă luăm în calcul 

vârsta copilului și contextul familial, social sau școlar. 
Evită, așadar, chestionare de tipul Aveţi un copil 


anxios? sau Copilul vostru suferă de fobii?. 
Pentru a putea pune un diagnostic de tulburare de anxietate, 


manifestările de anxietate trebuie să tulbure cu adevărat buna 
funcţionare a copilului în diferitele sfere de viaţă. Dacă ai un 


copil care se îngrijorează din când în când, care-și 
face scenarii catastrofice în minte, care își face griji 
de ce zice lumea, dar care continuă să fie capabil să 
facă ceea ce se așteaptă de la el, acasă sau la școală, 
și care întreţine relaţii normale cu semenii lui, atunci, 
cel mai probabil, nu suferă de tulburări anxioase. 
Astfel de manifestări de anxietate pot fi punctuale, iar 
dacă cel mic reușește să le controleze suficient cât să 
nu-i perturbe buna funcţionare în viaţa de zi cu zi, 
atunci nu sunt motive de îngrijorare. Cu toate 
acestea, puteţi aplica strategiile prezentate ulterior în 
această carte pentru a evita o deteriorare a stării 
copilului și o agravare a anxietätii sale. 

Sigur că este de preferat să încercăm să prevenim 
decât să așteptăm ca starea lui să se deterioreze, dar 
cel mai probabil, în acest stadiu, copilul tău nu are 
nevoie de psihoterapie. în schimb, dacă nu mai poate 
să ducă o viață normală din cauza anxietăţii, este in- 
dicat să consulti un psiholog sau un medic. 
în Canada’, doar 6% dintre copiii și adolescenţii care 
suferă de o tulburare de anxietate au nevoie de 
tratament. 

Nicolas are 6 ani. Părinţii lui s-au despărțit în 


6 Canada este ţara unde locuiește autoarea cărții (n. trad.). 
7 www.cmho.org/ (n. red.). 

Părinţii iau legătura cu un psiholog pentru că 
Nicolas, spun ei, dă semne de anxietate: se învârte în 
cerc înapartament, se enervează ușor, plânge când se 
mută de la unul la celălalt, se plânge că se plictisește 
ba cu mama, ba cu tata, adoarme greu și cere să fie 
liniștit de multe ori etc. Cu toate acestea, Nicolas se 
comportă normal la școală (nu a fost necesar să 
schimbe școala) și pare că se distrează cu prietenii 
lui, în recreatie. 

Le explic părinţilor că dificultăţile pe care le 
întâmpină Nicolas sunt absolut normale, în contextul 
în care se vede nevoit să se adapteze noii sale vieţi, 
ba chiar noilor sale vieţi: una la mama, una la tata, 
fiecare cu apartamentul lui etc. O astfel de schimbare 
importantă produce de obicei nesiguranţă și este 
normal ca Nicolas să-și arate stresul plângând sau 
devenind irascibil. Le recomand părinţilor ca, în 
fiecare seară, să-i acorde lui Nicolas un moment în 
care să-l lase să le povestească cum trăiește el 
această despărţire și cum simte el adaptarea la noua 
lor situaţie de familie. Din lipsa de spaţiu atât la 
interior, cât și la exterior a celor două locuinţe, 
Nicolas nu apucă să-și consume energia și să se 
distreze jucându-se. îi sfătuiesc pe părinţi să-l ducă în 
parcul de lângă casă în fiecare seară, după școală, 
ceea ce îi va permite băiatului să întâlnească alţi copii 
din cartier, care îi vor deveni prieteni. 

De asemenea, părinţii vor crea împreună cu 
Nicolas un album în care să pună poze cu fiecare 
dintre ei și cu alte lucruri care îi plac. Nicolas va 
putea lua cu el acest album de fiecare dată când se 
mută la tata sau la mama, sau îl va putea răsfoi când 

se plictisește. Este vorba despre un fel de obiect de 
tranziţie, menit să-l ajute să trăiască mai ușor 
separarea de figurile de atașament. Așadar, cu aceste 
trucuri, Nicolas se va putea adapta mai ușor la noua 
sa viaţă și manifestările de nesiguranţă vor dispărea. 
Frică sau fobie? 

Fobia este o tulburare psihologică ce se 
caracterizează prin- tr-o frică iraţională de o anumită 
situaţie sau de un anumit obiect. Persoana cuprinsă 
de fobie resimte o angoasă de necontrolat în faţa unui 
lucru care o sperie și va face eforturi să evite să se 


regăsească în situaţia respectivă. Contrar fricii, care este 
o reacție la un pericol real, fobia constă într-o reacție exagerată 


în fața unei situaţii ce nu reprezintă un pericol real. Exemplele 
sunt numeroase, având în vedere că organizaţia 
Phobies-Zérof a înregistrat peste 200 de fobii, 
mergând de la fobia de ace, până la cea de trenuri sau 
de călătorii (47). Spre deosebire de frica normală, 
fobia alterează buna funcţionare a copilului și 
necesită adesea un tratament psihologic. 

De cele mai multe ori, fricile au, în cazul copiilor, 
un caracter tranzitoriu și dispar fără vreo intervenţie. 
în schimb, potrivit Institutului Universitar pentru 
Sănătate Mintală din Montreal, doar 20% dintre fobii 
trec de la sine fără psihoterapie. Dacă bănu- iești că 
cel mic ar putea suferi de o fobie, consultă un medic 


8 Phobies-Zéro este o organizaţie non-profit din Canada, recunoscută la 
nivel naţional de Ministerul Sănătăţii și Serviciilor Sociale, care sprijină de 
peste 30 de ani persoanele suferind de tulburări de anxietate, inclusiv de 
tulburare obsesiv-compulsivă. Fondatoarea sa, Marie-Andrée Laplante, se 
confruntă cu agorafobia de peste două decenii (n. red.). 

sau un psiholog. 
Observăm 5 categorii de fobii”: 
e fobia de animale (de exemplu, de: șerpi, insecte, 


câini, șobolani etc.); 

e fobia ce ţine de mediul natural (de exemplu, de: 
furtună, înălțime, apă etc.);fobia de sânge, de 
injecții, de accidente (de exemplu, de: vaccinuri, 
dentist etc.); 

e fobia de o anumită situaţie (de exemplu, de: școală, 
avion, lift etc.); 

e altele (orice nu intră în primele patru categorii). 

Matilda suferă de emetofobie, adică de frica de 
vărsături. Mai mult decât orice, îi este teamă să nu 
cumva să vomite sau să-i vadă pe alții vomitând. 

Astfel, ajunge să evite orice situaţie în care ar putea fi 

expusă la vărsături. Când sora ei mai mică se plânge 

de dureri de burtă, Matilda intră în panică, începe să 

plângă și se ascunde în camera ei, de teamă să n-o 

vadă vomitând. Este în stare să rămână în cameră ore 

întregi. La școală, își pierde adesea concentrarea, 
pândind semnele care să-i dea de înţeles că un coleg 
urmează să vomite. Nu mănâncă la prânz și stă la 
distanţă de ceilalţi colegi care sunt la masă, pentru că 
asociază mâncatul cu riscul de a vomita. Prin urmare, 
începe să slăbească și să ia note mici la școală. 


După cum se poate vedea în cazul Matildei, fobia 
afectează funcţionalitatea într-o mare măsură. De 
altfel, acesta este unul dintre criteriile menite să 
diagnosticheze fobia. Nu putem vorbi de fobie ori de 
câte ori un copil se teme sau evită ceva, ci doar când 


9 Institutul Universitar de Sănătate Mintală din Montréal, 2018. 

comportamentul lui are de suferit pe mai multe 
planuri (școlar, social, familial). De exemplu, un copil 
căruia îi e teamă de păianjeni, dar care, cu toate 
acestea, continuă să se joace afară și care nu fuge din 
cameră atunci când vede un păianjen pe jos, cel mai 
probabil nu suferă de nicio fobie 

în concluzie... 
Frica este o reacţie instinctiva in fata unui pericol 
iminent. 


Anxietatea este o emotie trăită ca reacție în faţa 
anticipării unui pericol real sau nu. 

Tulburările de anxietate sunt manifestări excesive si 
persistente de anxietate care îngreunează 
comportamentul normal al copilului într-una sau în 
mai multe sfere de activitate din viata lui. 

Fobia este o reacție de frică exagerată și iraţională în 
faţa unui lucru sau a unei situaţii particulare. 

Frica si anxietatea sunt reacţii absolut normale. Ele 
fac parte din dezvoltarea normală a copilului. 


Cu toate acestea, anxietatea și fobia pot deveni 
acaparatoare și, deci, pot necesita ajutor de 
specialitate, atunci când afectează buna funcţionare a 


copilului. CAPITOLUL 2 
Originea fricilor si a 
anxietätii 


„Mai contagioasă decât ciuma., frica se transmite într-o clipita.” 


N.V. Gogol 
Frica este un mecanism de apărare. 


e ce simte copilul tău frică sau anxietate? 


Primul răspuns la această întrebare este: copilul 
simte frică pentru că este o ființă umană și, ca orice 
fiinţă de pe pământul acesta, este făcut să-i fie frică. 
Frica este un mecanism de apărare. Dar oare din ce 
motiv un copil dezvoltă frica de un anumit lucru sau 
de o anumită situaţie în particular? După cum am 
precizat deja în capitolul anterior, la naștere, be- 
belușul se teme de foarte puţine situaţii. Cu toate 
acestea, majoritatea copiilor vor dezvolta alte frici pe 
parcursul vieţii. Unii dintre ei vor dezvolta, de 
asemenea, și o tendinţă spre anxietate. Pentru a 
înţelege cum se petrece acest lucru, să vedem, pe 
scurt, cum funcţionează creierul. 
Creierul copilului 

Creierul uman se împarte în trei sisteme 
principale: creierul reptilian, creierul limbic și 
neocortexul (54). 

Situat cu precădere în trunchiul cerebral și în 
cerebel, creierul reptilian este partea cea mai veche din 
creierul nostru pe care o avem în comun cu toate 
reptilele, de unde și numele lui. Este responsabil, 
printre altele, de funcţiile esenţiale ale vieţii: 

e foame; 

e respiraţie; 

e digestie; 

e circulaţie sanguină; 

* temperatură. 

Supranumit și creierul mammalian, sistemul limbic este 
comun tuturor mamiferelor. Este sediul emoţiilor: 

e instinct matern; 

e furie; 

e frică; 

e angoasă etc. 
în sfârșit, neocortexul, situat în cortexul cerebral 
(învelișul în relief care acoperă creierul), este partea 
cea mai evoluată. Este responsabil cu funcțiile 
cerebrale cele mai complexe, precum: 

* gândire; 

e rezolvare de probleme; 

e creativitate și imaginaţie; 

conștiință de sine etc.SCHEMA CREIERULUI 


Cortex 


Sistem limbic 


Trunchi 
cerebral 


Cerebel 

Creier reptilian: supravieţuire, funcţiile importante, 
fugă, plăcere, frică Sistem limbic: memorie si emoţii, 
primele deprinderi, instinct gregar Cortex: inteligenţă, 
creativitate, solidaritate 

Creierul omului se dezvoltă pe parcursul întregii 
sale vieţi, dar cunoaște o perioadă de creștere intensă 
în copilărie. Primul care se dezvoltă este creierul 
limbic. Creierul limbic al bebelușului funcţionează 
încă de la naștere, ceea ce-i permite acestuia să aibă 
anumite reacţii emoţionale. Cu toate acestea, cortexul 
este încă imatur. El se va dezvolta pe parcursul 
întregii copilării, chiar și în adolescenţă. Cortexul este 
format din celule nervoase numite neuroni, care intră 
în conexiune unele cu altele, pe măsură ce trăim noi 
experienţe și învăţăm lucruri noi. Aceste conexiuni 
sunt cele care ne determină personalitatea, amintirile, 
deprinderile, gândurile etc. 

Cortexul permite producerea proceselor secundare 
și terțiare (vezi paginile 45-47), care pot inhiba o 
reacție emoțională neadecvată într-un anumit context 
sau care pot permite copilului să-și controleze 
reacțiile emotive. Cortexul este cel care îl ajută să se 
liniștească de unul singur după ce a avut un coșmar și 
să-și spună: „A fost doar un vis urât, o să-mi strâng cu 
putere ursuletul la piept și o să mă culc înapoi”. Tot 
cortexul este cel care îi va permite copilului să se 
abţină din a-si lovi sora mai mică, atunci când aceasta 
îi ia jucăriile. 

Cu toate acestea, la copiii mai mici de 5 ani, 
cortexul este încă insuficient dezvoltat pentru a reuși 
să facă această muncă de 
reglare emoțională, și atunci sistemul limbic este cel 
care preia controlul. Vei lua, așadar, parte la o criză 
de furie intensă doar pentru că ai refuzat să-i cumperi 
o îngheţată. Copilul încă nu a deprins capacitatea de a 
judeca și de a-și gestiona intensitatea emoţiilor pentru 
a putea să le exprime într-o manieră acceptabilă din 
punct de vedere social. Va fi nevoie de educaţia pe 
care o va primi acasă, la creșă sau la școală, pentru a- 
i permite cortexului să facă noi conexiuni neuronale și 


} 

să-și dezvolte astfel inteligența emoţională. 

Inteligența emoțională este capacitatea de a 
recunoaște și de a folosi sentimente și emoţii (46). 
Este normal ca celui mic să-i fie greu să-și controleze 
fricile sau să aibă nevoie de ajutorul tău pentru a o 
face. Susţinându-l așa cum trebuie, îl vei ajuta să-și 
dezvolte neocortexul și inteligenţa emoţională. Astfel, 
va deveni, încet-încet, capabil să-și gestioneze fricile 
și anxietatea. Este însă important să ai așteptări rea- 
liste. Este vorba despre un lung proces de învăţare si 
nu toti adultii reusesc în, ; A . ; 

Inteligența emoțională este capacitatea de a recunoaște si de a 
folosi sentimente si emoții. 

acest sens, unii chiar deloc. Așadar, fii blând cu cel 
mic și cu tine însuţi. Experții spun că 90% din creier se 
dezvoltă în timpul primilor 5 ani de viață (54). Așadar, rolul 
jucat de părinţi în copilăria mică va fi crucial și îi va 
permite copilului să înveţe să-și stăpânească emoţiile. 
Teoria lui Panksepp 

în această carte, voi face adesea referire la studiile 
lui Jaak Panksepp, eminent cercetător în domeniul 
neuroștiințelor și autor al cărţii The Archeology of 
Mind (din nefericire, încă netradusă în 
francezä!°)- Panksepp a studiat în profunzime 
procesele primare și sistemul limbic. Conform teoriei 
sale, reacţiile emoţionale de bază se împart în șapte 
sisteme: SEEKING, RAGE, FEAR, CARE, PANIC/ 
GRIEF, PLAY, LUST". 


10 Franceza este limba în care autoarea a scris această carte, dar Jaak 
Panksepp nu a fost tradus nici în limba română (n. red.). 
11 Căutare, Furie, Teamă, Grijă, Panică/Suferință, Joacă, Dorinţă - în limba 

Fiecare sistem acţionează prin intermediul unor 
anumite circuite neuronale, generând un răspuns 
folositor pentru supraviețuirea individului sau a 
speciei. De exemplu, un sistem CARE activat o face pe 
mamă să aibă grijă de copil, să-l aline, să-l hrănească 
etc. Sistemul FEAR este cel care generează o reacţie 
de fugă sau de atac în faţa unui pericol. Sistemul 
PANIC/GRIEF provoacă o reacţie de teamă, atunci 
când copilul este despărțit de una dintre figurile de 
atașament. Vom descrie unele dintre aceste sisteme 
mai detaliat atunci când vom discuta despre 
prevenirea și gestionarea anxietätii. 

Potrivit lui Panksepp, emoţiile se trăiesc pe trei 

niveluri: procese primare, secundare și terțiare. 

e Procesele primare sunt cele de tipul reflexului de 
frică, al circuitului scurt explicat în capitolul 1. în 
cazul acesta, gândirea nu are niciun rol, creierul 
limbic preia controlul și ne face să reactionäm 
dintr-odată. Reacţia este inconștientă și automată. 

e Procesele secundare implică un oarecare proces de 
învăţare. Copilul poate învăţa să se teamă de un 
anumit lucru în urma unei experiențe neplăcute 
(spre exemplu, a fost mușcat de un câine sau 
înţepat de o albină). Structurile creierului 
implicate în procesul memoriei intră în stare de 
alertă când avem de-a face cu un pericol sau când 
ne este frică. Din raţiuni de supravieţuire, memoria 
înmagazinează toate elementele în legătură 
cu respectiva situaţie, astfel încât să putem 


engleză, în original (n. red.). 

recunoaște pericolul și să putem acţiona rapid pe 
viitor. Pentru că, în cazul omului, durerea provoacă 
frică, sunt șanse ca o situaţie care provoacă durere să 
rămână în memorie, facându-1 pe copil să dezvolte o 
reacţie de teamă prin învăţare. De exemplu, m-a 
mușcat un câine și m-a durut foarte tare. Așadar, când 
văd un câine, creierul meu simte primejdia și 
declanșează teama. Sau, de pildă, am fost abuzat de 
un om cu părul închis la culoare și acum mă tem de 
toţi oamenii care corespund descrierii. Toate acestea 
se pot întâmpla inconștient, fără ca raţiunea să fie 
implicată. 

Conform unui studiu recent, bărbaţii, mai degrabă 
decât femeile, ar fi mai conditionati de durere. Un 
grup de cercetători a adus în aceeași cameră mai 
multi bărbaţi și femei și le-a cerut să facă niște 
exerciţii care provocau dureri musculare intense. A 
doua zi, subiecţii, împărţiţi în două grupuri, au fost 
aduși în aceeași cameră sau în- tr-o cameră diferită și 
le-a fost provocată o durere slabă, pe care au fost 
rugaţi să o evalueze pe o scară de la 1 la 100. în cazul 
bărbaţilor care s-au aflat în aceeași cameră, amintirea 
durerii intense i-a stresat asa de tare, încât i-a făcut 
să considere nivelul de durere mai ridicat decât cel 
real. în schimb, la femeile care au rămas în aceeași 
cameră din prima zi nu s-a observat același fenomen. 
Aceeași experienţă a fost reprodusă și pe șobolani 
masculi și femele, iar rezultatele au fost 
asemănătoare. Cercetătorii au tras concluzia că 
bărbaţii pot deveni hipersensibili la durere prin 
condiţionare, din cauza amintirii pe care o păstrează 
despre durerea din trecut, în timp ce femeile, nu. 


8 GENEVIEVE PELLETIER 


Acest fenomen ar putea să joace un rol și în durerea 

cronică (34). 

+ în ceea ce privește procesele terțiare, acestea implică 
părţile cele mai evoluate din creier (cortex). Ele fac 
apel la rațiune, la capacităţile cognitive (judecată), 
la mentalizare!?. Totul se petrece la nivel conștient. 
Avem, într-adevăr, capacitatea de a ne imagina 
lucruri și de a face legătura între diferite concepte 
și situaţii. Aceste facultăţi sunt foarte utile în 
diferite domenii, dar reversul medaliei este că ne 
putem inventa diferite frici doar prin intermediul 
imaginaţiei. De exemplu, îţi imaginezi că mâncarea 
care îţi este servită la restaurant nu e proaspătă și 
nu reușești să gusti din ea, de frică să nu te 
intoxici. 

Bineînţeles, mecanismele care pot declanșa o frică 

primară, secundară sau tertiarà nu sunt aceleași și voi 

evita să te încurc oferindu-ti o înșiruire de explicaţii 
despre diferitele procese neuropsihologice complexe. 

Am putea să spunem, însă, că mai mulţi factori contri- 

buie la dezvoltarea fricii și a anxietätii în cazul 

copiilor. Să reținem că frica și anxietatea pot fi 
declanșate de un mecanism inconștient, fiind deprinse 
în urma unei experienţe trăite sau apărând în urma 
unui proces conștient. 

Genetică sau temperament 
Frica face parte din procesul de dezvoltare 

normală a tuturor copiilor. Cu toate acestea, 

cercetătorii din domeniul psihologiei au observat că 


12 Mentalizarea este capacitatea de a înţelege stările mentale care stau 
la baza comportamentelor altor persoane. 

unii copii sunt susceptibili de a se confrunta într-o mai 
mare măsură cu frici și anxietăţi decât alţii. Se 
estimează că aproximativ o treime a diferenţelor 
dintre indivizi pot fi puse pe seama factorilor genetici, 
mai cu seamă a temperamentului. 

Temperamentul este definit ca un coordonator de sine 
stătător al emoţiilor și comportamentelor de origine 
biologică ce pot fi observate încă de la naștere (28). 
Se știe că anumiţi copii, prin temperamentul lor, sunt 
mai predispusi la a avea o reacție de spaimă în fața 
noutätii. Psihologii numesc această trăsătură de 
temperament inhibitie comportamentală. 

Inhibitia comportamentală se manifestă prin 
„tendinţa de surescitare și de retragere, ca răspuns la 
evenimentele noi” (62). Această trăsătură de caracter 
este remarcată la bebeluși încă de la vârsta de 4 luni. 
Bebelusii inhibati dau semne de suferinţă si 
reacţionează mo- » î ; 
trie de îndată ce sunt expuși unor sunete noi, obiecte 
sau locuri necunoscute. încep să plângă și să se agite 
în fața noului stimul. Spre vârsta de 2 ani, aceiași 
copii vor avea tendinţa de a se retrage din situaţii noi. 
Este ceea ce se numește evitare. 

Acest tip de temperament înnăscut poate fi 
observat la 15%- 20% dintre copiii din Europa și din 
America de Nord (62,19). 

Pentru a putea măsura inhibitia comportamentală a 
copiilor între 2 și 4 ani, cercetătorii le prezintă 
acestora un obiect nou, o persoană necunoscută sau 
un loc necunoscut. Micutii care au un temperament 
caracterizat de inhibitie comportamentală vor 
reacţiona în consecinţă, prin reacţii de frică. Sunt 

timizi, plâng și caută să se refugieze în braţele 
părintelui. Copiii care nu au un astfel de temperament 
se vor arăta mult mai curioși. Vor fi mai tentaţi să se 
îndrepte către acel obiect sau către acea persoană 
străină și să exploreze în jur (27). Inhibitia 
comportamentală frânează curiozitatea firească a 
copilului. 

Cercetările tind să arate că această trăsătură de 
temperament persistă de-a lungul întregii vieţi. Astfel, 
copiii care manifestă inhibitie comportamentală la 
vârsta de 4 luni vor manifesta acest tip de 

inhibitie si la 18 ani, fiind vorba, cu precădere, de 
manifestări de anxietate în locuri necunoscute, în fața 
străinilor sau în mulţime etc. (49). Expertii în 
neurostiinte pun această tendinţă înnăscută către 
inhibitie pe seama unei fluctuații de reactivitate a 
amigdalei!* (52). S-a măsurat activitatea amigdalei la 
adulţii care, încă de la vârsta de 2 ani, sufereau de 
inhibitie comportamentală. Indivizilor li s-au arătat o 
serie de fotografii cu figuri cunoscute și necunoscute. 
Spre deosebire de adulţii dezinhibati, la cei inhibati, 
amigdala reacţiona mai puternic la feţele 
necunoscute. lată de unde supoziţia că amigdala nu 
este „calibrată” la fel la toţi copiii, la naștere, ceea ce 
se traduce printr-o fluctuatie a nivelului de reacţie la 
nou. 

S-a observat că inhibitia comportamentală în copilărie 
reprezintă un factor de risc în dezvoltarea unei 
tulburări de anxietate, mai ales din sfera fobiilor 


13 Amigdala este o structură a creierului implicată în emoții. 

sociale!“ (49,28). Cu toate acestea, doar o mică parte 
dintre copiii inhibati vor ajunge mai târziu să sufere 
de tulburări de anxietate. Așadar, un temperament 
inhibat nu reprezintă cauza tulburărilor anxioase. Este 
nevoie ca și alţi factori să intre în joc și să se adauge 
temperamentului, pentru a duce la apariţia unei 
tulburări de tip anxios. Fiecare temperament produce 
avantaje și dezavantaje. Un tânăr cu un temperament 


inhibat va avea mai puţine șanse 
Inhibitia comportamentală poate determina dezvoltarea unor 
tulburări de anxietate, dar, în același timp, un tânăr cu 
temperament inhibat are mai puţine șanse să se angajeze în 
comportamente riscante. 


să dezvolte comportamente riscante, ca de pildă să 
consume droguri, să conducă cu viteză sau să aibă 
relaţii sexuale neprotejate. Trebuie să vedem și 
reversul medaliei! 
Atitudinile parentale 

Potrivit stadiului actual al cercetărilor din 
domeniul psihologiei, inhibitia comportamentală este 
factorul care prezice cel mai bine apariţia unei forme 
de anxietate. Cu toate acestea, factorul în cauză nu 
este singurul care poate explica apariţia unui astfel de 
fenomen, în cazul copiilor. Studiile longitudinale arată 
că doar jumătate dintre copiii cu temperament inhibat 
suferă mai târziu de probleme de anxietate (19). 
Așadar, mai sunt și alţi factori care intră în joc și care 
explică variabilitatea numărului și a intensității 
fricilor celor mici. Unii dintre acești factori sunt legaţi 
de atitudinile parentale. Diferite astfel de atitudini pot 


14 Vezi capitolul 1. 

provoca, exacerba sau menţine anxietatea copiilor. în 
continuare, vă voi prezenta câteva exemple. 
Biasarea atenţiei în fata amenințării 

Conform unor cercetători în domeniul psihologiei, 
inhibitia comportamentală crește riscul de apariţie a 
unor tulburări de anxietate doar dacă se adaugă o 
biasare a atenţiei în fața unei ameninţări. 

Ce este aceea o biasare a atenţiei? Este atunci 
când atentia este îndreptată de o manieră selectivă 
spre un anumit tip de elemente, ignorând altele. De 
exemplu, conduci pe autostradă. Este ora 17.00 și ești 
flămând. Privirea îţi va fi atrasă în mod natural de 
panourile publicitare care fac reclamă la restaurante 
sau la produse alimentare. Odată ajuns acasă, dacă 
partenerul te va întreba ce reclame ai văzut pe drum, 
există șansa să le fi reţinut în special pe cele la 
mâncare. 


Biasarea atenţiei în fata unei ameninţări arată 
tendinţa dea >J) 
acorda atenţie, într-un mod selectiv, acelor lucruri 
care indică 
primejdie. Un copil cu temperament inhibat care va fi 
încurajat să fie atent la pericole are șanse mari să 
devină anxios (19). 
Biasarea atenției în fata unei ameninţări este tendinţa de a 
acorda atentie doar acelor lucruri care indică 
Am putea crede că părinţii pot influ 
enta biasarea atenţiei copilului lor prin primejdie. Copilul 


cu 
temperament inhibat, încurajat să fie atent la pericole, are șanse 


mari să devină anxios. 
propria atitudine în fața unei ameninţări. De exemplu, 
un părinte anxios va fi înclinat să-i transmită copilului 

me 
saje de pericol doar pentru a-l pune în gardă: „atenţie 
să nu cazi... atentie la câinele acela mare... atentie la 
asta, atentie la aia...”. Si iată cum, fără să vrea, îi va 
atrage atenţia copilului asupra amenințărilor din jur, 
iar acesta ar putea să dezvolte o biasare atentionalà 
în faţa pericolului. 

în plus, acest tip de discurs transmite copilului un 
mesaj implicit: „lumea este periculoasă”. Iar copilul ar 
putea să dezvolte credinţe care îi vor întări spaimele: 
„lumea este periculoasă, ceilalţi reprezintă o 
ameninţare la adresa mea, ceilalți sunt răi, dacă mă 
duc către necunoscut, mă expun primejdiilor”. 
Controlul parental și supraprotectia 

Părintele anxios va fi și cel care va exercita un mai 
mare control parental asupra copilului. Controlul 
parental reprezintă tendinţa părintelui de a controla 
comportamentul propriului copil. Se poate vorbi de 
supraprotectie atunci când controlul parental este 
exercitat în scopul de a proteja copilul de pericol, de 
suferinţă fizică sau psihică. O astfel de atitudine va 
inhiba tendinţele de explorare ale copilului și îi va 
afecta dezvoltarea autonomiei (62). Părintele su- 
praprotector este gata să facă anumite lucruri în locul 
copilului sau 
să evite să-l lase pe acesta să se confrunte cu situații 
normale pentru vârsta lui. Astfel, copilul va fi 
susceptibil de a căpăta mai puţină încredere în forțele 
proprii. Riscă să devină anxios în faţa unor situaţii 
absolut banale. 

Maria, mama Ilenei, simte anxietate. Se 

îngrijorează să-și vadă fetița de 18 luni îndreptându- 
se către alţi copii, îi e teamă să nu ia vreun virus, să 
nu fie bruscată de ceilalţi copii, să nu-i facă cineva 
vreun rău etc. Așadar, ea exercită un anume control 
asupra fetiţei, blocându-i dorinţa de explorare socială. 
O tot cheamă la ea, în loc să o lase să meargă către 
ceilalți. Cu timpul, Ileana riscă să ajungă să se teamă 
de diferite situaţii sociale pentru că nu a fost lăsată să 
înveţe să-și domolească spaima și să dezvolte abilităţi 
sociale. 

Atitudinea în fata emoţiilor 

Studiile au arătat că părinţii de copii anxioși au 
unele lacune în exprimarea propriilor emoţii (62). 
Acești părinţi sunt mai puţin dispuși să exploreze 
trăirile emoţionale ale copilului lor. în plus, au 
tendinţa să răspundă mai degrabă emoţiilor negative, 
prin critică, indiferenţă, dezacord, contrazicere sau 
dezinteres. Niciuna dintre aceste atitudini nu-l va 
ajuta pe copil să-și dezvolte capacitatea de a-și 
gestiona corect emoţiile. Această lipsă de suport din 
partea părintelui poate să-l facă pe copil susceptibil 
de a se lăsa pradă fricii și mai puţin pregătit să o 
controleze. Gestionarea emoțiilor se învaţă, iar părinţii 
sunt primele modele la care copilul se gândește când 
se confruntă cu o emotie dificilă (46). 

Deschiderea ta către ceea ce exprimă copilul, 
precum și ajutorul pe care i-l oferi pentru a explora 
cauzele și consecinţele propriilor emoţii sunt 
instrumente preţioase în dezvoltarea capacităţilor lui 
de a-și controla fricile. Am tratat acest subiect în 

prima mea lucrare, Développer l'estime de soi et 
l'intelligence émotionnelle de votre enfant 
(,Dezvoltarea stimei de sine si a inteligentei emotio- 
nale a copilului”). 

Exigente prea mari 

Un părinte perfectionist sau foarte exigent poate fi 
tentat să critice copilul, performanţele sau 
comportamentul acestuia. Fără să vrea, poate să-i 
transmită ideea că niciodată ceea ce face nu 
este suficient sau că nu este îndeajuns de bun. Astfel, copilul 
poate ajunge să-și piardă încrederea în sine, ceea ce 
se va traduce printr-o și mai mare propensiune către 
anxietate, mai ales în societate sau într-un context de 
performanţă (școală, sport, activităţi în timpul liber). 
Este posibil să ajungă să evite astfel de situaţii, de 
teamă să nu eșueze și să-și dezamă- 

Trăim într-o lume a performanței, dar nimeni nu e bun la toate, 
toată lumea are voie să greseasca. Copilul poate dezvolta 
anxietate fată de performanţă. 

gească părintele. 

Unii copii dezvoltă o anxietate faţă de 
performanţele școlare, cu alte cuvinte, o anxietate 
faţă de situaţiile în care sunt evaluati (examene, 
prezentări orale). în anumite cazuri, au impresia, co- 
rectă sau greșită, că părinţii vor fi dezamägiti dacă nu 
reușesc să exceleze în toate. Le explic faptul că nimeni 
nu e bun la toate Si Că toată lumea are voie să greșească. 

Dacă ai un copil anxios în situaţii de performanţă 
sau dacă ai un copil care se teme de eșec, îţi 
recomand să vorbești cu el despre 
așteptările tale și să-i explici că are dreptul să nu fie 

cel mai bun la toate și că ești mândru de el ori de câte 


ori realizează ceva cât poate el de bine, indiferent de 
rezultat. 


Trăim într-o lume a performanţei și asta ne face să 
cerem mult de la copiii noștri, fără să ne dăm seama. 
Dacă unul dintre părinţii tăi era foarte exigent cu tine, 
este posibil să reproduci, mai mult sau mai puţin 
conștient, același model de educaţie primită și să fii, 
la rândul tău, exigent cu copilul. Dacă îţi este greu să 
ieși din- tr-o astfel de schemă și să te controlezi, 
întreabă-te care ar putea fi impactul real al 
performanţei copilului tău asupra vieţii lui viitoare. 
Gândește lucrurile în perspectivă. Oare o notă proastă 
la matematică, în clasa a II-a, ar putea să-i schimbe 
cursul vieţii? Riscă el să fie mai putin fericit în viaţă 
pentru că nu este printre primii în echipa de fotbal? 
Lucrarea lui nu este cea mai frumoasă - și ce dacă? 

Uneori, este necesar să apelezi la un psiholog 
pentru a ieși din- tr-o astfel de schemă repetitivă. Nu 
ezita să faci asta, dacă observi că pretenţiile tale au 
un impact negativ asupra copilului și că îţi este greu 
să-ţi schimbi atitudinea. 

Atașamentul 


Legătura de atașament dintre copil și părinte se 
construiește graţie capacităţii părintelui de a 
răspunde corespunzător nevoilor fiziologice și 
psihologice ale copilului și de a-l face să se simtă în si- 
guranţă. Astfel, copilul învaţă să se bazeze pe 
părintele care poate să aibă grijă de el. Se îndreaptă 
către părinte de fiecare dată când are nevoie să fie 
liniștit. Un părinte suficient de bun favorizează 

dezvoltarea unui stil de atașament securizant la copilul 
său, ceea ce-l va face pe cel mic să-și vadă părintele 
ca pe o persoană fiabilă 

și sensibilă la nevoile lui și la care se va putea 
întoarce în caz de suferinţă, ca într-un „port de 
plecare”. 

însă, dacă părintele este mai puţin sensibil sau mai 
puţin „receptiv” la nevoile copilului, acesta riscă să 
dezvolte un stil de atașament inse- curizant, care se va 
manifesta printr-o suferinţă acută în lipsa părintelui și 
printr-o dificultate în a se calma, chiar și în prezenţa 
acestuia. 

Stilurile de atașament (securizantsau insecurizant) se formează 
în funcție de disponibilitatea părintelui de a-i oferi sprijin 
emoțional copilului său. 

Primele legături de atașament apar în jurul vârstei 
de 6-7 luni. La această vârstă, creierul copilului este 
suficient de dezvoltat ca să-i permită acestuia să-și 
recunoască părintele printre alţi indivizi. Tot acum 
apare și frica de străini. 

Psihologii măsoară tipul de atașament al copiilor 
prin intermediul unui protocol gândit de psihologul 
canadian Mary Ainsworth, sub numele de situația 
necunoscută (1). Un copil de 12 luni se află împreună 
cu părintele într-o cameră unde există o oglindă 
transparentă. Părintelui i se cere să iasă din cameră și 
în locul lui intră un străin. Apoi, părintele revine în 
cameră și este momentul regăsirii. Ascuns în spatele 
oglinzii, psihologul observă comportamentul copilului 
în absenţa părintelui, în compania intrusului, precum 
și în momentul regăsirii. Atașamentul se exprimă prin 
plânset, atunci când părintele pleacă, și prin bucurie, 

când acesta revine. 
Tabelul următor descrie reacția copiilor în funcţie 
de tipul de atașament. 


Tip de atașament 


Reacțiile copilului în fața unei situații 
necunoscute 


Securizant 


Prezintă semne care arată că părintele îi 
lipsește (plânge). își întâmpină părintele într- 
un mod activ; de pildă, se agaţă imediat de 
acesta și cere să fie luat în braţe. După ce 
rămâne un timp așa, se liniștește și se 
întoarce la joacă. 


Anxios - 
ambivalent 


Preocupat de părinte pe tot parcursul 
experimentului, pare că ar vrea să-și 
manifeste furia, alternând nevoia de contact 
cu respingerea, sau poate fi pur și simplu 
pasiv. După momentul regăsirii, nu reușește 
să se calmeze sau să se întoarcă să exploreze 
și continuă să se concentreze pe părinte și să 
plângă. 


Evitant 


Nu plânge în momentul separării și, pe tot 
parcursul experimentului, pare preocupat mai 
mult de jucării sau de ceea ce se întâmplă în 
jur. Atunci când părintele se întoarce, îl evită 
intenţionat sau îl ignoră, îndepărtându-se, 
întorcându-i spatele sau încercând să scape 
atunci când este luat în braţe. Impasibil, nu 
arată nicio manifestare de furie. 


Dezorganizat 


Comportamente dezorganizate sau 
dezorientate în prezenţa părintelui: de pildă, 
poate să rămână înmărmurit, mimând 
stupoarea, cu braţele în aer; la revenirea 
părintelui, poate să se ridice și să se lase să 
cadă pe jos dintr-odată, sau să se agate de 
părinte, în timp ce acesta se îndepărtează. 


15 După Mary Main, 1998, pp. 17-18. 


FRICA ȘI ANXIETATEA COPILULUI 19 


Copiii securizati reprezintă cea mai mare categorie de 
copii. Manifestă puţină suferinţă în absenţa părintelui 
și își exprimă atașamentul căutând să stea lângă 
părinte atunci când acesta revine. Copiii insecurizati se 
împart în trei grupe: anxiosi-ambivalenti, evitanti si 
dezorganizati. Copiii anxiosi-ambivalenti manifestă un 
grad înalt de suferinţă în absenţa părintelui și sunt 
inhibati în preajma străinilor. Sunt, de asemenea, și 
cei mai dificil de calmat, 

atunci când revine părintele. Evitanţii nu manifestă 
nicio reacţie la plecarea părintelui și nu caută să stea 
lângă el atunci când acesta se întoarce. Dezorganizati! 
reprezintă un procent mic dintre copii. Manifestă 
comportamente mai greu de înţeles atât în prezenţa 
părintelui, cât și în momentul regăsirii. 

Potrivit studiilor despre atașament, faptul de a-ţi 
„decripta” copilul și nevoile lui afective, încercând să 
răspunzi într-un mod adecvat nevoii lui de siguranţă, 
reprezintă un factor de protecţie împotriva apariţiei 
unor frici exagerate. La polul opus, un răspuns 
parental inconsecvent, incoerent sau inadecvat poate 
să fragili- zeze copilul și să-l facă mai susceptibil de a 
dezvolta astfel de frici. Unui părinte anxios poate să-i 
fie greu să-și liniștească puiul, dat fiind faptul că el 
însuși este cuprins de panică. Anxietatea poate să-l 
facă pe un părinte să fie mai puţin afectuos și, deci, 
poate să-i influenţeze negativ capacitatea de a-și 
liniști copilul (62). 

Atașamentul se dezvoltă încă din primele luni de 
viaţă. La bebelusi, creierul este încă lipsit de 
maturitate pentru a putea să cuprindă și să 
gestioneze singur toate emoţiile. Așadar, va avea 

nevoie de tine pentru a fi liniștit și a se simţi în 
siguranţă. în cazul în care co 
pilul dă semne de atașament insecuri- Atașamentul se 


dezvoltă zant, va trebui să faci și mai multe încă din 
primele luni 


ra - JA deviată. 

eforturi pentru a răspunde intr-o manieră constantă și 
coerentă la nevoile lui afective. 

în următorul capitol vei găsi diferite sfaturi pentru 
a liniști un copil. în schimb, dacă apar semne de 
atașament évitant sau dezorganizat, îţi recomand să 
te adresezi unui psiholog specializat în atașament. 
„Frica apare atunci când copilul interior intră in panică.” Takar 


benjelloun 


Anxietatea părinţilor 
Copiii unor părinţi anxioși sunt de cinci ori mai 

expuși riscului de a suferi la rândul lor de anxietate 

decât cei ai căror părinţi sunt „zen” (6). în ce fel se 
poate transmite anxietatea de la părinte la copil? 

* în primul rând, un părinte care se îngrijorează 
poate transmite involuntar copilului său ideea că 
lumea este un loc periculos. Dacă cel mic va crește 
cu această convingere, riscă să dezvolte, la rândul 
său, fel de fel de neliniști. 

e Mai mult, faptul de a încuraja un copil să fie 
prudent, faptul de a-i atrage prea des atenţia, îl pot 
face să se îndoiască de capacităţile lui, ceea ce-i va 
submina încrederea în sine, lăsându-l pradă 
anxietäatii. 

e Un părinte anxios poate, de asemenea, să 
accentueze comportamentul évitant al copilului, 
preferând să ignore în loc să încurajeze dovezile de 

îndrăzneală (4). De pildă, un părinte anxios, care 
se teme tot timpul că cel mic s-ar putea răni, va fi 
mai puţin pregătit să-l încurajeze să se urce din 
nou pe bicicletă după ce acesta a căzut o dată. 
Acest copil va fi, așadar, mai susceptibil să 
continue să fie speriat de posibilitatea de a cădea 
din nou. Același părinte va fi mai puţin dispus să-și 
felicite copilul dacă acesta s-ar decide să se urce 
din nou pe bicicletă după o căzătură, ceea ce ar fi 
un act de curaj. Se știe 
că acele comportamente care nu sunt încurajate riscă 
să dispară. Așadar, un astfel de copil va avea mai 
puţine șanse să-și cultive perseverenta și capacitatea 
de a trece peste spaime. în schimb, un părinte non- 
anxios va fi mai dispus să-și încurajeze copilul să se 
urce înapoi pe bicicletă după o căzătură și astfel, acel 
copil va învăţa să facă faţă temerilor. 
Anxietatea unui părinte se poate transmite și prin 
imitare sau prin exemplu (59). încă de foarte 
timpuriu, copilul începe să-și observe părintele și să-i 
capteze emoţiile. Neuronii-oglindă!$ îi permit celui 
mic să capteze trăirile părintelui chiar și când acesta 
nu vorbește despre ele sau când încearcă să le 
ascundă. Copilul sesizează teama părintelui, chiar și 
când acesta se preface că totul este în regulă. 
Observă subtilităţile din comportamentul părintelui si 
înregistrează anumite tipare de comportament. De 
exemplu, un părinte retras, care vorbește putin atunci 


16 Neuronii-oglindă au activitate și atunci când un individ întreprinde o 
acţiune sau resimte o emoție, și atunci când observă un alt individ executând 
aceeași acţiune sau simțind aceeași emoție. Joacă un rol important în 
empatie. 

când se află de faţă cu alte persoane, poate să-i 
transmită copilului din anxietatea sa socială, făcându- 
1 pe acesta să perceapă situaţiile sociale ca pe niște 
potenţiale primejdii. în același fel, un părinte care, 
atunci când vede un câine, se dă un pas înapoi, riscă 
să-i inculce copilului ideea că aceste animale ar fi 
periculoase. 

Potrivit psihologilor Arlene R. Young și 
Marlena Szpunar, „cele mai înalte 
niveluri de anxietate se întâlnesc la co- 
piii care au un comportament inhibat, 
care afișează un atașament insecurizant 
si ale căror mame sunt anxioase” 
(62).Dar stresul în perioada sarcinii? 

Studiile nu au permis stabilirea unei corelaţii 
dintre stresul resimţit de mamă în perioada sarcinii și 
anxietatea copilului. în schimb, se pare că stresul 
mamei pe parcursul sarcinii reprezintă un factor de 
risc în apariţia unor manifestări depresive și a unor 
tulburări cognitive ale copilului. Sub efectul stresului, 
glandele suprarenale!” ale mamei eliberează cortizol 
în sânge. Cortizolul este un hormon care contribuie la 
declanșarea răspunsului de fugă sau de atac. Este 
cunoscut și sub numele de hormonul stresului. Se spune 
că prezenţa cortizolului în sângele mamei poate să 
afecteze direct fătul (63). 

Proiectul Verglas, derulat de Dr. Suzanne King la 
Institutul Universitar de Sănătate Mintală Douglas, și- 
a propus să evalueze impactul stresului resimţit de 
mame în timpul marelui îngheţ din 1998, din Quebec, 
asupra dezvoltării cognitive a copiilor. Studiul a 
demonstrat că acei copii care au fost expuși unui stres 
major în tim 
pul primului și celui de-al doilea trimestru de sarcină 


deţineau abi- 
S-a demonstrat că stresul în primele șase luni de sarcină poate 


17 Glandele suprarenale sunt situate deasupra rinichilor și secretă hor- 
moni responsabili cu diferite procese. 

afecta dezvoltarea fătului, dar studiile nu au stabilit încă o 
legătură directă între stresul prenatal și anxietatea copiilor. 

lităţi cognitive mai putin dezvoltate decât ceilalţi 
copii. Studii similare au fost realizate și la New York și 
în Olanda, cu rezultate asemănătoare (63). Copiii 
supuși stresului matern prenatal în timpul marelui 
îngheţ au fost expuși în mai mare măsură unor 
tulburări de comportament, ca de pildă ADHD sau 
tulburări depresive. Stresul în timpul primului și celui 
de-al doilea trimestrude sarcină poate, așadar, afecta 
diferite aspecte ale dezvoltării fătului, dar, 
deocamdată, studiile nu par să poată stabili o legătură 
directă între stresul prenatal și anxietatea copilului. 


Traumatismele si doliul 

La puii de mamifere, mai ales la cei de om, 
siguranţa și supraviețuirea se află în corelaţie cu 
apropierea de figurile de atașa 
ment, adică de adulţii care îi îngrijesc și îi ocrotesc. 
Sistemul limbic, adică partea din creier care 
generează automat răspunsuri emoti 


onale, are o reţea de neuroni pe care Panksepp o 
numește sistemul 
PANIC/GR1EF (45). Acest sistem se activează atunci 


când bebelușul este separat sau la distanţă de mama 
lui, declanșând un răspuns de plâns menit să o 
alerteze pe mamă și să o facă să revină. lată de ce 
copilul tău începe uneori să plângă atunci când te 
îndepărtezi de el, de ce intră în panică dacă nu te mai 
vede sau dacă îl lași singur. Plânsetele copilului îl 
alertează pe părinte și pun în mișcare sistemul CARE 


(45), cel care provoacă un răs- 
în primele luni de viaţă, orice separare poate fi traumatizantă 
pentru copil, iar când i se activează sistemul de panică și 
suferinţă, nevoia sa de apropiere fizică este mai importantă 

decât nevoia de a fi hrănit. 
puns de afecţiune maternă. 

Potrivit expertului în neurostiinte afective, 
posibilele experienţe de separare sau de pierdere din 
primele șase luni de viaţă pot fi traumatizante și pot 
determina sistemul PANIC/GRIEF să devină 
hipersensibil și hiperactiv, conducând astfel copilul 
spre anxietate, nesiguranţă și depresie. Această 
sensibilitate poate să marcheze copilul pe viaţă. 
Potrivit lui Panksepp, acest lucru ar putea explica, 
într-o oarecare măsură, apariția unor tulburări de 
panică la anumite persoane. 

Totuși, nu trebuie să te neliniștești dacă lași copilul 
cu altcineva ca să poţi avea o seară romantică sau 
dacă îl lași pe cel mic la creșă ca să mergi la serviciu. 
Astfel de separări de scurtă durată sunt normale și 
copilul este capabil să le suporte, având în vedere că 
este lăsat în grija cuiva care va ști să se poarte cu el și 
să-l liniștească atunci când i se va activa sistemul 
PANIC/GRIEF. Acestea se pot dovedi chiar benefice 
pentru copil, permițându-i să înveţe să aibă încredere 
și în alţi adulţi, nu doar în părinţii lui. 

Atunci când vorbim de separare traumatică, ne 
referim la moartea unui părinte, la abandon sau la 
schimbări repetate ale figurilor de atașament, cum se 
întâmplă cu micuţii care ajung în diferite familii sau 
cămine. Depresia post-partum” a mamei poate fi și ea 
trăită ca un soi de separare traumatică, pentru că o 
face pe mamă inaccesibilă și indisponibilă pentru o 
perioadă mai lungă, în timpul căreia nu se poate 


18 Termenul de post-partum semnifică faptul că depresia intervine după 
naștere. 

ocupa de cel mic. Cu toate astea, dacă tatăl sau 
oricare alt membru al familiei este prezent lângă copil 
și răspunde nevoilor lui, acesta nu va resimti probabil 
efectele pe termen lung. 

Pentru a se simţi în siguranţă, copilul are nevoie mai 
mult decât de îngrijire fizică. Are nevoie și de 
afecţiune. Atunci când mama îl ia în braţe ca să-l aline 
după ce au fost despărțiți, opioidele naturale sunt 
eliberate în sângele copilului și, odată ajunse la creier, 
îi dau acestuia o stare de bine și de siguranţă. Adulții 
responsabili cu îngrijirea copilului trebuie să aibă 
grijă să-i ofere celui mic contact fizic liniștitor atunci 
când el simte nevoia. Observațiile lui Spitz din anii '40 
sunt grăitoare în acest sens. Acesta a studiat 
dezvoltarea copiilor din orfelinate și a constatat că, 
deși nevoile lor fizice (hrană, îngrijiri medicale 

etc.) erau satisfăcute, acei copii se devitalizau din 
lipsă de afecţiune. Unii dintre ei ajungeau pur și 
simplu să-și dorească moartea (53). 

Studiul lui Harry Harlow, specialist în 
comportamentul maimutelor, a demonstrat că, 
separați de mamele lor, puii de maimuţă preferă să se 
cuibărească lângă o păpușă din cârpă moale decât 
lângă una confecționată din material tare care le 
oferă însă de mâncare. Acest lucru tinde să ne arate 
că, atunci când sistemul PANIC/GRIEF este activat, 
nevoia de apropiere fizică este mai importantă decât 
nevoia de a fi hrănit (55). 

în acest sens, neglijarea copilului de către părinte 
poate să-i provoace celui mic un stres cronic, pentru 
că un părinte neglijent lasă să se înţeleagă că nu este 

dispus să aibă grijă de copil, în special pe plan afectiv. 
Astfel, copilul neglijat riscă să dezvolte un atașament 
dezorganizat. Conform OME!%, „Copilul neglijat 
dezvoltă probleme de anxietate, deficit de atenţie, 
hiperactivitate, comportamente agresive, de opoziţie 
sau de retragere, și depresie. Un astfel de copil va 
avea o stimă de sine scăzută, nu se va deschide către 
semenii lui și va fi lipsit de empatie. își va exprima rar 
sentimentele. Abilităţile lui sociale vor lăsa de dorit si 
va avea dificultăţi în a re- lationa cu ceilalţi” (43). 

Temperamentul copilului este un alt factor care îi 
poate influenţa acestuia reacţia în faţa unei pierderi. 
Fiecare copil trăiește pierderea în felul său. Unii pot 
să-și găsească repede un echilibru psihologic și un 
sentiment de siguranţă, în timp ce alţii sunt mai 
puternic afectaţi. 

Respingerea de către ceilalţi și intimidarea? 
constituie surse importante de stres social și pot 
activa sistemul PANIC/GRIEE Această reacție s-ar 
putea explica prin faptul că, pentru oamenii din preis- 
torie, excluderea din grup reprezenta o ameninţare la 
adresa supravieţuirii. Oamenii vânau în grup și clanul 
era important pentru a asigura supraviețuirea fiecărui 


19 L'Observatoire de la Maltraitance envers les Enfants (Observatorul de 
rele tratamente aplicate copiilor) sau OME a fost creat la iniţiativa 
profesorului de psihologie a copilului și adolescentului Claude Voelin, în 2006, 
în cadrul Universităţii din Lausanne, Elveţia. Misiunea Observatorului este 
aceea de a crea condiţiile pentru ca profesioniștii din diversele domenii vizate 
de abuzul asupra copiilor să se reunească și să facă schimb de idei și soluţii 
în abordarea mai eficientă a unei grave probleme de sănătate publică la nivel 
mondial (n. red.). 

20 Fenomen cunoscut și preluat din limba engleză ca bullying (n. red.). 

individ în parte. De unul singur, omul era vulnerabil în 
faţa prădătorilor. Așadar, acela care era exclus din 
clan avea mai puţine șanse de supravieţuire. Din acest 
motiv, respingerea și sentimentul de excluziune 
provoacă o durere psihologică intensă (45). Simplul 
fapt de a se simţi intimidat, tachinat sau respins 
afectează copilul pe plan psihologic, activându-i 
sistemul PANIC/GRIEF și făcându-l mai vulnerabil. 

în meseria mea, mă întâlnesc adesea cu astfel de 
copii care au fost victime ale bullyingului în școala 
primară și care au rămas cu sechele psihologice 
grave, chiar și ani mai târziu. Studiile arată că urmele 
lăsate de bullyingul suferit în copilărie se fac simţite 


și la vârsta adultă (61). Victimele bullyingului au un risc 
de cinci ori mai mare să ajungă să sufere de anxietate la 


vârsta adultă (18). Bullyingul constituie o lovitură 
asupra echilibrului psihologic al copiilor și reprezintă 
o problemă pe care părinţii și conducerea școlii 
trebuie să o trateze cu seriozitate. Dacă cel mic se 
confruntă cu o astfel de situaţie, nu ezita să te 
adresezi personalului specializat din școală și să cauţi 
să-i oferi copilului suport psihologic. 

Coralia are 16 ani. Prima dată când am întâlnit-o, 
am fost impresionată de frumuseţea acestei 
adolescente înalte de 1,77 m, cu părul lung și blond. 
Deși are un fizic demn de un top-model, fata se 
confruntă cu o stimă de sine foarte scăzută. Suferă de 
anxietate socială si se simte 

diferită de restul lumii. în clasă, nu îndrăznește să 
ridice mâna si să ia cuvântul, iar atunci când i se cere 
să răs- pundă sau să-și dea cu părerea, roșește și se 

fâstâcește. Pare că se pierde cu totul. Cu toate 
acestea, învaţă bine și este foarte inteligentă. în 
cadrul terapiei, analizând originea acestui sentiment 
de a se simţi diferită si inferioară celorlalţi, îmi 
povestește că la grădiniţă copiii râdeau de ea că era 
mai înaltă decât ei. Chiar dacă știe că la vârsta actu- 
ală multe fete o invidiază pentru cum arată, ea 
păstrează sentimentul profund înrădăcinat că nu este 
ca ceilalţi și că va fi batjocorită cu prima ocazie. 
Bullyingul pe care l-a trăit înaintea vârstei de 5 ani 
are încă repercusiuni în viaţa ei. 

La fel ca sistemul PANIC/GRIEF, sistemul FEAR poate 
deveni hipersensibil atunci când este activat prea des 
sau pe o perioadă prea lungă de timp. Datorită 
neuroplasticitätii sale, creierul evoluează în ritmul 
experienţelor de viaţă. Neuroplasticitatea este 
capacitatea neuronilor de a-și modifica felul în care se 
conectează unii cu ceilalţi pentru a se adapta 
schimbărilor impuse de mediul înconjurător sau de 
experienţele de viată. Conexiunile din creier se 
modifică și evoluează pe parcursul întregii vieţi, în 
funcţie de deprinderi sau de experienţele trăite. Cu 
cât un circuit neuronal este mai solicitat, cu atât el 
este mai puternic. 


«oha«chkeorerxecese 
Datorită neuroplasticitätii, adică a capacităţii neuronilor de a-si 
modifica felul în care se conectează unii cu alții pentru a se 
adapta schimbărilor, creierul evoluează în ritmul experienţelor 
de viată. 
Prin intermediul unui fenomen numit potentializare 
pe termen lung (PTL), conexiunile sinapsiale dintre 


neuroni devin mai 

puternice atunci când sunt stimulate. Astfel, graţie 
PTL, mesajele transmise prin aceste circuite sunt mai 
intense. Acest lucru se traduce printr-o putere cu atât 
mai mare a circuitelor fricii, cu cât acestea sunt mai 
mult activate. Cu alte cuvinte, cu cât experimentăm 
mai mult frica, cu atât ea va deveni mai mare. 

De pildă, un copil traumatizat după ce a fost 
victima unui abuz, ajuns în situaţia de a asista la un 
act de violenţă extremă sau de a fi victima unei 
catastrofe naturale sau a unui atentat, riscă să 
dezvolte o tulburare de stres posttraumatic pe termen 
scurt, fiind, în același timp, foarte posibil să sufere de 
anxietate mai târziu (24). 

Sensibilitatea la anxietate 

Sensibilitatea la anxietate (SA) este definită ca fiind 
teama de senzaţii corporale legate de anxietate (56). 
Copilul sensibil la anxietate crede că senzațiile lui 
corporale pot avea consecinţe nefaste pe plan fizic, 
psihologic sau social. De exemplu, poate crede că 
inima lui bate așa de repede, încât ar putea să sufere 
o criză cardiacă. Sau poate interpreta simptomele de 
hiperventilatie ca pe un semn că înnebunește. Aceste 
gânduri apar destul de frecvent la tinerii care suferă 
de atacuri de panică?!. Sensibilitatea la anxietate 
variază de la o persoană la alta și este considerată de 
cercetători un factor care predispune la apariţia 
tulburărilor de anxietate. 

Variabilitatea sensibilităţii la anxietate este pusă în 
mare parte pe seama genelor. Studiile realizate 
asupra perechilor de gemeni arată că genetica poate 


21 A se vedea pagina 33. 

explica această variabilitate în proporţie de 45%. 
Relaţia de atașament cu figurile parentale poate 
explica, de 

asemenea, partial, sensibilitatea la anxietate. Se pare 
că persoanele cu un stil de atașament insecurizant ar 
fi mai sensibile la anxietate, mai ales în ceea ce 
privește dimensiunea socială a SA, adică teama că 
simptomele de anxietate pot fi remarcate si de ceilalţi, 
provocând sentimente de rușine si ridicol. 

Studiile arată că genetica este responsabilă pentru 45% dintre 
cazurile de sensibilitate la anxietate a copiilor, în vreme ce restul 
de 55% sunt determinate de alti factori. 

Potrivit cercetătorilor, o atitudine ostilă, 
amenințătoare sau de respingere din partea părinţilor 
ar putea explica 7% din variaţia SA (50). Se pare că 
anumite comportamente parentale ar influenţa felul în 
care copilul resimte simptomele de anxietate și le face 
faţă. Faptul de a se confrunta cu părinţi care oferă un 
sprijin afectiv insuficient poate să-l determine pe copil 
să se simtă neputincios în fața unor asemenea 
simptome și să creadă că este lăsat să se descurce de 
unul singur, ceea ce îi va exacerba anxietatea. Alţi 
cercetători au remarcat modul în care calitatea 
interacțiunilor cu ceilalți poate influenţa sensibilitatea 
la anxietate. Cu cât un copil are mai multe relaţii de 
încredere cu semenii, cu atât este mai protejat de 
respingere și, deci, riscul să fie sensibil la anxietate 
este mai mic (60). 

Mai multe studii sugerează o legătură între SA și 
deprinderile de învăţare. Cu alte cuvinte, copilul ar 
putea dezvolta o sensibilitate la anxietate prin 
observare, condiționare sau transmitere de informaţie 

(56). De exemplu, dacă cei din jurul copilului acordă o 
atenţie specială (mângâiere, preocupare, liniștire 
exagerată etc.) simptomelor lui de anxietate și de 
durere (de cap, de burtă), acesta ar putea învăţa că 
astfel de simptome pot atrage atenţia părintelui. Si 
invers, dacă părintele oferă un răspuns adaptat la 
situaţie, fără să acorde o importanţă prea mare, 
copilul va învăţa că nu 

primește mai multă atenţie decât are nevoie atunci 
când este anxios sau bolnav. 

în schimb, dacă cei din anturaj îi transmit 
informaţii îngrijorătoare în cazul unor astfel de 
simptome (risc de hiperventilatie, stresul dăunează 
sănătăţii etc.), copilul ar putea să ajungă să se teamă 
de propriile simptome de anxietate. în fine, dacă cel 
mic observă alte persoane care manifestă reacţii de 
spaimă în faţa propriilor simptome de anxietate, ar 
putea ajunge să creadă că aceste simptome sunt 
periculoase și, de aici, să dezvolte o sensibilitate la 
anxietate. 

Un studiu arată că, atunci când părinţii au reacţii 
necontrolate în faţa propriilor simptome fizice sau în 
faţa unor simptome fizice ale copilului, ca de pildă 
dureri de cap, de burtă, greață, puls mărit, sufocare, 
copilul prezintă un grad mai mare de SA (56). Prin 
reacţii necontrolate înțelegem acele comportamente 
care sugerează o pierdere a controlului asupra 
emoțiilor, de pildă: se supără mai repede, ţipă, își 
pierde răbdarea, se stresează, fumează, se plimbă 
dintr-o parte în alta, devine agitat, se izolează, bea 
etc. Dacă un părinte are în mod obișnuit astfel de 
reacţii în faţa unor simptome fizice, copilul poate să 

creadă că acesta este destabilizat și, în concluzie, că 
situaţia este alarmantă sau îngrijorătoare. Faptul de a 
te fi confruntat cu o boală cronică sau cu o operaţie 
figurează, de asemenea, printre factorii care 
contribuie la creșterea nivelului de sensibilitate la 
anxietate. Cu toate acestea, pentru că nu toţi copiii 
bolnavi suferă de SA, este posibil ca reacţia 
apropiaților copilului în faţa bolii să fie un factor care 
să facă diferenţa în această ecuaţie. 

Și alte evenimente de viaţă au fost puse în legătură 
cu SA, ca de exemplu problemele de sănătate sau 
conflictele din familie (56). 

în concluzie, cercetările tind să confirme că 
sensibilitatea la anxietate este un factor determinant 
în dezvoltarea tulburărilor de anxietate. în schimb, 
răspunsul la întrebarea ,Ce-1 face pe un copil 
să fie sensibil la anxietate?” se dovedește destul de 
complex, fiind vorba despre mai multi factori 
implicaţi. Genetica pare să joace un rol, dar nu este 
responsabilă în exclusivitate de nivelul de SA al unui 
copil. Graficul de la pagina 70 arată că genetica și 
experienţele contribuie aproape în egală măsură la 
dezvoltarea SA. Probabil că ne aflăm mai degrabă în 
prezenţa unui fenomen epigenetic, unde genele 
determină o oarecare predispozitie la SA, însă factorii 
de mediu, care influenţează printre altele procesul de 
învăţare, nuanteazä acţiunea genelor implicate. Cu 
alte cuvinte, un copil poate fi predispus genetic la SA, 
dar, dacă trăiește într-un mediu relativ liniștit, iar 
apropiații lui nu manifestă nicio reacţie de frică în 
faţa simptomelor de durere sau de anxietate, este 
posibil ca cel mic să nu dezvolte o sensibilitate la 

anxietate. 


Cei mai multi teoreticieni recunosc faptul că 
tulburările de anxietate au factori multipli. Astfel de 
constatări sunt încurajatoare, deoarece ne confirmă 


ideea că, prin temperarea reacțiilor, părinţii pot influența 
gradul de sensibilitate la anxietate a copilului, protejändu-1 
pe acesta de anxietatea patologică. 

1 Conform meta-analizei lui Stassard și Etienne, 2010 

Studiul s-a concentrat, în primul rând, pe 
atitudinile parentale, dar e important să retii că cel 
mic este supus și altor influenţe: televizor, internet, 
semeni, alți membri ai familiei, lucruri auzite la 
școală etc. Rămâne să stabilim aportul acestor factori 
în producerea sentimentului de anxietate. 

De fapt, există două reacţii în faţa rezultatelor 
acestor cercetări: pe de o parte, ai putea să te 
culpabilizezi, descoperind că ai un copil sensibil la 
anxietate. Pe de altă parte, ai putea fi încurajat să 
schimbi anumite lucruri, modificându-ţi atitudinile 
parentale și propriile reacţii în faţa anxietätii. 
Culpabilizarea nu ajută pe nimeni și poate fi copleșitoare pentru 

părinţi, fiindcă toti facem greșeli. 

în ceea ce mă privește, consider că sentimentul de 
culpabilitate nu ne ajută să avansăm în viaţă, iar rolul 
de părinte riscă să devină copleșitor dacă ajungem să 
întoarcem pe toate părțile greșelile pe care le-am 
făcut în trecut. Toţi părinţii ajung să facă greșeli! 
Așadar, nu are niciun rost să ne autoflagelăm. Mai bine 


ne concentrăm pe ceea ce putem face în prezent pentru a ne 
ajuta copilul. 


în paginile ce urmează, voi da doar câteva sfaturi 
bazate pe ceea ce ne învaţă neurostiintele, astfel 
încât să te ghidez în rolul de părinte. 

Anxietatea se explică printr-o interacţiune 
dintre factorii biologici și factorii de mediu. 
Este imposibil să stabilim cu exactitate sursa 
anxietatii la un copil.In concluzie... 

Mai multi factori pot contribui la apariţia anxietätii la 
copii: 
genetica și temperamentul, în special inhibitia 
comportamentală; 
experienţele de viaţă; 
atitudinea părinţilor; 
tipul de atașament; 
anxietatea părinţilor; 
traumele si doliul; 


sensibilitatea la anxietate (factor 
care crește riscul de apariţie a 
tulburărilor anxioase).CAPITOLUL 3 


Cum prevenim 
anxietatea 


„Existajuarte puţini monștri care să merite Jrica pe care o 


resimtim.” André Gide 


Anxietatea, raul acestui secol 
Impactul mass-media 

Asa cum povesteam în capitolul 1, circuitele 
noastre neuronale sunt legate astfel încât să repereze 
rapid sursa primejdiei. Cu toate acestea, în epoca 
modernă în care trăim, rareori se întâmplă ca în viaţa 
de zi cu zi să fim expuși unor pericole de moarte. Și 
totuși, creierul nostru are nevoie să-și facă treaba și 
caută primejdii acolo unde nu sunt. Acest fenomen 
apare cu precădere în societăţile actuale, axate pe 
riscuri. în fiecare zi, suntem bombardati cu mesaje 
despre pericole, mesaje care vin de peste tot: de la 
televizor, radio, 
reţele sociale, școală, panouri publicitare etc. Suntem 
nonstop expuși suferințelor, violenţelor, distrugerilor 
și neputinței, atât de tare, încât Dr. Jan Chozen Bays 
crede că suferim cu toţii, într-o oarecare măsură, de 
usure de compassion’, un cumul de simptome care se 
manifestă în mod normal la cei care se ocupă de 
persoanele traumatizate. Creierul nostru este sătul de 
orori. 

Așadar, Dr. Bays ne recomandă să ţinem periodic 
„post”, abti- nându-ne de la știri, astfel încât să 
scăpăm de toate aceste imagini de violenţă și de 
suferinţă. Tot ea recomandă să oprim periodic ra 

în fiecare zi, suntem bombardati de peste tot - televizor, radio, 
rețele sociale, școală, panouri publicitare etc. - cu mesaje despre 
pericole: suferințe, violente, distrugeri, neputinţă. 
dioul, televizorul, să nu mai citim ziarele, să nu mai 
stăm pe reţelele sociale sau pe internet. (5). 

Mass-media dorește să ne atragă atenţia, iar 
pentru asta, se servește de propensiunea creierului 
nostru de a repera pericolele. Astfel, strategia utili- 
zată este aceea de a ne trimite mesaje senzaţionale 
lipsite de nuanţe, în scopul de a ne înfricoșa. Nu toți 
jurnaliș 
tii știu să interpreteze, din toate punctele de vedere, 
rezultatele de multe ori contradictorii ale cercetărilor 
științifice și ajung adesea să le raporteze într-o 
manieră simplistă și exagerată. 

lată câteva exemple de sloganuri alarmiste pe care 
le-am auzit recent la televizor sau pe care le-am citit 
pe internet: 

e „Statul pe scaun ucide!” (într-un documentar 


despre exerciţiile fizice) 

1 Sau „compassion fatigue”, termen de specialitate care nu are 
echivalent în limba română. Definește incapacitatea profesioniștilor de a 
empatiza și de a simţi compasiune faţă de clienţii lor (vezi Richard E. Adams, 
Joseph A. Boscarino și Charles R. Figley, „Compassion fatigue and 
psychological distress among social workers: a validation study” in Am / 
Orthopsychiatry, New York, 2006) (n. red.). 


e „Dacă ar urma să se întâmple o astfel de tragedie... 
ati putea să o anticipati?” (într-o emisiune despre 
crime) 

+ „Zahărul, dulce otravă” 

e „Zahărul, dușmanul sănătăţii” 

e „Consumul de carne roșie ucide!” 

e „Abuzul de ceai verde ar putea dăuna sănătăţii!” 
e „Suntem mintiti: cele opt riscuri din avion despre 

care nu aflăm niciodată!” 

e „Medicamentele și doctorii ne ucid!” 
De remarcat că, pentru a atinge coarda sensibilă, sunt 
folosite cuvinte cu o puternică încărcătură 
emoţională: a ucide, otravă, a minţi. Expunerea 
constantă la astfel de mesaje ne face să ne simţim 
înconjurați în permanenţă de primejdii. Dacă, în plus, 
suntem vulnerabili la anxietate, atunci nu suntem 
departe de starea de panică. 

în calitate de părinţi, este important să ne dăm un 
pas în spate și să ne păstrăm spiritul critic în faţa 
unor astfel de mesaje. Dacă aș vrea să formulez 
lucrurile într-o manieră realistă, aș putea spune: 
„faptul de a petrece mult timp pe scaun poate crește 
riscul de a avea probleme de sănătate”. Sau „un 
regim bogat în carne roșie poate duce la apariția unor 
probleme de sănătate, cum ar fi hipertensiune sau 
afecțiuni cardiovasculare”. Dar astfel de formulări au 
un impact mai mic și mass-media înclină către 
formulele-șoc. 
Riscul nu este un pericol 

Conform dicționarului Larousse, riscul este definit 
drept „posibilitatea sau probabilitatea unui fapt, a 
unui eveniment considerat un rău sau un prejudiciu”. 
Cât despre pericol, acesta este 
definit ca „un inconvenient mai mult sau mai puţin 
probabil la care suntem expuși”. Astfel, riscul se 
evaluează în funcţie de probabilitatea ca un incident 

să se întâmple și de gradul de gravitate al 
consecinţelor care decurg de aici. Riscul de a fi lovit 
de fulger există, dar probabilitatea este de mai puţin 
de unu la un milion. Așadar, deși consecinţele pot fi 
grave, provocând moartea, cei mai multi oameni nu se 
simt în pericol de fiecare dată când ies din casă. Nu 
consideră riscul de a fi loviți de fulger suficient de 
mare pentru a-și schimba comportamentul și a 
renunța să mai iasă din casă. 

Ca să atragă atenţia și să-și mărească audienta, 
numărul de like-uri sau de cititori, mass-media tinde 
să prezinte riscul ca fiind 
un pericol iminent: „Medicii ne omoară!”, „Consumul 
de carne roșie ucide!”. Dacă citim așa ceva, nu ne mai 
găsim în faţa a ceva ce s-ar putea întâmpla, conform 
unor oarecare probabilităţi, ci de-a 

Mass-media poate fi un pericol iminent. Depinde de tine să 
filtrezi informaţia, cu ajutorul spiritului critic, învaţă-ți copilul să 

transpună în termeni realiști ce aude în jur. 

dreptul în faţa unei ameninţări actuale. Depinde de 
tine să știi unde să tragi linie, folosindu-ti spiritul 
critic, pentru a transpune aceste mesaje-șoc în 
termeni de risc mai mult sau mai puţin probabil, mai 
mult sau mai puţin grav. 

Astfel, supraveghează ce citește copilul sau la ce se 
uită și învaţă-l să transpună în termeni realiști ce 
aude în jur. 

Poţi să te servești de umor ca să-i arăţi cât de ridicol 
este câteodată ceea ce se spune în presă. „Păi, dacă 
toţi medicii ne omoară, hai mai bine să scăpăm de ei, 
dar și de toate scaunele, pentru că, nu-i așa, și statul 
pe scaun ne ucide!” 

Potrivit Centrului Canadian de Educaţie Mediatică 
și Alfabe 
tizare Informațională, 90% dintre oameni păstrează o 
amintire 
permanentă a unei traume din copilărie provocată de 


ceva ce au văzut la televizor sau într-un film. După 

spusele acestui organism, ceea ce văd tinerii la 

televizor poate provoca diferite probleme, de 

pildă coșmaruri, frica de întuneric, dificultăţi de a 

adormi sau refuzul de a dormi singuri (33). 

90% dintre oameni îsi amintesc o traumă din copilărie, provocată 
de ceva ce au văzut la TV. 

Studiile au demonstrat că, în cazul copiilor, o prea 
mare expunere la televizor este asociată cu angoasa, 
de- 
presia și stresul posttraumatic. Contrar ideilor 
preconcepute, nu filmele de groază sunt cele care 
traumatizează majoritatea tinerilor. Aceștia sunt cu 
precădere marcați de desene animate, science-fiction, 
fantasy sau de realitatea din jur. Simplul fapt de a 
vedea ceva sau pe cineva care ar putea răni sau de a 
vedea pe cineva rănit sau fără apărare în faţa unui 
pericol este extrem de înspăimântător pentru copii. 
Identificându-se cu personajul, copilul resimte un 
sentiment de vulnerabilitate. Si, de aici, nevoia lui de 
a fi liniștit si securizat. Iar faptul că personajele 
respective sunt din desene animate nu diminuează cu 
nimic spaima unui copil mic, care nu face diferenţa 
dintre realitate și ficţiune. 

Așadar, faptul că este produs de Disney nu înseamnă că 
nu este înspăimântător! Nu toate filmele pentru copii 
sunt potrivite pentru TOŢI copiii. Unele filme aduc în 

scenă personaje de care unii copii se pot speria și 
care le pot provoca acestora coșmaruri sau spaimă de 
întuneric. 

A fost o perioadă când fiica mea cea mare se temea 
de lupi după ce văzuse scena din Regatul de gheață în 
care protagoniștii erau urmăriţi de o haită de lupi 
furioși. Seara, la culcare, trebuia să facă un efort să 
se gândească la altceva decât la lupi. Când era mai 
mică, exista un clovn, Chantois, care cânta melodii 
pentru copii. De fiecare dată când îl vedea, era 
cuprinsă de panică. 

Așadar, nu trebuie să pornim de la premisa că o 
emisiune sau un film sunt inofensive doar pentru că 
sunt considerate „pentru copii”. 

Adolescentii și adulții care sunt mari consumatori de 
mass-media pot suferi de ceea ce noi numim 
„sindromul lumii rele”, care duce la o și mai mare 
spaimă de criminalitate și la neîncredere în ceilalți. 
Acest lucru poate fi pus pe seama cantității exagerate 
de crime violente descrise în mass-media de 
actualitate și de divertisment și care îi determină pe 
mulți indivizi să creadă că astfel de crime au loc la o 
scară mult mai mare decât în realitate. (33) 

Matilda a venit să mă consulte pentru că nu reușea 
să mai doarmă singură. La cei 11 ani ai săi, fata a 
ajuns să doarmă pe o saltea, lângă patul părinţilor. 
Ştie si ea că nu este normal, dar, de îndată ce se află 
în camera ei, singură, pe întuneric, i se face frică și 
simte impulsul să iasă de acolo și să se ducă la 
părinţi. Prezenţa lor o liniștește. 

Totul a început când a auzit la știri că orașul ei se 
confruntă cu o serie de spargeri de locuinţe. Creierul 

ei s-a alarmat și a început să construiască fel de fel de 
scenarii despre cum ar fi dacă un astfel de lucru i s-ar 
întâmpla și ei. Mi-a povestit scenariul pe care și l-a 
făcut în minte și care are toate ingredientele unui film 
de groază: un hot intră în casă, în toiul nopţii. Ajunge 
în camera ei și, atunci când ea începe să tipe, 
îndreaptă o armă spre ea și o ucide. Când o întreb pe 
Matilda cam la cât evaluează riscul să i se întâmple o 
astfel de dramă, îmi răspunde: 50%. Adică, o șansă 
din două. îi arăt că supraevaluează probabilitatea ca 
un astfel de eveniment să se producă, ceea ce îi 
amplifică anxietatea. 
Tipul de conţinut care îi sperie pe copii variază în 
funcţie de stadiul lor de dezvoltare. 

între 3 și 5 ani este vârsta imaginarului. Copilul nu 
distinge realul de imaginar. Este impresionat de 
personajele înfricoșătoare: fantome, vrăjitoare, lupi, 
dragoni, monștri etc. Transformările bruște i se pot 
părea, de asemenea, înspăimântătoare. 

între 6 și 8 ani: Deși continuă să-i fie teamă de 
personajele înfricoșătoare, copilul este interesat mai 
ales de programele cu supereroi. 

între 9 și 12 ani: La această vârstă, preadolescentul 
este capabil să distingă realitatea de ficțiune, așadar, 
spaimele sale sunt orientate mai degrabă către 
pericole reale. Tot ceea ce poate provoca răni sau 
moarte devine înfricoșător. în același timp, copilul 
este din ce în ce mai expus la emisiunile destinate 
adulţilor și riscă să fie marcat de conţinutul anumitor 
programe de ficțiune sau de unele evenimente tragice 
prezentate la știri. 

Din păcate, părinţii sunt rareori conștienți de frica 
resimţită de copii în faţa televizorului, și asta pentru 
că aceștia din urmă tind să-și ascundă spaimele sau 
pentru că vor să pară ,adulti” sau de teamă să nu le 
fie limitat timpul petrecut la televizor. 

Așadar, este primordial să fii prezent și atent 
atunci când îţi expui copilul la mass-media. Iată ce le 
propune părinţilor Centrul Canadian de Educaţie 
Mediatică și Alfabetizare Informațională, astfel încât 
aceștia să-și poată ajuta copiii să facă faţă spaimelor 
provocate de mass-media (33): 

e  Respectă spaimele copilului. Nu insista să se uite 
la ceva de care îi este frică. 

Alege acele produse mediatice potrivite vârstei 
copilului. în general, studiile arată că programele 
care pun în scenă eroi șieroine ce transmit încredere 
în sine și puterea de a-și stăpâni frica sunt exemple 
pozitive pentru copil. 

e Liniștește copilul. Dacă acesta își face griji pentru 
soarta personajului principal, poţi să-l liniștești 
spunându-i că totul se va termina cu bine. (Pentru 
că este de notorietate faptul că așa se termină 
întotdeauna filmele pentru copii!) 

e Uită-te la film împreună cu cel mic. Astfel, vei fi 
capabil să reactionezi dacă este expus unor 
imagini deranjante. Profită de o astfel de ocazie 
pentru a discuta cu el despre conţinut și despre 
cum să-și controleze fricile și angoasele. 

* încurajează un copil mai mare să se uite împreună 
cu cel mic. Fraţii mai mici îsi admiră adesea fraţii 
sau surorile mai mari, încurajează-i pe cei mari să-i 
liniștească pe cei mici și să ţină cont de spaimele 
acestora, atunci când aleg programul la televizor. 
Simplul fapt de a-și putea ţine fratele mai mare de 
mână se dovedește adesea suficient pentru a liniști 
un copil mic. 

Prima dată la cinematograf poate să se dovedească 
o experienţă impresionantă pentru un copil mic. 
întunericul, zgomotele puternice, imaginile 3D pe 
un ecran supradimensionat. îmi aduc aminte că, 
prima dată când am fost împreună la cinema, fiica 
mea cea mare a stat la mine în braţe pe toată 
durata filmului. Asta a liniș- tit-o și așa a putut să 
se bucure de film. în ceea ce o privește pe mezină, 
cu ea lucrurile s-au petrecut diferit când a mers 
prima oară la film. Nu a vrut în braţe la mine, 
pentru că sora mai mare era și ea cu noi și o ţinea 
de mână. Acest contact fizic i-a permis să se simtă 
liniștită în momentele de tensiune din 
film.încurajează dobândirea unor mecanisme de 
adaptare. Simplul fapt de a ţine pe cineva de mână 
este un gest liniștitor, pentru că ajută la eliberarea 
de opioide naturale, cu efect calmant. Sau, la fel de 
bine, poţi să-l înveţi pe copil să oprească televizo- 
rul când îi este prea frică. 

Respectă clasificarea programelor. Evită să-ţi expui 
copilul la conţinut nepotrivit pentru vârsta lui. Si 
nu uita, chiar și un conţinut pentru copii l-ar putea 
speria sau îngrijora pe cel mic. Așadar, este de 
preferat să te uiţi tu la emisiune, înainte de a lăsa 
copilul să se uite. Poţi, de asemenea, să citești 
comentariile lăsate de alţi părinţi pe internet în 
legătură cu programul respectiv. 

Privește în perspectivă. Dacă cel mic își face griji 
după ce a văzut un incident la televizor, încearcă 
să-i explici că astfel de lucruri se întâmplă foarte 
rar. Asigură-te că nu supraevaluează probabilitatea 
să păţească sau să asiste el însuși la așa ceva. în 

lipsa unei explicaţii, copiii sunt incapabili să evalu- 

eze probabilitatea de a se găsi realmente în faţa 

unui pericol. Ca și în cazul Matildei (din exemplul 

de mai sus), ei pot vedea ceva care îi marchează și 

apoi vor supraevalua riscul de a păţi ceva 

asemănător. 
Din nefericire, mesajele de avertisment sunt 
formulate adesea de o manieră parţial adevărată 
(așadar, partial falsă). îţi va reveni tie sarcina de a le 
evalua corect, astfel încât să nu-ţi contaminezi copilul 
repetându-i astfel de mesaje și să nu-l transformi 
subtil în martorul îngrijorărilor tale cu privire la 
sănătate, accidente sau alte pericole. 

în realitate, chiar poate statul pe un scaun să 
ucidă? Sigur că nu! Tot așa cum excesul de zahăr este 
nociv pentru sănătate, creierul nostru are nevoie de 
zahăr pentru a funcţiona cum trebuie. 
Nu toţi copiii au capacităţile cognitive necesare 
pentru a interpreta corect mesajele vehiculate de 
mass-media. Aceste mesaje 

Poţi să limitezi riscul ca cel mic să sufere de anxietate dacă îi 
dezvolti gândirea critică: învaţă-l să-și pună întrebări, să pună la 
îndoială ceea ce vede si aude în mass-media, să treacă totul 
printr-un filtru de bun-simt. 

prezintă pericolele intr-un mod exagerat și 
senzaţional. 0 astfel de tactică poate să afecteze 
judecata unui copil cu sensibilitate la anxietate. Este 
de datoria ta să-l înveţi să pună corect în balanţă, 
arătându-i strategiile utilizate de mass-media pentru a 
ne alarma. învaţă-l să-și pună întrebări despre 
veridicitatea a ceea ce aude și să-și dezvolte spiritul 
critic. Pe scurt, revino asupra lucrurilor cu o judecată 

sănătoasă! Dacă cel mic simte că nu 

ești îngrijorat de ceea ce se spune în respectivul 
mesaj, nici el nu se va speria și va putea să dea lucru- 
rilor o interpretare rațională. 

Din păcate, constat că mesajele de avertisment 
vehiculate în școli nu reușesc întotdeauna să-și atingă 
scopul. De exemplu, asistentele medicale de la școală 
le fac uneori copiilor din ciclul primar educaţie 
sanitară, vorbindu-le despre cum să prevină infecțiile. 
Le povestesc despre microbi și despre cât de im- 
portant este să se spele pe mâini. în urma unor astfel 
de întâlniri, este posibil ca unii copii predispuși la 
anxietate să ajungă să se spele pe mâini de o manieră 
compulsivă. în cazul celor care suferă deja de TOC%, 
un astfel de discurs riscă să producă o agravare a 
simptomelor. 

Un alt exemplu este discursul referitor la 
alimentaţie. în anumite școli, copiii sunt expuși unor 
mesaje referitoare la importanţa 
unei alimentatii corecte, fără grăsimi, zahăr etc. O 
colegă psihiatru, specializată în tulburările de 
nutriție, mi-a explicat că aceste mesaje nu-și ating 
publicul-ţintă: cei care fac abuz de fast-food fac 
abstracţie de astfel de avertismente, în timp ce copiii 
care sunt pre- dispuși la anxietate dezvoltă temeri 
exagerate cu privire la nutriţie și sănătate, temeri ce 


pot duce uneori la tulburări de alimentaţie. 
Unii copii pot resimti anxietate si în fata unor mesaje referitoare 
la igienă sau la alimentație. Cheia stă în echilibru. 


Așadar, ca părinte, trebuie să fii atent la reacţiile 
copilului în faţa tuturor acestor mesaje de preventie 


22 TOC: tulburare obsesiv-compulsivă. 

la care mediul școlar îl expune pentru binele său. 
Dacă observi că adoptă o atitudine rigidă în faţa 
curăţeniei sau a alimentaţiei, vorbește cu el pentru a 
face lucrurile mai puţin dramatice. Nimeni nu moare 
dacă mănâncă din când în când un hamburger, iar 
spălatul pe mâini până la sânge nu previne nicio 
boală! Când fiica mea m-a întrebat: „Mama, baconul 
este sănătos?”, i-am răspuns: „Dacă am mânca doar 
bacon, nu, nu ar fi bun, dar consumat din când în 
când, nu ne poate ucide!” 

în zilele noastre, simplul fapt de a mânca a ajuns 
să producă anxietate! în cartea sa N'avalez pas tout 
ce qu'on vous dit („Nu în- ghititi tot ceea ce vi se 
spune”) (31), nutritionistul Bernard Lavallée ne spune 
că rezultatele cercetărilor sunt adesea interpretate 
greșit și raportate eronat și că discursul 
nutritionistilor se axează pe noţiunile de alimente 
bune și alimente proaste, ceea ce reprezintă o viziune 
mult prea simplistă asupra realităţii. Ca și cum 
lucrurile ar fi doar în alb sau în negru! Din punctul lui 
de vedere, nu există aliment bun sau prost. Cheia 
rezidă în varietate și în echilibrul din farfurie. Un 
astfel de discurs face bine și are darul să tempereze 
stresul produs de discursurile alarmiste care fac din 
anumite alimente adevărate arme ale diavolului. 
Securizează-ţi copilul 

Cum am precizat deja în capitolul precedent, tipul 
de atașament părinte-copil este un factor important în 
apariția anxietatii copilului. Un tip de atașament 
securizant are darul să-l ferească pe acesta de 
anxietate și de frici exagerate. încă din primele luni 
de viaţă ale copilului, poţi contribui la dezvoltarea 

unui capital împotriva anxietätii. 

Cercetătorii au demonstrat o legătură între tipul de 
atașament al copilului la vârsta de un an și comportamentul 
acestuia la 

investește în relația cu propriul copil încă de când e foarte mic: 

tipul de atașament tinde să rămână același si mai târziu. 

vârsta de 6 ani. Ei au arătat, prin intermediul 
situaţiei străine”, că acei copii securizati 
reacționează calm și cu încredere la separarea de 
părinţi. în schimb, copiii care au un tip de atașament 
anxios-ambivalent sunt mult mai depedenti de părinţi 
și mai imaturi. Reacționează mai puternic la separa- 
rea impusă (39). 

Numeroase studii au confirmat deja că tipul de 
atașament pe care copilul îl dezvoltă înaintea vârstei 
de un an tinde să rămână același de-a lungul întregii 
vieţi. lată de ce este primordial să investești în 
legătura de atașament cu propriul copil încă de la bun 
început. Un tip de atașament securizant se bazează pe 
capacitatea părintelui de a-și liniști bebelușul atunci 
când acesta simte nevoia să fie calmat. în paginile ce 
urmează, voi prezenta câteva moduri concrete pentru 
a reuși acest lucru. 

Bebelușii sunt asaltati de tot felul de emoţii pe 
care sunt incapabili să le gestioneze. Au nevoie de 
ajutor pentru a se putea calma. Când liniștești un 
copil mic care plânge, în creierul lui se vor forma 
niște conexiuni care îi vor permite, pe termen lung, să 
se calmeze singur. Cercetătorii au identificat în cazul 
mamelor anumite trăsături care contribuie la 


23 Este denumirea unui experiment dezvoltat pentru a vedea tiparul de 
atașament mamă-copil (n. red.). 

dezvoltarea tipului de atașament (securizant sau 
insecurizant) al copiilor lor. 


Mamele copiilor 
securizati?4 


Mamele copiilor 
anxioși-ambiva- 


Mamele copiilor 
evitanti sunt: 


Mamele copiilor 
dezorganizati 


sunt: lenti sunt: sunt: 

s securiza |° inconsec|e detașate |e traumatizate 
nte; vente în ; (abuzate, 

6 autonomirăspunsurile la |° capabile [indoliate). 

e; nevoile să reducă la 

° se simt |copilului; minimum 

bine cu propriile|e preocup limportanţa ata- 

emoţii; ate de propriile samentului. 

° capabile |reiatii de 


să-și 
recunoască pro- 
pria nevoie de 
şa ment 


atașament din 
trecut; 
e 


invadate 
de propriile 


emotii. 


2 


Opioidele naturale sunt hormoni cu rol foarte 
important în fenomenul de ataşament. Aceşti hormoni 
sunt eliberați pe cale naturală de creier pentru a ne 
produce un sentiment de bucurie. Efectele lor sunt 
asemănătoare cu cele ale drogurilor, fără însă a avea 
urmări secundare. Când un copil este dezmierdat, 
creierul său eliberează opioide naturale, care îi 
provoacă un sentiment de liniște și de bucurie. 
îmbrăţișările afectuoase sunt foarte importante 
pentru dezvoltarea cerebrală a copiilor, în special a 
celor mici. Se spune chiar că îmbrätisärile scad 
tensiunea arterială și fortifică sistemul imu- nitar. La 


24 Adaptat de Ainsworth și alţii, 1978; Main și alţii, 1985;Main șiHesse, 


1990. 

bebeluși, plânsul este un strigăt de ajutor. Un 
mecanism de supraviețuire. Nu trebuie să ezităm să 
luăm în braţe un copilaș 

care plânge sau să-i alintăm pe cei mici. Când linistim 
un copil lu- ându-1 în braţe, opioidele naturale din 
creier contracarează efectele cortizolului, hormonul 
stresului. Pe termen lung, un nivel prea mare de 
cortizol poate să încetinească dezvoltarea creierului, 
afectând cu precădere funcţiile cerebrale 
responsabile cu procesul de învăţare (54). Un copil 
care este expus unui stres cronic și care nu 
beneficiază de contact fizic afectiv, menit să-l 
liniștească, riscă să aibă probleme de învăţare. 

Sistemul limbic, sau creierul emoţional, poate 
deveni hiperactiv dacă este stimulat în exces. 

Astfel, un copil lăsat să plângă fără a se încerca 
liniștirea lui sau un copil expus unor surse importante 
de stres în copilăria mică, fără nicio apropiere fizică 
securizantă și plină de afecţiune din partea unui adult 
de încredere, riscă să se trezească cu un sistem FEAR 
sau PANIC/GRIEF hiperactiv (45,54). Creierul lui va 
ajunge să reacționeze ca un detector de fum stricat 
care se va declanșa fără motiv. în loc să pornească 
alarma doar în cazul unei degajări de fum, anumiţi 
senzori prost calibrati se vor activa chiar și când abu- 
rul de la dus va ieși pe sub usa de la baie sau când o 
persoană va sufla într-o lumânare. Un sistem limbic 
hiperactiv va declanșa la rândul său alarme false, 
provocând o reacţie de frică în faţa unor stimuli 
neprimejdioși. Ajutându-ţi copilul să se liniștească, îl 
vei învăţa să oprească sistemul de alarmă. în felul 
acesta, o serie de conexiuni neuronale se vor forma în 

cortex și îi vor permite să controleze reacțiile 


sistemului limbic responsabil cu frica și anxietatea. 
îmbrățișarea copilului mic ajută la dezvoltarea cerebrală a 
acestuia, scade tensiunea arterială si fortifică sistemul imunitar. 

Simplul fapt de a consola copilul va duce la activarea 
nervului vag, în trunchiul cerebral. Acest nerv 
reglează digestia, ritmul cardiac, respiraţia și 
sistemul imunitar. Ajutându-ti copilulsä se liniștească, 
îl vei învăţa să-și regleze toate aceste funcţii biologice 
și, deci, să se simtă mai bine în propriul corp. 
Cercetările arată că o bună funcţionare a nervului vag 
este asociată cu un bun echilibru emoţional, o mai 
bună capacitate de reflecţie, de concentrare și un 
sistem imunitar puternic (54). 

Anumite studii sugerează, de asemenea, o legătură 
între sindromul colonului iritabil și stresul precoce. 
Copiii expuși de timpuriu unei surse de stres sunt 
predispuși să sufere de probleme respiratorii, 
digestive, de tulburări de somn, dureri de cap, 
oboseală cronică etc. lată câteva motive foarte 
importante pentru care trebuie să-ţi consolezi copilul 
când plânge! 

Acesta are nevoie, în primul rând, să simtă că-l 
înţelegi. Arată-i că-i înţelegi starea sufletească în care 
se află, chiar dacă reacţia lui ti se pare exagerată. 
Pune în cuvinte ceea ce trăiește el, astfel încât să-l 
ajuţi să dezvolte niște conexiuni utile în mintea lui. 
„Știu că ești furios pentru că nu mai sunt biscuiţi cu 
ciocolată. E normal să fii dezamăgit, din moment ce 
chiar voiai să mănânci din ei.” ,Ti-e frică de câinele 
ăla mare pentru că latră tare.” „Ai avut un coșmar, e 
normal să fii înspăimântat după un astfel de vis.” 

Primul lucru pe care îl poți face este să pui emoțiile copilului în 
cuvinte. 

Exprimându-i emoţiile în cuvinte, îl vei învăţa să le 
identifice, să le înțeleagă, să le accepte și să nu le 

considere ca pe ceva periculos sau rușinos. 

Aceasta este o primă etapă importantă în 
dezvoltarea controlului emoţional. Copilul dobândește 
astfel credinţa că are dreptul să-i fie frică și că 
părinţii și ceilalţi adulţi în care are încredere sunt 
acolo pentru a-l ajuta să-și învingă teama. A dezvolta 
o legătură de încredere cu părinţii este un adevărat 
pas înainte către încrederea în sine. 

Cum liniștim copilul? 

Există mai multe metode eficiente și recunoscute 
pentru a declanșa eliberarea de opioide naturale în 
creier. 

e Atingerea. Apropierea fizică plină de afecțiune este un 
mijloc excelent de a liniști copilul (să-l iei în braţe, 
să-i faci un masaj, să-l mângâi, să-l ţii de mână 
etc.). Mai târziu, copilul va ajunge să-și dezmierde 
ursuletul sau jucăria de pluș preferată pentru a 
regăsi senzaţia de căldură umană. Aceste obiecte 
poartă denumirea de obiecte tranziționale pentru 
că servesc la tranziţia de la relaţia de apropiere 
totală de mamă către o autonomie completă. în 
mintea copilului, jucăria ţine locul mamei sau al 
tatălui. Simplul fapt că poate să-și ia cu el jucăria, 
ori de câte ori trebuie să se despartă de mamă 
pentru a merge la cresă sau la culcare, are darul 
să-l liniștească. Așadar, dacă cel mic urmează să 
trăiască o situaţie stresantă, ca de pildă o vizită la 
medic, un vaccin, o vizită la dentist sau o situaţie 
în care trebuie să se despartă de tine, poţi să 
folosesti un obiect tranzi- tional. Pentru copii, 


10 GENEVIEVE PELLETIER 


despärtirile sunt adesea anxiogène”*. Este absolut 
normal să lași copilul cu altcineva atunci când 
mergi la muncă sau când vrei să ai o viaţă socială. 
Dacă trebuie să-l încredinţezi unei alte persoane, 
încearcă să găsești pe cineva afectuos, capabil să-l 
liniștească în absenţa ta, mai ales printr-o 
apropiere fizică plină de afecţiune. Alege cu grijă 
respectiva persoană și nu te sfii să o observi cum 
se poartă și cu alţi copii. 
Apropierea fizică liniștitoare se dovedește a fi foarte 
importantă la toate mamiferele. Să ne aducem aminte 
de studiul lui Harlow pe care l-am menţionat deja în 
capitolul 2. Acesta a despărțit niște pui 


de maimuţă de mamele lor ca să le observe 
comportamentul. A 

constatat că cei mici căutau mai degrabă să intre în 
contact fizic cu 

un substitut făcut dintr-o pânză moale decât să 
mănânce (54). 

Chiar dacă sunt controversate pe plan etic, aceste 
cercetări ne arată 

importanţa contactului fizic în dezvoltarea 
mamiferelor. Probabil 

că acest lucru explică și originea biologică a unui 


comportament pe care îl întâlnim la toţi puii: să 

strângă la piept o păturică moale sau un animal de 

pluș atunci când sunt despărțiți de mame. 

Mângâierile si atingerile eliberează în creierul copilului opioide 

naturale, dându-i un sentiment de liniște si de siguranță. 
Masajele sunt un bun mijloc de a întări relaţia de 

atașament cu cel mic si ar trebui să facă parte din 

rutina de seară. 


25 Anxiogen, generator de anxietate. 

Vorbele tandre. Cuvintele linistitoare provoacă un efect 
similar cu mângâierile, atât din punct de vedere 
afectiv, cât și pentru a calma frica. Un copil foarte 
trist care își aude părintele spunând „Totul va fi 
bine” se va simţi deja mai în siguranţă și aceasta 
va contribui la dezvoltarea unei legături de încre- 
dere cu părintele respectiv. Un cântec de leagăn 
poate avea un efect calmant. Cuvintele sunt mai 
puţin importante decât inflexiunile vocii și expresia 
liniștitoare de pe chipul părintelui. Reacţia apare 
în emisfera dreaptă din creierul copilului și al 
părintelui. Emisfera dreaptă este emisfera 
nonverbalului și a emoţiilor, spre deosebire de 
emisfera stângă, care este cea a verbalului și a 
rationalului. Potrivit lui Allan Schore, cunoscut 
autor în domeniul neuroștiințelor și al 
psihoterapie!, creierul drept al părintelui și 
creierul drept al copilului intră în conexiune. Acest 
lucru va da naștere unei comunicări nonverbale ce 
va influenta atât relaţia de atașament, cât si 
dezvoltarea creie- rului celui mic. Atunci când un 
părinte este conectat la emoţiile 


copilului, se produce o rezonanţă pozitivă care îl ajută 
pe copil să se regleze afectiv. Acesta își recapătă mai 
repede calmul atunci când își simte părintele în acord 
cu emoţiile sale. Este vorba despre un mecanism care 
face apel la empatia părintelui și la capacităţile lui de 
a-și regla propriile emoţii pentru a putea liniști 
copilul. Un părinte agasat de plânsetele celui mic, dar 
capabil să-și controleze frustrarea pentru a-l linişti 
într-un mod autentic, contribuie la reglarea afectivă și 
la buna dezvoltare a emisferei drepte din creierul 

copilului (51). 


Suptul. La bebeluși, suptul are un efect calmant. 
Iată de ce unora dintre copii le este greu să se 
dezvete de acest obicei, care se asociază în mintea 
lor cu o stare de bine. Unii copii își sug degetul 
pentru a se calma, alţii preferă suzeta. însă se 
poate dovedi dificil să se dezvete mai târziu de 
obiceiul de a-și suge degetul, ca și de cel dea 
folosi suzeta. lată de ce nu trebuie să recurgi la 
aceste soluţii la cea mai mică angoasă sau durere. 
Dar e bine de știut că, dacă bebelușul tău trece 
printr-o situaţie cu adevărat stresantă, ca de 
exemplu o investigaţie medicală intruzivă, poţi să-i 
dai suzeta ca să-l ajuţi să se calmeze. 


« Căldura. Căldura eliberează oxitocină, un hormon 


liniștitor. O jucărie sau o păturică încălzită va avea 
darul să-l calmeze pe copil. O baie caldă este, de 
asemenea, o bună metodă de a-l ajuta să se 
destindă. 


» Mișcarea și legănatul. Bebelușii adoră mișcările 


regulate care le amintesc de senzațiile din burta 
mamei. Unii copii cer ei înșiși să fie legänati atunci 
când simt nevoia. 

Muzica si zgomotele albe?. Muzica suavă este un bun 
mijloc pentru liniștirea sistemului limbic. Cât 
despre zgomotele albe, 

se spune că acestea îi aduc aminte copilului de 


26 Un zgomot alb este un zgomot de fond, un sunet în fundal, care poate 


avea anumite efecte hipnotice asupra anumitor persoane. Exemplu: zgomotul 


de aspirator, de ventilator, zgomotele naturale, ca cel al apei curgătoare, al 


valurilor sau al ploii. 

zgomotele din burta mamei. Poţi, așadar, să pornești 

un ventilator sau să folosești o aplicaţie pe telefon cu 

astfel de sunete, dacă cel mic pare anxios la 
momentul culcării. Cu toate acestea, nu folosi o astfel 
de metodă în permanenţă, ci doar ocazional, căci 
altfel copilul se poate obișnui să adoarmă doar pe 

astfel de sunete și poate să întâmpine probleme în a 

adormi în lipsa lor. 

* Rutina. Fii previzibil! Rutina este importantă pentru 
securizarea copilului. Ea face ca lumea să pară mai 
previzibilă în ochii lui, iar asta îi conferă un 
sentiment de control. Când aceleași acţiuni sunt 
executate în aceeași ordine, zi de zi, copilul este în 
măsură să anticipeze ceea ce urmează și resimte 
mai puţin stres și anxietate (58). De pildă, știe că 
mama va veni să-l ia de la creșă după gustarea de 
după-amiază sau știe că trebuie să meargă la 
culcare după poveste. De asemenea, rutina îi 
permite lui să-și dezvolte autonomia, iar tie îţi usu- 
rează sarcina, căci oferă îndrumări copilului 
asupra acţiunilor pe care trebuie să le întreprindă. 
De pildă, știe că după micul dejun trebuie să 
meargă să se spele pe dinţi. Pe termen lung, va 
ajunge să o facă singur, fără să fie nevoie să-i mai 
aduci tu aminte. Cu toate acestea, 
comportamentele de rutină sunt mai dificil de pus 
în practică în cazul copiilor care suferă de 
Tulburarea cu deficit de atentie/hiperactivitate 
(ADD sau ADHD). în cazul lor, rutina este cu atât 
mai importantă cu cât îi ajută să se organizeze și 
să nu uite nimic. Dacă ai un copil care suferă de 
ADD sau de ADHD, acesta va avea cu siguranţă 

nevoie de un sprijin mai mare pentru a respecta 
rutina. 


O rutină eficientă este: 


Constantă. Ea nu trebuie să varieze în funcţie de 
cheful tău sau al copilului. în măsura posibilului, 
respectă rutina în 


aceeași ordine, în fiecare zi. Astfel, copilul tău va 
ajunge să o adopte și să se ţină de ea. 


Flexibilă. Cu toate acestea, rutina nu trebuie să fie 
rigidă. Poţi avea unele variaţii în rutina zilnică. De 
exemplu, câteodată, îi poţi citi celui mic o poveste 
fără să-l trimiti apoi la culcare sau poţi să joci cu el 
un joc înainte de somn. în timpul săptămânii, copiii 
trebuie să se îmbrace după ce se trezesc, dar în 
weekend, pot să rămână mai mult timp în pijama. 
Atunci când faci excepţii de la rutină, este 
important să-i spui că e vorba de o excepţie și că 
de mâine lucrurile reintră pe făgașul normal. 
Bineînţeles, rutina trebuie să ţină și ea cont de 
vârsta copilului. Ne așteptăm ca o fetiță de 11 ani 
să se poată pieptăna singură dimineaţa, dar nu am 
putea să-i cerem același lucru surorii ei de 4 ani. 
Simplă. Adaptati rutina la vârsta copilului. Pentru 
cei foarte mici, nu trebuie să fie prea mulţi pași de 
făcut. Cu cât rutina e mai simplă, cu atât copilul o 
va aplica mai ușor. 

Plăcută. Copilul va avea cu atât mai mult chef să 
respecte rutina, cu cât ea se va dovedi mai plăcută. 
De exemplu, momentul băii poate fi așteptat dacă 
joci un joc cu el (o numărătoare cu părțile corpului, 

ghicitori etc.) sau dacă îl lași să asculte muzica 

preferată cât timp se spală. Poţi să-l răsplătești cu 

o activitate specială dacă reușește să-și termine la 

timp rutina de dimineaţă. 
Gestionează-ţi propria anxietate 

După cum am văzut în capitolul 2, anxietatea 
părintelui poate face să crească probabilitatea ca un 
copil să sufere de anxietate. Studiile despre 
atașament arată că părinţii cu un tip de atașament 
anxios-ambivalent adoptă comportamente mai puţin 
securizante faţă de copil. Uneori, ne putem confrunta 
cu o transmitere interge- neraţională de atașament 
insecurizant, ceea ce poate predispune copilul la și 
mai multă anxietate, mai ales în relaţiile interperso- 
nale. Dacă tu însuti te confrunti cu anxietate sau dacă 
ai avut un trecut dificil, atunci este important să 
înveţi să-ţi controlezi emoţiile, evitând astfel să 
molipsești copilul. lată câteva metode pentru a reuși 
acest lucru: 
Consultă un psiholog 

Mulţi oameni evită să meargă la psiholog, din 
diverse motive. Totuși, odată ce am devenit părinti, 
suntem adesea motivaţi și dornici să ne schimbăm în 
bine. Ceea ce nu suntem dispuși să facem pentru noi 
suntem adesea gata să facem pentru copilul nostru. 
Un ajutor de specialitate îţi va permite, așadar, să 
dezvolti o oarecare toleranţă la anxietate, să devii mai 
puţin anxios și mai puţin tulburat de manifestările de 
frică sau de angoasă ale copilului tău și, deci, mai 
pregătit să reactionezi cu calm. Unii părinţi devin 
anxioși în fața anxietätii copilului, ceea ce nu face 

decât să-i înrăutățească neliniștea. Odată înarmat în 
faţa propriei anxietăţi, te vei simţi mai putin 
neputincios în legătură cu disconfortul copilului tău, 
care, la rândul lui, va simţi că ești acolo pentru a-l 
susţine și că nu te simţi ameninţat de ceea ce simte în 
sufletul lui. 

Dacă, dimpotrivă, te arăţi anxios atunci când își 
mărturisește spaimele, va crede că ceea ce trăiește 
este periculos pentru tine sau pentru relaţia dintre voi 
doi și este posibil să capete obiceiul de a-și ţine fricile 
pentru el. Am întâlnit numeroși părinţi care sufereau 

Cere ajutorul unui psiholog dacă nu te descurci cu propria 

anxietate sau cu anxietatea celui mic. 


de anxietate și care au cerut ajutorul unui psiholog. 
Acești părinţi sunt adesea mai înţelegători cu cel mic 
și împărtășesc cu el diferite tehnici învăţate la 
terapie. Astfel, copilul va ajunge să dezvolte o 
legătură mai strânsă cu părintele și să se simtă 
înţeles și susținut. Chiar dacă acest lucru nu este 
suficient pentru a șterge anxietatea copilului, măcar 
creează bazele pe care voi putea mai departe să încep 
să lucrez cu el. 

Mai mult, simplul fapt de a vorbi în terapie despre 
propriile răni din copilărie îţi va permite să faci un 
pas în spate și să eviti să reproduci inconștient 
aceleași scheme relationale pe care le-ai trăit în 
trecut. 

Trăiește conștient 

Apărută în filozofia budistă, deplina constientä, 
numită și mindfulness sau prezență conștientă, 
reprezintă un curent de terapie cognitivă care vizează 

legătura din prezent, atât cu propriile sentimente, 
gânduri și motivări interioare, cât și cu ale celorlalţi. 
Prin exerciţii de meditaţie, observaţie sau vizualizare, 
suntem invitaţi să devenim atenţi la ceea ce se 
petrece în interiorul nostru, la senzațiile corporale, 
dar și la gânduri și impulsuri. 

Practicând mindfulness cu regularitate, ne vom 
dezvolta capacitatea de a ne distanţa de propriile 
stări interioare, ajungând să reactionäm de o manieră 
mai puţin impulsivă și mai apropiată de valorile 
noastre. 

Această metodă s-a dovedit eficientă în tratarea 
anxietatii și a depresiei si este utilizată de psihologi 
pentru a-și ajuta pacienţii să-și atingă obiectivele: să- 
și îmbunătăţească starea psihică, să-și controleze 
emoțiile, relaţiile cu ceilalţi, să aibă mai multă încre- 
dere în sine, să ia decizii etc. 

Studiile în neurostiinte arată că practicarea mindful- 
ness produce modificări la nivelul creierului. Mai precis, 
transformă conexiunile neuronale prin intermediul 
neuroplasticităţii. Astfel, regiunile din creier solicitate 
în timpul meditatiei ajung să se dezvolte mai mult 
după practicarea exerciţiilor de prezenţă conștientă. 
Este vorba, în principal, de cortexul cingulat anterior 
(CCA) și de hipocamp. CCA este responsabil cu 
autoreglarea (reducerea impulsivităţii, flexibilitatea 
mentală și atenţia controlată). Hipocampul este 
implicat în memorie. Mindfulness ar acţiona, de 
asemenea, asupra unor zone ale creierului implicate 
în percepţie, conștientizarea corpului, durere, 

reglarea emoţiilor și introspecţie.” 

Principiul constientei depline este destul de simplu si 
poate fi practicat de către oricine, oriunde, în orice 
moment, fără să fie nevoie pentru aceasta de un 
terapeut. Principiul constă în a ne observa în timp ce 
trăim o experienţă. Mai constă și în a ne face să ne 
distantäm de propriile gânduri. Observăm cum 
gândurile vin și pleacă, fără să încercăm să le 
răspundem și fără să le catalogăm (adevărate, false, 
bune sau rele). Pe scurt, un gând este doar un gând, nu 
trebuie să și crezi în el. 

Este de ajuns să-ţi aloci un moment de pauză, să-ţi 
concentrezi atenţia pe ceea ce simte corpul tău, să-ţi 
pui emoţiile în cuvinte și să te deschizi propriilor 
gânduri fără să le judeci sau să încerci să le schimbi. 
Este suficient să-ţi aloci doar 10 minute pe zi pentru 
un astfel de exercițiu, ca să observi efectele pozitive. 
Vei dezvolta o 
mai bună cunoaștere a propriilor emoţii și procese 
mentale. Odată ce te vei obișnui să practici acest 
exercițiu de mindfulness cu regularitate, vei putea să 
îl folosești de fiecare dată când te simţi stre- sat. 
Frica, stresul și anxietatea ne fac să reactionäm. Este 
o chestiune de supravieţuire, un răspuns la o alarmă 
declanșată de creier. Practicând mindfulness, vei fi 
mai putin dornic să actionezi sub impulsul emoţiilor și 
mai capabil să te distantezi, să-ți accepti sentimentele 


și gândurile și să reactionezi în mod calm. 
Prezenta conștientă nu necesită un specialist, o poti practica 
singur, 10 minute pe zi, cu rezultate vizibile în reducerea 


27 www.hbrfrance.fr/chroniques-experts/201 8/04/19036-pleine- 
conscience- ef-fet-benefique-cerveau. 

stresului, a fricii si anxietätii, atât ale tale, cât si ale copilului 
tău. 

Vei putea folosi prezenţa conștientă și pentru a 
înţelege emoţiile propriului copil. Atunci când acesta 
adoptă un comportament care te deranjează sau 
atunci când are dificultăţi în a-și exprima emoţiile, 
oprește-te un moment și încearcă să-ţi dai seama de 
ceea ce se petrece în interiorul tău, ce trăiri ai tu și ce 
trăiri are copilul. Conectează-te la emoția care se 
ascunde în spatele comportamentului dificil al 
acestuia. 

în calitate de mamă, știu că nu e deloc ușor să-ţi 
faci timp să practici prezenţa conștientă, dar nu e 
necesar să faci ședințe lungi pentru a-i vedea 
beneficiile. Trei minute pe zi pot fi de ajuns. 
Mindfulness este o atitudine, așadar ai putea să o 
integrezi în activităţile zilnice. îţi voi propune câteva 
exerciții ușor de făcut, zi de zi. Dacă dorești să 
avansezi în această practică, înscrie-te la ateliere sau 
ia o carte pe acest subiect. 

Exerciţii de prezenţă conştientă?’ 

+ Mănâncă în mod conștient 
Atunci când bei sau mănânci, nu face și altceva. Ia o 
singură înghiţitură deodată, lăsând jos tacâmurile 
după fiecare dintre ele. Concentrează-te pe senzaţii. 
Acordä-ti timp să savurezi fiecare înghiţitură și să o 
apreciezi cu toate cele cinci simțuri. Bucură-te de 
culori, miros, savoare si sunete. Mâncăm ade- sea pe 
pilot automat, gândindu-ne la altceva, stând de vorbă 


28 Exerciţii extrase din cartea lui Dr. Bays, 52 façons de pratiquer la 
pleine conscience („52 de moduri de a practica prezenţa conștientă”), Le 
jour, Montréal, 2013. 

sau uitându-ne pe ecranul telefonului. De îndată ce 
ducem mâncarea la gură, ne pregătim pentru o nouă 
înghițitură, în loc să o savurăm pe prima. Mâncând în 
deplină constientä, vom ajunge să ne reconectäm cu 
senzațiile noastre corporale si cu semnalele de foame 
si de satietate. 

e Postura de prezenţă conștientă 
De mai multe ori pe zi, oprește-te din ceea ce faci și 
devino conștient de postura ta. Fii atent la părțile din 
corp pe care le simţi încordate. Postura noastră 
vorbește adesea despre starea noastră de spirit. Stai 
cocoșat, încordat, drept, crispat sau relaxat? 
Ajusteazä-ti postura. 

e Fii recunoscător 
La sfârșitul fiecărei zile, fă-ţi o listă cu cel putin cinci 
momente din timpul zilei pentru care te simţi 
recunoscător. Atunci când îi povestim unui apropiat 
despre ziua noastră, avem tendinţa să insistăm mai 
ales pe întâmplările supărătoare sau neplăcute. 
Această tendinţă de a ne concentra pe lucrurile 
negative poate să ne afecteze starea interioară. 
Obișnuindu-ne să vedem lucrurile bune din viaţă, vom 
ajunge să avem o atitudine pozitivă. 

e Mâini in repaus 
De mai multe ori pe zi, lasä-ti mâinile să se 
odihnească. Stai cu ele pe genunchi și concentreazä-ti 
atenţia asupra senzatiilor subtile pe care le simţi în 
mâini. 

e Respiră conștient 
De mai multe ori pe zi, oprește-te din ceea ce faci și 
cana- lizeazä-ti toată atenţia pe respiraţie. Respiră de 
trei ori lent și profund și concentreazä-te pe senzațiile 

pe care le simţi atunci când aerul intră și iese din 
plămâni, pe contractiile abdomenului, pe felul în care 
aerul intră prin nări etc. Apoi, de- vino conștient de 
emoţiile resimtite. Pe cât posibil, încearcă să pui în 
cuvinte atât emoţiile, cât și senzațiile din corp (stres, 
oboseală, încordare, lentoare, agitaţie etc.). 

Mihaela este o mamă foarte exigentă. Tocmai ce a 
aflat că fiica ei, Eliza, în vârstă de 8 ani, care 
întâmpină dificultăţi la școală încă din primul an, 
suferă de deficit de atenţie. Pentru ea a fost un șoc să 
afle că fiica ei prezintă o tulburare neurologică, dar, în 
același timp, se simte ușurată să aibă o explicaţie la 
problemele cu care Eliza se confruntă la școală. 
Mihaela a ajuns în cabinet, exasperată de crizele pe 
care Eliza le face de fiecare dată când trebuie să se 
apuce de lecţii. îmi povestește că în fiecare seară se 
repetă același scenariu: Eliza vine de la școală, vrea 
să se uite la televizor, doar că mama îi spune să se 
apuce de teme. Eliza refuză, se opune, Mihaela se 
supără si ridică tonul, ordonându-i să se așeze imediat 
la lec- ţii, fără să crâcnească. Eliza răbufnește, începe 
să tipe, să plângă și să-și insulte mama. Are nevoie de 
câteva minute 

înainte să se liniștească, după care se apucă de 
lecţii bodogănind. Mihaela este furioasă și nu mai are 
niciun chef să o ajute la teme sau să o încurajeze. Si- 
ar dori să rămână calmă și optimistă, dar simte că nu 
va reuși niciodată și îi este teamă că aceste ieșiri 
cotidiene vor ajunge să le otrăvească relaţia. 

Explică-i copilului ceea ce simţi 

în cartea sa JI pleut à la maison”, pedopsihiatrul 
Celine Lamy recomandă să spargem tabuurile în sânul 
familiei și să le explicăm celor mici ce se întâmplă 
atunci când un părinte suferă de probleme de 
anxietate sau de depresie (30). Unii părinţi cred că 
este bine să-și ţină copiii la distanţă de problemele de 
sănătate mintală de frică să nu-i îngrijoreze, de jenă 
sau din dorinţa de a-i proteja. Cu toate acestea, copiii 
simt când ceva nu este în regulă și au nevoie să 
priceapă ce se întâmplă, atunci când nu reușesc să-și 
dea seama singuri. lată de ce ajung adesea să se 
simtă vinovaţi de problemele părinţilor și să se poarte 
cu mare grijă, astfel încât să nu înrăutăţească 
situaţia. Dacă nu vorbim despre „elefantul din mijlo- 
cul sufrageriei”, ajungem fără să vrem să punem 
presiune pe copil, care se vede nevoit să se adapteze 
unui dușman neidentificat și invizibil, ce ajunge să 
ocupe foarte mult spaţiu în viaţa de familie. După 
părerea lui Dr. Lamy, chiar dacă sunt puţine 
cercetările care analizează efectele bolilor mintale ale 
părinţilor asupra copiiloracestea au demonstrat că, în 
lipsa informaţiilor cu privire la ceea ce se întâmplă cu 
părintele, cel mic are de suferit. Copiii care bene- 
ficiază de informaţii clare și precise despre situaţia 
părintelui vor fi mai putin expuși anxietätii, depresiei 
sau agresivitatii. 

Așadar, dacă suferi de o tulburare de anxietate, 
evită ca, sub pretextul că protejezi copilul, să te porti 
de parcă problema nu ar exista. Foarte probabil 
acesta a simţit deja că ceva nu este în regulă. Explică- 


29 în traducere, „Ne plouă în casă”. în limba franceză, în original (n. 
trad.). 

i faptul că anxietatea de care suferi provoacă anumite 
comportamente fără nicio legătură cu el. Linisteste-1 
spunându-i că faci ce trebuie pentru a depăși 
problema și pentru a-ţi menţine anxietatea sub 
control, și că aceasta este strict treaba ta. în niciun 
caz nu trebuie ca cel mic să se simtă răspunzător 
pentru soarta ta sau să vrea să aibă grijă de tine. 
Acest tip de relaţie inversată pă- rinte-copil, care în 
limbaj clinic se numește parentificare, se dovedește 
extrem de nefastă pentru cel mic și poate lăsa urme 
pe termen lung asupra relaţiilor pe care le va avea de- 
a lungul vieţii. 

Mama lui David suferă de tulburare de anxietate 
generalizată (TAG). în cazul ei, anxietatea se 
manifestă sub forma unor îngrijorări profunde, în 
special cu privire la siguranţa copiilor, la siguranţa 
financiară și, în general, la viitor. David nu știe ce 
înseamnă TAG, dar constată că mama lui este adesea 
cuprinsă de momente de panică ce o fac să caute 
sprijinul apropiaților (rude și prieteni). Așadar, 
copiluliși aude adesea mama vorbind cu bunica la 
telefon despre grijile financiare, despre nenorocirile 
care ar putea să li se întâmple copiilor (să se 
îmbolnăvească, să fie răpiți etc.). David simte 
suferința mamei și caută să o ajute. A început să se 
gândească la cum ar putea să-și susţină mama 
câștigând bani. îmi mărturisește că și-ar dori să-și 
deschidă propria întreprindere ca să facă 
bani pe care să-i dea mamei. A început să caute pe 
internet adresele băncilor de alimente si i-a dat 
marnei o listă cu organizaţiile comunitare care ar 
putea să o ajute. Este clar că David s-a molipsit de 

anxietatea mamei și că a fost parentificat, pentru că 
își asumă responsabilităţi care le revin în mod normal 
adulţilor, ca, de pildă, să câștige bani pentru nevoile 
familiei. Așadar, am decis să colaborez cu o colegă 
asistent social pentru a-l ajuta pe David să revină la 
rolul de copil și pentru a o face pe mamă să devină 
conștientă de impactul tulburării de anxietate asupra 
fiului ei. l-am explicat lui David ce înseamnă TAG și că 
de fapt TAG-ul este cel care se aude vorbind atunci 
când mama se îngrijorează din orice. Doar că mama 
are obligaţia să caute ajutor în altă parte și nu este 
treaba lui David să aibă grijă de ea. Băiatul renunţă 
cu greu la rolul de salvator al mamei. Pentru el era 
liniștitor să simtă că putea controla TAG-ul, acest 
inamic invizibil al mamei, însă, văzând-o pe mamă că 
se îngrijește și că începe să se simtă mai bine, poate 
să-și reia rolul de copil și să se ocupe de școală și de 
prieteni. 
Fă-ţi timp pentru tine 

Pentru părinţi, viaţa trece cu viteză. Trebuie să ne 
impärtim timpul între sarcinile părintești (pregătirea 
meselor, dusul copiilor la școală, la grădiniță sau la 
creșă, lecţii, vizite la doctor, educaţie, activităţi 
sportive etc.), munca noastră, întreţinerea casei etc. 
Bineînţeles, încercăm să ne facem timp și pentru 
prieteni, și pentru relaţia noastră de cuplu. Dar timp 
doar pentru noi? E ceva rar. Trăim într-o societate a 
performanţei și vrem să fim în același timp 
SUPER părinţi, SUPER iubiţi, SUPER angajaţi, să 
avem o SUPER carieră și o SUPER viaţă de familie și, 
în orice caz, să avem SUPER copii, iar toate acestea la 
un loc devin... SUPER STRESANTE! 

Unii părinţi se simt obligaţi să fie partenerii de 
joacă ai copilului lor și se arată întotdeauna dispuși să 
rezolve împreună cu el puzzle-uri, să se joace pe 
calculator sau să le citească povești. Dacă au un 
singur copil, părinţii acestuia petrec mult timp 
jucându-se cu el, ca nu cumva să se plictisească. Cu 
toate acestea, este lucru știut că cei mici au nevoie de 
momente de singurătate pentru a-și hrăni imaginaţia 
și a-și dezvolta lumea interioară. Copiii care sunt în 
permanenţă implicaţi în fel de fel de activităţi impuse 
vor ajunge să nu știe să-și facă de lucru singuri. Sau, 
mai rău, vor ajunge să nu știe ce le place, pentru că 
nu au fost niciodată nevoiţi să-și pună întrebarea 
„Oare ce aș avea chef să fac?”. Așadar, nu trebuie să 
te simţi vinovat dacă îţi lași copilul să se joace de unul 
singur sau dacă îi spui să-și găsească o activitate pe 
care să o poată face singur, când nu ești disponibil. 
Dimpotrivă, îi faci un serviciu. Pentru că astfel își 
dezvoltă autonomia și imaginaţia. 

Părinţii care vin la mine au cu totii bune intenții si 
doresc bi- nele copiilor lor, dar, câteodată, de prea 
mult bine, pierd din vedere esentialul, valorile care îi 
definesc, precum și capacitatea de a trăi în prezent. 
Oare copilul tău chiar o fi având nevoie de o mamă 
perfectă care să gătească toate mesele, care să iasă la 
alergat de trei ori pe săptămână și care să nu 
lipsească de la niciunul dintre antrenamentele lui? 
Oare are el nevoie de un tată perfect, care să-l ducă 
în parc la fiecare sfârșit de săptămână, să fie gata să 


meșterească împreună, să joace hochei și să prepare 
Din dorinţa de a fi desăvârșiţi si de a face lucrurile ca la carte, 
părinţii nu mai reușesc să vadă esentialul: nu ai cum să le faci pe 

toate și perfect. Fiecare se mișcă în ritmul său. 
clătite duminica? Dacă ai răspuns cu da la aceste 
întrebări, atunci pui prea multă presiune pe tine. 
Copiii nu au nevoie de părinţi per- fecti, ei știu să 
trăiască foarte bine cu imperfectiuni. Copiii au mai ales 
nevoie de părinți echilibrati si care să se simtă bine atât in 
mintea, cât și în pielea lor. 

Pentru a ajunge un astfel de părinte, ai nevoie de 
timp pentru tine. Trebuie să îţi aloci timp pentru 
activităţile care îţi fac plăcere și care îţi permit să te 
simţi împlinit și în armonie cu propria persoană. Dacă 
o plimbare de 20 de minute înainte de cină te ajută să 
rămâi zen în preajma copilului toată seara, atunci 
sunt 20 de minute corect folosite. După o zi foarte 
stresantă la muncă și un drum lung, bară la bară, spre 
casă, ai dreptul să faci o baie fierbinte ca să te 
relaxezi și să comanzi o pizza în loc să te apuci să 
gătești pentru cină. (Adu-ti aminte că am precizat, în 
capitolul 2, că în ciuda a ceea ce se spune pe internet, 
să mâncăm din când în când o pizza nu e moarte de 
om!) Dacă vrei ca și copilul tău să înveţe să-și ges- 
tioneze stresul, dă-i un exemplu, acordându-ti un 
moment de respire atunci când simţi nevoia și făcând 
activităţi care te ajută să te destinzi și să te 
reconectezi cu tine însuţi. E ușor să ne îngropăm în 
stresul activităţilor obligatorii de zi cu zi. De tine 
depinde să găsești o cale de a te menţine pe linia de 
plutire. Pentru unii, calea este sportul, pentru alţii, să 
vorbească des cu prietenii, să citească sau să facă 
yoga. Important este să îţi găsești propria reţetă. Si, 
bineînţeles, ai dreptul să-ţi acorzi timp doar tie, chit 
că suferi sau nu de anxietate. 

Dacă mi-aș fi propus să le îndeplinesc fiicelor mele 
toate dorinţele, mi-aș fi petrecut toate sfârșiturile de 
săptămână alergând de la o activitate la alta: „mama, 
hai să ne jucăm cu mingea, mama, vrei să meșterim 
împreună, vrei să sari cu mine pe trambulină, să mer- 
gem la film sau în parc..." îmi place la nebunie să pe- 
trec timp cu fetele mele și să ne distrăm, dar am 
nevoie să-mi trag și eu sufletul și să-mi încep 
săptămâna odihnită, așa că uneori trebuie să le zic nu 
și să păstrez timpul pentru mine, ca să fac altceva. 
Adresează-te medicului 

Pentru anumite persoane anxioase, simpla 
relaxare, prezenţa conștientă sau gestionarea 
stresului nu sunt suficiente. Dacă simp- tomele de 
anxietate te împiedică să îţi îndeplinești treburile zil- 
nice, oricâte eforturi ai face pentru a le ţine sub 
control, atunci este momentul să mergi la doctor. Pe 
lângă psihoterapie, acesta ti-ar putea propune o 
medicatie care să diminueze activitatea cerebrală în 
zonele responsabile cu anxietatea. 

Multi oameni sunt reticenti în a lua un medicament 
care să-i facă să se simtă mai bine în capul lor, deși nu 
ar avea nicio problemă în a lua un medicament pentru 
inimă sau diabet. Nu este nimic rușinos în a lua un 
medicament pentru anxietate sau depresie. 
Dimpotrivă, aceasta demonstrează că te 
responsabilizezi în faţa dificultăţilor și că faci ce 
trebuie făcut pentru a te simţi mai bine. 

în plus, studiile arată că abordarea cea mai 
eficientă în cazul anxietätii este combinaţia dintre 
psihoterapie și farmacoterapie (medicamente) (17). 
Graţie tehnicilor de imagistică medicală, s-a putut 

demonstra că atât medicatia, cât și psihoterapia 
modifică 

funcţionarea creierului, obținându-se o diminuare a 
simptomatologiei tulburărilor mintale (13). Efectul 
combinat al acestor două metode de tratament 
decuplează efectele terapeutice. E ca și cum am lua o 
combinaţie de două antibiotice împotriva unei infecţii 
bacteriene. 

Evità hi per protecţia 

Dacă îi atragi atenţia copilului în permanenţă 
asupra pericolelor din jur, riști să-i transmiti, fără să 
vrei, ideea că lumea este periculoasă sau, și mai rău, 
că nu este capabil să facă față diverselor situatii. 
Acest lucru îi va afecta încrederea în sine si în lume. 
lată, așadar, un teren fertil pentru dezvoltarea 
problemelor de anxietate. 

Părinţii hiperprotectivi nu sunt, de cele mai multe 
ori, conștienti de ceea ce fac. Sunt ferm convinși că 
intervenţiile si atentio- nările lor sunt perfect 
justificate, ba chiar îi consideră pe ceilalţi părinţi 
neglijenti pentru că nu se preocupă cum trebuie de 
sănătatea copiilor lor. 

îți propun un exercițiu de conștientizare. întreabă- 
ti partenerul sau prietenii ce cred despre asta și fii 
deschis la comentariile lor. Noteazä-ti de câte ori spui, 
pe parcursul unei singure zile, „atenţie la asta” sau 
„să nu uiţi asta”. Adu-ti aminte că a fi părinte înseamnă să 
încurajezi dezvoltarea încrederii în sine și a autonomiei 
copilului tău. Pentru aceasta, trebuie să-l 
responsabilizezi, ceea ce înseamnă să-l lași să facă 
mici greșeli și să-și asume consecinţele. Doar așa va 

învăţa. Atunci când nu este niciun pericol, poţi chiar 
să te abtii din a interveni și să-l ajuţi să se gândească 
la ce urmează să facă și la posibilele urmări, în loc să- 
i tot atragi atenţia sau să-i interzici lucruri. Copiii 
hiperprotejati trăiesc sub un glob de sticlă. Totul este 
în regulă până când ajung să înfrunte lumea din afară. 
Nu sunt pregătiți pentru o astfel de lume și nici nu și- 
au dezvoltat capacităţile de adaptare. Riscă să se 
prăbușească la cel 

mai mic stres. Mai degrabă ţi-ai ajuta copilul dacă l-ai 
lăsa să aibă propriile experienţe, continuând să-l 
ghidezi și să-i fii aproape. în felul acesta, va simţi că 
ai încredere în el și că îl crezi în stare să se descurce 
singur. Odată înrădăcinată, această încredere în 
propriile forte îi va servi drept sprijin toată viaţa, 
permițându-i să-și continue proiectele, să facă faţă 
provocărilor și situaţiilor stresante. 

Camelia are 13 ani. Mama ei suferă de anxietate si 
tră- ieste în permanenţă cu teama ca nu cumva să i se 
întâmple ceva rău fiicei ei. Așadar, se îngrijorează la 
cea mai mică tuse, îi ia temperatura și o ţine acasă la 
primul simptom de răceală, să nu apară complicaţii 
sau, și mai rău, să se întâmple ca cea mică să aibă 
nevoie de ea, iar ea să nu fie acolo. Cu toate acestea, 
Camelia este perfect sănătoasă! Este o fetița 
frumoasă și inteligentă, dar care are puţini prieteni, 
pentru că nu prea i se dă ocazia să se vadă cu alţi 
copii. Mama ei, în loc să o lase să meargă la școală pe 
jos, împreună cu ceilalţi copii, o duce cu mașina în 
fiecare dimineaţă, pentru că se teme să nu cumva să o 
răpească vreun pedofil. Din acest motiv, nu o lasă în 

excursiile cu școala și îi interzice să meargă singură 
în parc. Așadar, Camelia are puţine ocazii de a întâlni 
copii de vârsta ei în afara școlii. își petrece toate 
sfârșiturile de săptămână cu mama și nu știe cum să 
se poarte în grupurile de tineri. Această hi- 
perprotectie îi distruge fetei încrederea în sine și o 
face să creadă că nu este capabilă să întreţină relaţii 
normale cu semenii ei. Pe lângă faptul că am ajutat-o 
pe Camelia să capete încredere în ea, am încurajat-o 
pe mamă să caute ajutor de specialitate pentru a-și 
controla mai bine fricile și a nu-și mai închide copilul 
într-un cocon de suprapro- tectie, împiedicându-l 
astfel să se dezvolte pe plan social. 

învață să-ti recunosti reacțiile la stres 


Pentru copii, reacţiile fiziologice la stres pot fi 
alarmante. După cum spuneam mai devreme, 
interpretarea lor ca semne ale unui pericol poate face 
ca cel mic să devină predispus la sensibilitate la 
anxietate. Iată de ce este important ca acesta să 
înveţe să identifice momentele de stres și să poată 
exprima în cuvinte ceea ce simte. La început, va avea 
nevoie de ajutorul tău pentru a-și recunoaște emoţiile. 
Exprimându-i reacţiile prin vorbe, îl vei ajuta să se 
autoregleze: „îţi bate inima tare pentru că ţi-e frică”, 
„Ești stresat din cauza examenului la pian” etc. 
Pentru a-mi ajuta pacienţii să-și recunoască stările de 
anxietate și să și le poată monitoriza, lucrez cu ei 
exerciţiul termometrului. 


Termometrul anxietății 

Explică-i celui mic faptul că fiecare persoană are un termometru interior 
care măsoară emoţiile, în special stresul și anxietatea. Cu ajutorul 
acestui termometru, putem să ne măsurăm nivelul de anxietate. Atunci 
când copilul se plânge de anxietate, roagă-l să-ţi indice pe termometru 

la ce nivel a ajuns sau la ce nivel a fost în momentul dificil. Poţi să faci 
acest exerciţiu zilnic, îm- preună cu el, până când va deveni conștient de 
variațiile pe care nivelul de stres le suferă de la o zi la alta și va putea 
să facă legătura cu situaţiile care l-au provocat. „Cât arăta astăzi 
termometrul tău? După tine, ce a provocat creșterea asta?”FRICA ȘI 
ANXIETATEA COPILULUI 10 

Evitarea” este o reacţie normală din partea 


30 Evitare: comportament care constă în a evita un stimul ce provoacă 
frică. 


Evită 

evitarea 

copilului atunci când se confruntă cu ceva care îl 
sperie. Evitând un pericol real în faţa căruia suntem 
puși, reușim să ne protejăm de răni și de moarte. în 
schimb, în faţa unei spaime nejustificate, evitarea de- 
vine o reacţie contraproductivă și chiar dăunătoare 
bunei functionäri. Astfel, evitarea tinde să alimenteze 
reacţia de frică. Cu cât evităm mai mult, cu atât ne e 
mai teamă de situaţia sau de obiectul pe care îl 
evităm. Ajungem să ne regăsim în faţa unui cerc 
vicios din care ne va fi din ce în ce mai greu să ieșim. 
Putem să ilustrăm acest fenomen printr-un grafic. 

După cum se poate observa, evitarea ne permite să 
reducem nivelul de anxietate destul de repede. De 
îndată ce obiectul fricii dispare din cadru, copilul nu 
mai simte anxietate. Cu toate acestea, atunci când 
Iulian (despre care am vorbit la începutul cărții) evită 
câinii, creierul său păstrează în memorie următoarea 
experienţă: „Atunci când eram în preajma câinelui, 
mă simțeam rău și imediat ce mă îndepărtam de 
câine, mă simţeam ușurat”. 

Această experienţă vine să consolideze și mai tare 
frica de câine în creierul lui Iulian, care va avea o 
reacție si mai puternică de frică data viitoare când se 
va găsi în preajma unui câine: „în prezenţa câinelui, 
mi-a fost tare, tare rău". Așadar, pentru a evita 
adâncirea fricii copilului, trebuie pe cât se poate să-l 
ajutaţi nu să evite, ci să îmblânzească obiectul fricii. 

în terapia comportamentală, se folosește metoda expunerii, pentru 
a-i ajuta pe pacienţi să-și depășească spaimele. în mare, aceasta 
constă într-o desensibilizare la o situaţie anxiogenă prin expunere 
progresivă. De exemplu, am putea să-i sugerăm mamei lui Iulian să 
se ducă cu el la un adăpost de animale și să se uite la cätelusi din 
spatele unui geam. Pentru a fi eficientă, expunerea trebuie să dureze 
atât timp cât nu se ajunge la spaimă. Pe urmă, Iulian ar putea să 
observe un câine de la doi metri distanță, apoi de la un metru, până 
când se va simţi în largul lui în apropierea unui câine și chiar va 
reuși să pună mâna pe el. 0 astfel de terapie cere timp. Se folosește 
cu precădere în tratarea tulburărilor anxioase de tipul fobiilor, 
anxietätii sociale etc. Creierul lui Iulian înregistrează în timpul unei 
ședințe de expunere: „Mă aflu în preajma unui câine și prezenţa lui 
nu mă mai deranjează. Mă simt calm și în siguranță. Nimic rău nu se 
poate întâmpla”. Conexiunile sinap- tice răspunzătoare cu frica sunt 
astfel fragilizate și spaima pierde din intensitate pe măsură ce 
expunerile continuă, după cum se poate vedea în graficul 


următor:Bineînţeles, pentru a elabora un astfel de 
protocol de expunere, trebuie să ţii cont de mai mulţi 
factori și, de preferat, să fii îndrumat de un psiholog. 
Reţine pe scurt că, deși evitarea este o reacție normală, este 


de preferat să încurajezi copilul să se expună gradual la ceea 
ce-1 sperie, evitând astfel o consolidare a spaimei. 


Fata mea avea cam șase luni în prima ei vară. Si, 
pentru că locuim la ţară, vara presupune, de cele mai 
multe ori, apariţia insectelor. Așadar, acela a fost 
momentul când s-a confruntat pentru prima dată în 
viaţa ei cu muștele. Era așezată în scaunul ei de masă 
si o muscă îi tot dădea târcoale și i se așeza pe cap. 
Surprinsă de acest obiect zburător neindentificat si 

piciorușelor care o atingeau pe cap, s-a speriat și a 
început să plângă. Primul meu reflex a fost s-o 
îndepărtez cu mâna, dar mi-am zis că sigur un astfel 
de gest i-ar fi confirmat ideea că musca este 
periculoasă. Iar la ţară devine complicat să trăieşti cu 
un copil care are fobie de muște! Așadar, mi-am dat 
seama că dimpotrivă, ar trebui să o expun cât mai 
mult la muște ca să priceapă că nu sunt periculoase. 
lată de ce, în loc să gonesc musca, m-am apropiat 
încetișor, vorbindu-i și arătându-i că nu mi-e teamă, 
ba mai mult, că mă interesează musca: „Oh, ce 
caraghioasă este! la uită-te la ea cum își freacă 
piciorușele din față! la uite cum merge către biscuitul 
tău. Cred că vrea și ea să guste un pic!”. Fiica mea a 
simţit atunci emoția pozitivă și a început și ea să 
observe musca mai degrabă cu interes decât cu 
teamă. Ba chiar a si râs atunci când musca i s-a 

așezat pe mână. Mi-am spus că am scăpat ieftin. Chiar 
și acum, la 4 ani, fiică-mea este curioasă atunci când 
vede o gâză! 

Să eviti evitarea nu înseamnă să-ţi așezi copilul cu 
forţa în poala lui Moș Crăciun, cât timp el se zbate și 
plânge. Un astfel de gest riscă să-l facă și mai 
temător. Doar că, în loc să pleci imediat ce Moș 
Crăciun își face apariţia la mail, ai putea să-l iei pe 
copil de mână și să te apropii de Moș pentru ca el să-l 
observe în timp ce vorbește cu alţi copii. Rămâi la o 
distanţă acceptabilă pentru copilul tău și vor- bește-i 
cu blândete, timp în care îl lași să se uite cu coada 
ochiului la moșul cel mare și bărbos. Vei constata la 
un moment dat că cel mic nu mai este așa de crispat 
și că începe să se relaxeze. Este un semn că 
expunerea a avut succes. Poate că data viitoare veți 
reuși să vă apropiaţi și mai mult de Moș Crăciun. 
Nivelul de dificultate trebuie să crească gradual. 

Psihologul Louis Cozolino vorbește de stres optimal 
si de stimulare moderată pentru a descrie nivelul de 
stres favorabil pentru integrarea unor noi deprinderi 
în creier. „Stresul optimal ajută la obţinerea mediului 
neurobiologie cel mai favorabil pentru plasticitatea 
neuronală și pentru integrare” (13). Un nivel prea 
ridicat de cortizol inhibă proprietăţile neuroplastice 
ale neuronilor din hipocamp, implicaţi în procesele de 
învăţare. Altfel spus, în urma unei expuneri, creierul 
copilului are mai multe șanse să-și rearan- jeze 
circuitele neuronale, trăgând foloase pe termen lung, 
dacă nivelul de dificultate este slab sau mediu. Dacă 
nivelul de dificultate este prea mare, copilul riscă să 
nu fie capabil să-și controleze anxietatea și expunerea 

lată cum ar putea să arate un protocol de expunere 
graduală în cazul unui copil care se teme de Moș 
Crăciun: 

1. Să-l observe pe Moș Crăciun de la distanţă. 

2. Să se apropie de Moș Crăciun, de mână cu un 
adult și să-i facă Moșului cu mâna. 

3. însoţit de un adult, să meargă să-i vorbească 
Mosului, fără să i se așeze în poală. 

4. Să se așeze pe genunchii Moșului, fiind însoţit 
de un adult sau de un frate mai mare. 

5.Să meargă singur și să se așeze în poala lui Moș 
Crăciun. 
Aceeași etapă poate fi repetată de mai multe ori, până 
când celui mic nu-i mai este teamă. Cu cât expunerile 
sunt mai frecvente și mai apropiate în timp, cu atât se 
dovedesc mai eficiente. Mai ales, nu uita să-ți feliciti 
copilul pentru curaj și să-i aduci aminte că poate să-și învingă 
spaima. Tin să precizez că teama de Moș Crăciun este 
normală la vârste mici și că, de cele mai multe ori, 
dispare fără să fie nevoie să intervenim. Nu trebuie să 
planifici ședințe de expunere de fiecare dată când copilul 
exprimă o teamă, 
ci doar atunci când constati că o spaimă ii afectează 
comportamentul și că, în loc să treacă, se agravează. 
Poţi să-i prezinti copilului situaţia sub forma unei 
provocări. în acest fel, îi vei pune în valoare 
sentimentul de mândrie. Va trebui totuși să ai grijă să 
eșalonezi provocările, începând cu unele la care să 
poată răspunde. în niciun caz nu trebuie să eșueze din 
start. Pentru că aceasta nu ar face decât să-i distrugă 
încrederea în sine. Nu uita că o primă provocare 
ușoară reușită va fi benefică, în timp ce o provocare 
grea și eșuată va fi nefastă. Odată reușită prima pro- 

vocare, poţi începe să crești progresiv nivelul de 
dificultate. Chiar dacă nu va răspunde tuturor 
provocărilor, felicită-1 întotdeauna pe cel mic pentru 
eforturi și linisteste-1, spunându-i că a fost o probă 
dificilă și că va reuși data viitoare. Este important să 
eviti mai ales situaţia în care ar ajunge să creadă că 
frica este scăpată de sub control și, deci, mai 
puternică decât el. 

Așadar, oferindu-i provocări de expunere pe 
măsura forțelor lui, îi inculci încrederea în 
capacităţile lui de a-și depăși singur temerile și asta 
este ceea ce contează cu adevărat. Căci altfel, toată 
lumea știe că la 20 de ani nu se va mai speria de Moș 
Crăciun! Dându-i ocazia să-și construiască încrederea în 
sine, îi vei face un cadou pe viaţă. 

Provocările expunerii pot fi făcute și sub forma unui 
joc. Jocul activează sistemul PLAY' care generează 
emoţii pozitive, eliberând dopaminä*! în creier. Acest 
circuit este cel care se activează atunci când copiii se 
fugăresc și se îmbrâncesc sau atunci când puii de pi- 
sică se joacă, mușcându-se și trăgându-se de urechi. 
Dacă activezi sistemul PLAY al copilului tău 
propunându-i un joc interactiv, este 

posibil ca sistemul FEAR”? să se activeze mai putin 
sau să fie contrabalansat de emoția pozitivă a jocului. 

De exemplu, unui copil căruia îi este teamă de 
insecte ai putea să-i propui următorul joc: „Hai să 
facem o supă de insecte, vrei să mă ajuţi să le găsim 
împreună?”. La început, copilul nu va face decât să 
caute insectele din priviri, rămânând la distanţă, dar e 


31 Dopamina este un neurotransmitâtor al plăcerii. 


32 Vezi capitolul 2. 

posibil să se ia cu joaca și chiar să fie capabil să 
prindă câteva, ca să te ajute. 

Unui copil căruia îi este teamă de doctori sau de 
injecții poţi să-i propui să vă jucaţi de-a doctorul 
împreună. La început, lasä-1 pe el să fie doctorul, asta 
îi va da un sentiment de control asupra situaţiei. Apoi, 
dacă acceptă să fie el pacientul, puteţi să schimbaţi 
rolurile. 


Atenţie la avantajele secundare 

Vorbim de avantaj secundar atunci când un pacient 
obţine un câștig de pe urma unei boli. Această situaţie 
se întâlnește în mod curent în cazul tulburărilor de 
anxietate si al anxietätii. Copilul își dă seama că poate 
trage foloase din anxietatea și din fricile lui, ceea ce 
ar putea accentua problema, dat fiind că este 
încurajat să fie anxios. Exemplul clasic în acest sens 
și, din păcate, foarte frecvent, este cel al copilului 
anxios la școală, care se plânge de dureri de burtă. De 
bunä-credintä, școala contactează părinţii pentru a le 
cere să vină și să-l ia acasă pe cel mic. A doua zi, 
copilul se plânge iarăși de dureri de burtă și părinţii 
decid să-l ţină acasă. Astfel, copilul vede că există 
niște beneficii ale faptului de a se simţi rău, pentru 
că, în felul acesta, rămâne acasă. Ba poate părinţii îl 
vor lăsa chiar să se joace pe calculator, dacă tot îi este 
Tău. 

întâlnesc adesea părinţi care nu mai știu ce să facă 
atunci când o ușoară anxietate a ajuns să se 
transforme în refuzul de a mai merge la școală și 
copilul lipsește mai multe săptămâni. Pentru ca un 
astfel de copil să accepte să facă terapie pentru a re- 
veni la școală, le recomand părinţilor să înceapă prin 

respectiva situaţie. Atât timp cât este mai plăcut să 
stai acasă, sunt slabe șansele ca cel mic să se simtă 
motivat să-și înfrângă anxietatea și să revină la 
școală! 

Luca are 12 ani. A început clasa a cincea acum trei 
luni. Anxietatea normală din primele zile de școală 
pare să se prelungească. Nu are poftă de mâncare 
dimineaţa și spune că nu poate să înghită nimic, îl 
doare burta și îi e greață. Toate acestea dăunează 
puterii de concentrare la școală și copilul simte că 
pierde controlul, după ce fusese un elev aproape de 
nota 10. într-una dintre zilele când nu se simţea în 
elementul lui, secretara scolii i-a sunat pe părinţi să 
vină să-l ia acasă și din momentul acela a urmat un 
întreg sir de absente. 

în curând se face o lună de când Luca nu mai 
merge la școală. își petrece zilele acasă. Tatăl, care 
este consultant, lucrează de acasă ca să stea cu el. 
Pentru a-i stimula apetitul, mama face aproape în 
fiecare dimineaţă clătite cu sirop de arțar. Luca își 
petrece zilele uitându-se pe YouTube sau jucându-se 
pe calculator. Le explic părinţilor că, în momentul de 
faţă, copilul nu este așa de bolnav încât să rămână 
acasă. Dimpotrivă, încercând să facă ce au știut ei 
mai bine, au ajuns să-i recompenseze absenteismul, 
într-o oarecare măsură, cu clătite, cu atenţie, cu mai 
mult timp de stat la calculator. Ce copil ar mai avea 

chef să se întoarcă la scoală într-o asemenea 
situație? Așadar, îi sfătuiesc ca, într-o primă fază, să 
elimine aceste beneficii secundare, astfel încât statul 
acasă să nu fie mai plăcut decât mersul la școală. 
Gata cu clătitele și jocurile video! Internetulva 

la muncă si îi va lăsa fiului o listă de tre- buri (să-și 
facă ordine în cameră, să dea cu aspiratorul, să 
recupereze materia de la școală etc.). în plus, părinţii 
le vor cere profesorilor să-i trimită teme de făcut 
pentru acasă. Așadar, Luca va trebui să continue să 
înveţe. Dar, în lipsa unui profesor capabil să-i 
răspundă la întrebări, va întâmpina dificultăţi și foarte 
repede își va da seama de avantajele mersului la 
școală. Mai ales că nu este nimic amuzant în a 
rămâne acasă fără internet și cu o întreagă listă de 
treburi de făcut! 
Atenţie, dacă ai un copil temător, nu-1 cocoloși prea tare. 
Acest „Vai, bietul puișor!” poate înräutäti un 
comportament temător. Dacă cel mic evită o situaţie 
de frică, încearcă să nu-l răsplătești pentru acest 
lucru fără să vrei. Evită reacţiile de genul: „în regulă, 
înţeleg că nu vrei să mai mergi la înot pentru că ţi-e 
teamă de apă, așa că, în loc de asta, îţi propun să 
mergem la film”. De asemenea, evită să-l liniștești pe 
copil oferindu-i bomboane sau îm- prumutându-i 
smartphone-ul tău ca să se joace și să mai uite de 
frică. Astfel de comportamente ar putea fi văzute ca 
beneficii secundare ale fricii. Dacă, din neatentie, ai 
făcut deja lucruri care s-ar putea transforma în 
avantaje secundare ale fricii sau anxietăţii, nu este 
niciodată prea târziu să schimbi și să corectezi lu- 
crurile. Astfel, vei putea, cel mai probabil, să 
împiedici anxietatea să se consolideze. 
Dezvoltă-i spiritul critic și raţional 

Ca toate emoţiile, și frica, și anxietatea își au sursa 
în sistemul limbic (creierul emoţional) al copilului. în 
primii ani de viaţă, aceasta este partea care-l 

monumentale. într-adevăr, atunci când copilul este 

copleșit de emoție, zonele din creier responsabile cu 

autocontrolul și cu gândirea nu sunt încă suficient 
dezvoltate pentru a putea calma intensitatea reacţiilor 
sistemului limbic. Micuţul tău va acţiona adesea în 
funcţie de toane. Pe măsură ce crește, cortexul se va 
maturiza și copilul va ajunge să-și inhibe reacțiile 
sistemului limbic prin control voluntar, adică prin 
gândire. Odată ce cortexul prefrontal se dezvoltă, 
copilul va deveni apt să-și controleze reacțiile 
emotive, în special frica și anxietatea. Reglarea 
emoţiilor se îmbunătățește odată cu apariţia 
sinapselor dintre cortex și sistemul limbic. Aceste 
conexiuni permit o funcţionalitate mai bine integrată. 

Cu alte cuvinte, sistemul limbic nu mai acţionează de 

capul lui, ci trebuie să decidă, împreună cu cortexul, 

ce reacţie se potrivește. Să luăm două exemple: 

e Sistemul tău limbic intră în alertă atunci când îţi 
dă târcoale o viespe. îţi spune să o pocnești cu 
mâna, dar cortexul îţi sugerează că nu ar fi o idee 
bună, pentru că, dacă o ratezi, te va înţepa. Ce îţi 
spune el este să stai liniștit și să aștepți ca viespea 
să plece. 

e Tocmai te-ai uitat, împreună cu partenerul, la un 
film de groază. Sistemul tău limbic, în special 
sistemul FEAR”, este activat. La culcare, ti se pare 
că auzi niște sunete bizare în casă. Sistemul FEAR 
îți transmite impulsul de a aprinde lumina și de a 
vedea ce se petrece. Dar cortexul inhibă o astfel 
de reacţie, pentru că știe că zgomotele pe care ti 

se pare că le auzi sunt din cauza filmului și că niciun 

asasin sângeros nu a intrat în cameră. 


Pentru a dezvolta cortexul copilului, trebuie să facem 
apel la capaci 
tatea sa de gândire, de rațiune și de planificare. 


Adică, trebuie să-l încurajăm să gândească. Dar la ce 
anume să se gândească? Orice 
Pentru a dezvolta cortexul copilului, trebuie să facem apel la 
capacitatea sa de gândire, de rațiune și de planificare. Cu alte 
cuvinte, trebuie să-l încurajăm să gândească. 

ocazie este bună dacă-l ajută să facă apel la 
judecată. întreabă-1 despre reacţiile lui și ale altora, 
despre ce l-a făcut să se poarte în acel fel, despre ce 
ar fi putut face diferit. Gândește-te și la consecinţele 
alegerilor și faptelor sale. Pentru acest lucru, este 
bine să îţi imaginezi diverse scenarii. Poţi profita de 
un moment de pauză (când așteptați 
împreună la doctor sau când sunteţi în mașină etc.), 
ca să vă imaginati diferite situaţii pe care apoi să le 
discutati: „Dacă ai avea de ales între bomboane și 
fructe, ce ai alege? Ce urmări ar presupune alegerea 
ta? Dacă mâine te-ai trezi pe Lună, ce ai face? Dacă 
Pământul s-ar 
opri, ce s-ar întâmpla?”. Atenţie, scopul acestor 
întrebări nu este acela de a provoca anxietate, așadar 
încearcă să eviti scenarii de genul: „Dacă ne-ar lua 
casa foc... sau dacă un terorist înarmat ar intra în 
școală... dacă ţi-ai pierde toţi prietenii...”. 
Evită reasigurarea 

Copiii care dezvoltă o tulburare de anxietate 
generalizată (TAG) au tendinţa de a căuta în exterior 
răspunsuri la propriile neliniști, ceea ce se traduce 
prin nevoia de reasigurare. Acești copii ajung 
să-i întrebe pe părinţi de mai multe ori același lucru, 

pentru simplul fapt că a auzi răspunsul îi liniștește și 
le calmează anxietatea. Reasigurarea acţionează 
oarecum în același fel ca evitarea“, în sensul în care 
tinde să crească anxietatea pe termen lung. Poate vi 
se pare o contradicţie în termeni. Cum e posibil ca, 
linistindu-1 pe copil, să-l faci să fie si mai anxios? Ei 
bine, copilul care suferă de TAG este intolerant la 
incertitudini, la necunoscut, la nou, la neașteptat, pe 
scurt, la „poate că” și la „nu știu”. Atunci când se 
ciocnește de necunoscut, anxietatea sa crește, iar 
felul lui de a se liniști constă în a evita această parte 
de neprevăzut sau de incertitudine, căutând 
răspunsuri precise la cei din jurul lui. Răspunsurile 
primite fac să-i scadă imediat nivelul de anxietate, 
dar, procedând în felul acesta, copilul nu-și dezvoltă 
toleranța la incertitudine. Nu va învăţa să o 
controleze făcând apel la propriile resurse interne. 
Așadar, imediat ce îndoiala revine, copilul se va 
întoarce spre ceilalţi pentru a fi liniștit și tot așa. 
Asistăm la o creștere a nivelului său de anxietate care 
se va generaliza în cazul situaţiilor ce presupun o 
parte de necunoscut și de incertitudine, de unde și 
termenul de anxietate generalizată. 

Ce e de făcut pentru a evita o astfel de situaţie? în 
primul rând, trebuie să-ţi expui copilul la o oarecare 
doză de necunoscut și de neprevăzut, așa cum se 
întâmplă și în viaţa de zi cu zi. Nimeni nu știe cu 
certitudine ce temperaturi vor fi mâine sau dacă se va 
îmbolnăvi de gripă în iarna aceasta. Pe scurt, nimeni 
nu are un glob de cristal în care să citească viitorul. 
Majoritatea oamenilor tolerează bine această doză de 

incertitudine, dar cei care suferă de TAG resimt un 
disconfort profund în asemenea situaţii. 

Pentru a-ţi face copilul să dezvolte o oarecare 
toleranţă la neprevăzut, trebuie să-i dai ocazia să fie 
expus. Asta nu înseamnă 
că trebuie să renunti la toate obiceiurile si să trăiești 
într-un haos. După cum am putut vedea, copiii au 
nevoie de rutină și de stabilitate pentru a se simţi în 
siguranţă. Cu toate acestea, unii părinţi se tem așa de 
tare să nu destabilizeze copilul, încât pregătesc toţi 
pașii cu grijă, îi spun tot ceea ce urmează să se 
petreacă și planifică fiecare ieșire în cel mai mic 
detaliu. Copilul nu va avea astfel ocazia să-și dezvolte 
toleranța la incertitudine și va deveni foarte exigent 
în raport cu părinţii lui, pentru că își va dori să știe 
tot: „Când plecăm? Unde mergem? Când ne 
întoarcem? Mai este mult? Mâine ce facem? Dar 
poimâine?”. Primesc în cabinet părinţi care nu mai 
suportă să repete aceleași și aceleași răspunsuri la 
aceleași întrebări. își dau seama că, din dorinţa de a 
face bine și de a-1 liniști pe cel mic, pregätindu-1 
pentru ceea ce urmează, l-au făcut să devină alergic 
la neprevăzut. Le explic că, exact așa cum cineva 
alergic la pisici poate să urmeze un protocol de 
desensibilizare, la fel vor trebui și ei să urmeze un 
protocol de desensibilizare la incertitudini, alături de 
copil. Pentru aceasta, va fi nevoie să-i rezerve pur și 
simplu surprize și să-i acorde necunoscutului o parte 
din viaţa de zi cu zi. Cuvintele pe care îi rog să le 
rețină sunt „o să vedem mai târziu” sau, și mai 
simplu, „mai vedem...”. Chiar dacă aceste cuvinte i-au 

făcut un deserviciu lui François Legault” în timpul 
campaniei electorale, conferindu-i imaginea de 
politician care nu știe ce vrea, ele se dovedesc foarte 
practice atunci când ne dorim să-i dezvoltăm copilului 
toleranța la incertitudine. 

— Mami, unde mergem să mâncăm? 

— 0 să vezi, e o surpriză! 

— Ce facem în weekend? 

— Nu știu încă, vom vedea. 

— Ce-mi aduci din călătorie? 

— Vei vedea când mă întorc... 

în plus, expunându-ti copilul la o doză de 
necunoscut, vei face apel la capacităţile lui reflexive, 
cu alte cuvinte, la cortexul cerebral. Atunci când 
copilul îţi vorbește despre ceea ce-1 îngrijorează, 
cerându-ţi implicit să-1 liniștești, în loc să faci asta, 
ajutä-1 să gândească singur, răspunzându-i cu o 
întrebare. 

— Tata, oare e posibil ca o tornadă să ne lovească 
locuinţa? 

— Tu ce crezi? Ce te face să crezi că s-ar putea 
întâmpla așa ceva? Ești sigur de ceea ce zici? 

Astfel, în loc să-i oferi răspunsurile pe tavă, îl 
încurajezi să-și dezvolte spiritul raţional la care va 
putea recurge pentru a se calma și a-și controla 
singur neliniștile. 

Lili-Rose are 10 ani si suferă de TAG. De când se 
știe, fetiţa se îngrijorează din nimic. Este în 
permanenţă încordată și se plânge aproape zilnic de 
dureri de burtă. De îndată ce este pusă în faţa unei 

situaţii neprevăzute sau a unui lucru nou, creierul ei 
intră în modul alertă si Lili- Rose începe să-și facă 
scenarii catastrofice: „nu cunosc acest loc... și dacă 
mă pierd... și dacă această activitate îmi displace... și 
dacă mă rănesc...”. Nu suportă surprizele si 
schimbările. Dacă părinţii vor să o scoată în oraș, fie 
și pentru a merge la un restaurant, trebuie să-i răs- 
pundă la un șir interminabil de întrebări: „Dar unde 
mergem? Când ne întoarcem? Cine o să mai vină? Cât 
e de departe?" etc. Fetiţa repetă aceleași și aceleași 
întrebări, chiar dacă știe deja răspunsurile. în ziua de 
dinaintea 

unei ieșiri cu școala, devine agitată și își tot întreabă 
învăţătoarea: „La ce oră e plecarea? Si ce o să facem 
acolo? La ce oră ne întoarcem?”. Părinţii si 
învăţătoarea se con- fruntă cu o provocare: vor fi 
nevoiţi să-și modifice felul de a răspunde la toate 
aceste întrebări pentru a ajunge să o expună pe Lili- 
Rose la un oarecare nivel de incertitudine și de 
necunoscut. Vor fi nevoiţi, așadar, să practice acel 
faimos „vom vedea...". 


învaţă să te destinzi 

Viaţa are partea ei de stres și, la fel ca toţi ceilalţi 
copii, și al tău se va confrunta într-o bună zi cu 
această realitate. Să trăiești din când în când 
momente stresante nu este atât de rău, dacă știm cum 
să ne regăsim ulterior calmul și echilibrul. Iată de ce 
este important să îţi înveţi de la bun început copilul 
diferite trucuri pentru a reuși să se calmeze când este 
stresat sau anxios. 
Prezenta conștientă 

Am menţionat mai devreme că prezenţa conștientă 

tică ce poate să se dovedească eficientă în a-ţi linişti 


stresul de pă- 
»o««#H#*»k<e»»»* Mindfulness - practica ce poate ajuta copilul să 


fie conștient de emoții, senzații, gânduri, prin urmare să-și 
dezvolte introspectia si autocontrolul. 
«co... .<«eyaey>ka 

rinte, dar ea se poate aplica și în cazul copiilor. Din 
ce în ce mai multi autori propun cărți, CD-uri sau site- 
uri web interesante, în care tehnicile de meditaţie 
mindfulness se adresează copiilor începând cu vârsta 
de 5 ani. Dintre aceste tehnici, cele mai multe constau 
în exerciţii ludice de scurtă durată 
(între cinci și opt minute) sau exerciţii de mișcare, 
pentru că se știe cât de greu este să faci un copil să 
stea locului. Dacă cel mic nu reușește de prima dată, 
nu renunţa. Această abilitate se dezvoltă prin 
exercițiu, ca mersul pe bicicletă. 

Integrează un exercițiu scurt de mindfulness în 
rutina de zi cu zi, de exemplu, înainte de culcare, 
dacă vezi că îi priește. Prin prezenţa conștientă, 
copilul va învăţa să se oprească și să devină conștient 
de ceea ce simte înlăuntrul lui: de emoţii, de senzaţii, 
de gânduri. Pe scurt, de barometrul său interior. Acest 
lucru este benefic pentru a-l ajuta să-și dezvolte 
capacitatea de introspectie și autocontrolul. 
Cercetările în neuroștiință arată că prezenţa 
conștientă activează acele zone din creier 
responsabile cu atenţia și vigilenta, precum si pe cele 
responsabile cu controlul emoţional și cu gestionarea 
durerii. în creierul celor care practică mindfulness în 
mod regulat, s-a descoperit că hipocampul era mai 
dezvoltat și că amigdala se micșorase (40). Dat fiind 
faptul că hipocampul este implicat în memorie, 

învăţare si vigilentä, putem spune că aceste funcţii 
sunt îmbunătăţite prin practicarea cu regularitate a 
constientei depline. în schimb, micșorarea amigdalei 
poate fi pusă în legătură cu o reacţie diminuată la 
frică și anxietate. Efectul deplinei constiente asupra 
reducerii stresului a fost dovedit științific (10). Mai 
multe studii arată o diminuare a recurentei gândurilor 
negative în cazul copiilor care practică deplina 
conștienţă (15). Alte studii pun în lumină efectele 
binefăcătoare asupra sănătăţii cardiovasculare și a 
sistemului imunitar. 

Așadar, beneficiile sunt numeroase și, dacă nu ai 
chef să faci lungi ședințe de meditaţie, află că si 
numai trei minute pe zi pot fi de folos. Dacă observi 
că cel mic este agitat, nervos, energic sau stresat, 
poţi să-i ceri să se oprească din ceea ce face și să-l 
ghidezi într-o ședință de meditaţie fulger. 

Meditatia fulger 

„Aș vrea să închizi ochii și să te concentrezi pe 
respiraţie. Cum o simţi? Rapidă, lentă? Ce se petrece 
în corpul tău? Simti tensiune? Poate că unele părți din 
corp și-ar dori să se miște? Ascultă ce-ţi spune corpul 
fără să schimbi nimic... Observă-ti barometrul 
interior... Cum e vremea? E frumos? Noros? Ploios? 
Vine furtuna? Ai putea să-ţi identifici emoţiile în clipa 
asta?... Devino conștient de ce se petrece în tine...” 
Poţi face o astfel de meditaţie scurtă înainte de lecţii, 
dacă observi că celui mic îi este greu să se apuce de 
treabă sau dacă e stresat de teme, ori atunci când îl 
simţi morocănos sau chiar când este vesel. 
Relaxarea 

Spre deosebire de prezenţa conștientă, al cărei 
scop este doar să ne facă să devenim conștienți de 

senzaţii, gânduri și emoţii, fără să încercăm să le 
modificăm, relaxarea își propune să schimbe activ 
senzațiile interne, ajutându-ne să atingem un anumit 
grad de cal- mitate. La fel ca în cazul mindfulness, 
relaxarea se dovedește eficientă în diminuarea 
stresului (10). Relaxarea acționează asupra creierului, 
consolidând conexiunile dintre regiunile responsabile 
cu eliberarea cortizolului (hormonul stresului), girusul 
frontal și ariile motoare. Astfel, induce o stare inversă 
răspunsului la frică. 

Metodele de relaxare sunt numeroase și, încă o 
dată, poţi găsi în librării și pe internet numeroase 
cărţi, CD-uri și explicaţii, care să 
te poată ghida în ședințele de relaxare. Vei găsi 
sugestii și la secțiunea Resurse de la sfârșitul acestei 
cărți. 
lată un exerciţiu de relaxare ludică din cartea 
psihologului american Dr. Crist (14): 

Omul de zăpadă 

„Imaginează-ţi că ești un om de zăpadă și că stai 
afară, în picioare, într-o dimineaţă însorită. Pe măsură 
ce afară se încălzește, începi să simţi cum te topești 
putin câte putin. Capul ti se topește, corpul ti se 
topește, te topești, te topești, încet și progresiv. îţi e 
din ce în ce mai cald. Eşti din ce în ce mai relaxat”*. 
Yoga 

Potrivit Huffington Post, 20 de milioane de 
americani și trei milioane de francezi practicau yoga 
în 2016 (20). 

Izvorâtă din tradiţia indiană, yoga este o disciplină 


36 James Crist, Ph. D., Guide de survie pour surmonter les peurs et les 
inquiétudes („Ghid de supravieţuire în fața fricilor si a neliniștilor”), Midi 

care își propune unirea corpului cu spiritul. Pentru 
indieni, este vorba de un aspect filozofic și spiritual 
important, dar în Occident, yoga se practică mai ales 
pentru a obţine bunăstarea fizică și mentală. Este 
vorba 

cu precădere de o gimnastică ușoară, în care avem în 
vedere armonizarea mișcărilor cu respiraţia. Unii 
specialiști consideră yoga ca fiind un excelent mijloc 
de a-i ajuta pe copii să-și dezvolte aptitudinile fizice, 
respiratorii, să-și diminueze nivelul de stres și să-și 
îmbunătăţească atenţia. Cu toate acestea, puţine 
studii serioase au analizat cu adevărat efectele 
exerciţiilor de yoga asupra sănătății fizice și mintale. 

Pentru copiii care nu stau locului, în special pentru 
cei care suferă de hiperactivitate, yoga se poate 
dovedi o metodă bună, pentru că se practică în 
mișcare. Faptul de a se mișca îi poate ajuta pe acești 
copii să se concentreze mai bine. Mai multe școli de 
yoga oferă cursuri părinte-copil și există pe piaţă mai 
multe cărți și DVD- uri disponibile pentru a vă ajuta 
pe parcursul sedintelor de yoga. 

Muzica 

Puterea muzicii este mare. Muzica poate avea un 
efect energi- zant sau relaxant asupra corpului și 
spiritului. în cartea sa Sonnez, merveilles! („Sunaţi, 
minuni!”), maestrul Kent Nagano face un frumos 
elogiu muzicii, lăudându-i puterea de a transforma 
mintea: 

„Muzica are o sumedenie de alte puteri pe lângă 
aceea de a provoca stări sufletești. Reînvie amintiri, 
ne ajută să trecem cu bine peste blocaje psihice, alină 
durerile fizice și rănile sufletești. [...] Gândurile ajung 


să creeze noi asocieri, așa cum se întâmplă în vis, 

când un fotoliu se poate transforma dintr-odată într-o 
mașină [...] O cu totul altă reţea neuronală devine, 
brusc, activă”. (41) 

Experții în neurostiinte au studiat impactul terapiei 
prin muzică asupra nivelului de stres. Le-au cerut 
participanţilor să desfășoare o activitate stresantă 
(ceva complicat, care să le dea bătăi de cap), în timp 
ce i-au pus să asculte diferite cântece. Au măsurat 
apoi activitatea cerebrală, presiunea arterială și 
ritmul respirator 
pentru a urmări variațiile nivelului de stres în funcţie 
de piesa muzicală audiată. Și au constatat că, în cazul 
anumitor cântece, nivelul de stres scădea cu până la 
65%! 

Lista celor mai relaxante 10 cântece': 
1. Weightless (Marconi Union) 


. Electra (Airstream) 
. Mellomaniac (Chill Out Mix) 


. Watermark (Enya) 


. Strawberry Swing (Cold play) 


. Please Don't Go (Barcelona) 
. Pure Shores (All Saints) 
. Someone Like You (Adele) 


. Canzonetta Sull’aria (Mozart) 
10. We Can Fly (Rue du Soleil) 


Poţi găsi diverse aplicaţii care propun muzică de 
relaxare. Muzica influenţează pozitiv starea de spirit 
și poate domoli anxietatea (16). Se pare că, în primii 
ani de viaţă, muzica asociată clipelor de calm și de 
siguranţă reprezintă un remediu bun pentru a liniști 
copilul. Dacă ai obiceiul să-i pui muzică bebelușului 
tău, este posibil ca aceasta să aibă un efect relaxant 


VO AN O1 PU N 

asupra lui pe toată durata copilăriei și chiar și mai 
târziu. Fiicei mele îi place în continuare să asculte 
CD-urile cu cântece de leagăn pe care i le puneam să 
adoarmă atunci când era bebeluș. încă i se întâmplă 
des să adoarmă ascultându-le. 

La ora actuală, tehnicile de imagistică cerebrală ne 
permit să studiem felul în care creierul reacţionează 


la muzică. Aceasta 
1 Extrase din www.inc.com/melanie-curtin/neuroscience-says-listening- 
to-this-one-song-reduce-anxiety-by-up-to- 65-percent.html. 


activează circuitele recompensei care eliberează 
dopamină, un ne- urotransmitätor asociat cu plăcerea. 
Muzica activează amigdala și nucleus accumbens, 
două structuri cerebrale ale sistemului limbic 
implicate în emoţii. 

Cercetările asupra persoanelor diagnosticate cu 
Alzheimer au arătat că melodia este înregistrată într-o 
parte a creierului neafectată de această boală 
degenerativă. Astfel, bolnavii sunt în stare să 
fredoneze o melodie auzită cu câteva luni în urmă. Se 
pare, așadar, că păstrăm o memorie inconștientă a 
muzicii, ceea ce face ca aceasta să persiste în ciuda 
pierderilor cognitive severe. Muzica poate să-și lase 
amprenta în minte și are puterea să ne schimbe 
emoţiile. 

Lectura 

Potrivit unui studiu realizat de Universitatea din 
Sussex, Anglia, lectura ar fi un mijloc de relaxare încă 
și mai eficient decât ascultarea muzicii sau mersul pe 
jos. Cercetătorii au observat că, la șase minute după 
ce începeau să citească dintr-o carte (32), participanti 
la studiu simțeau o scădere a tensiunii musculare si a 
ritmului cardiac. Lectura este o metodă excelentă de 

evadare, care ne ajută să uităm de problemele 
noastre, făcându-ne să intrăm în alt univers. Cititul 
înainte de culcare favorizează somnul. Poţi, așadar, să 
introduci în rutina de seară lectura unei povești sau îi 
poţi permite copilului de vârstă școlară să mai 
citească un pic în pat înainte să se culce. Posibilitatea 
de a plonja în universul unui roman sau al unei 
povestiri îl va ajuta să lase deoparte grijile din timpul 
zilei. Există astfel mai puţine șanse ca acestea să-l 
împiedice să adoarmă. Atenţie, totuși, la ce citește 


copilul. Poveștile de groază sau de suspans ar putea avea 
efectul contrar, făcându-l mai activ. 

Unii psihologi folosesc lectura ca pe o tehnică 
terapeutică. Chiar 
dacă studiile nu au demonstrat încă eficienţa acestei 
metode, cu 
noscută sub numele de biblioterapie, sunt voci care 


susțin că simplul fapt de a ne identifica uneori cu un 
personaj dintr-o carte sau dintr-o poveste auto- 
biografică ar putea să ne ajute să trecem peste 
greutăţi. Dacă celui mic îi lipsește încrederea în sine, 
ai putea să-i sugerezi o carte despre un erou care 
înfruntă tot felul de dificultăţi. Un 


Biblioterapie: simplul fapt de a ne identifica uneori cu un 
personaj dintr-o carte sau dintr-o poveste autobiografică ar 
putea să ne ajute să trecem peste greutăți. 


copil anxios în societate sau prea timid ar putea să se 
lase inspirat 
de o poveste despre cineva care și-a înfrânt 


timiditatea. 

Mă îndoiesc că lectura ar putea fi suficientă pentru 
a trata o tulburare de anxietate, dar, dat fiind faptul 
că reduce stresul și că are multiple avantaje, ca de 
pildă dezvoltarea empatiei și a capacităţilor cognitive, 

nu te costă nimic să încerci (32). 


Zooterapia 

Institutul universitar specializat în sănătate 
mintală Douglas 
utilizează, încă din 1985, terapia cu animale sau 
zooterapia. 
Animalul este folosit, printre altele, pentru virtutile lui 
calmante și 
liniștitoare. Iată de ce este integrat adesea în tratarea 
fobiilor și a 
tulburărilor de anxietate. Se spune că, prin contactul 
cu un animal, copilul timid poate să-și recapete 
încrederea în sine și să intre mai ușor în relaţie cu 
ceilalți. Poate, de pildă, să-și exerseze capacitatea de 


afirmare dându-i comenzi animalului (23). 

Se spune că, prin contactul cu un animal, copilul timid poate să- 
și recapete încrederea în sine si să intre mai ușor în relație cu 
ceilalți. 

Atunci când mângâiem un animal, favorizăm 
eliberarea de oxi- tocină la nivelul creierului. 
Oxitocina este hormonul atașamentului. Ea se 
produce când dezmierdăm sau când avem un contact 
cald și securizant cu apropiații noștri. Ne induce un 
sentiment de bine și de siguranţă. 

Pe de altă parte, stabilirea unei relaţii pe termen 
lung cu un animal de companie oferă un sentiment de 
apartenenţă. Unii copii se destăi- nuie animalului din 
casă. Chiar dacă acesta nu le răspunde în vorbe, 
faptul că cel mic își povestește emoţiile îl ajută să se 
elibereze (8). 

în plus, joaca alături de un animal este o bună 
metodă de activare a sistemului PLAY” în creierul 


37 Vezi capitolul 2. 

limbic, ceea ce duce la eliberarea de dopamină și la 
un sentiment de satisfacţie. 

Cercetătorii australieni au studiat cu precădere 
binefacerile pisicilor asupra sănătăţii mintale a 
proprietarilor lor (9). Stăpânii de pisici ar avea, în 
ansamblu, o mai bună sănătate psihică. Ar fi mai puţin 
nervoși, mai încrezători, mai fericiţi și ar beneficia de 
un somn mai odihnitor. Pisicile au un efect antistres, 
pentru că, în preajma lor, oamenii devin mai calmi. 
într-adevăr, pisicile imprimă comportamente 
liniștitoare prin torsul lor, care poate avea un efect 
calmant asupra noastră. Se pare că posesorii de pisici 
ar fi mai sensibili din punct de vedere social și mai 
încrezători în ceilalţi. Se spune că reușesc să 
transfere asupra celorlalți sentimentele pozitive pe 
care le resimt față de pisica lor și viceversa. Un studiu 
făcut pe un grup de copii scoțieni cu vârste între 11 și 
15 ani arată că aceia dintre ei care deţin ca animal de 
companie o pisică au o mai mare capacitate de 
atașament. Sunt, de asemenea, mai concentrați, mai 
energici, mai puţin triști și mai puţin singuratici. 

lată, așadar, câteva motive excelente pentru a ceda 
rugämintilor de genul: „Putem să luăm o pisică? Te 
rog, te rog, te rog, te rog!” 

Doar că alegerea de a avea sau a nu avea un animal 
de companie este foarte personală și trebuie gândită 
bine înainte, pentru că un animal necesită timp și 
îngrijire. Chiar dacă nu dorești să adopti un animal, 
copilul tău poate să beneficieze de efectele pozitive 
ale zooterapiei atunci când merge în vizită la bunica, 
unde există o pisică, atunci când se joacă cu dihorul 

prietenului sau când plimbă câinele vecinului. 
Silvoterapia 

Silvoterapia, sau terapia cu arbori, este o practică 
venită din Japonia. Despre ce este vorba? Pur și 
simplu, despre a face „o baie de pădure”. Această 
practică a fost studiată de oamenii de știință atât din 
Japonia, cât și din alte părţi ale lumii, si au rezultat 
numeroase beneficii (48). Se pare că petrecerea 
timpului în pădure ar duce la încetinirea ritmului 
cardiac, la diminuarea hormonului de stres si la 
stimularea imunitätii. 

Cercetătorii cred că fitonicidele - moleculele 
eliberate în aer de copaci - ar avea un efect antistres, 
reducând nivelul de cortizol. S-a demonstrat că, 
atunci când se aflau în pădure, participanţii la studiu 
prezentau un nivel de cortizol mai scăzut în salivă. 
lată, așadar, câteva motive excelente pentru a 
organiza ieșiri cu copilul în pădure. Dacă locuiești în 
oraș și dacă îţi este greu să te plimbi în natură, 
studiile au arătat că simplul fapt de a privi imagini cu 
copaci duce la scăderea tensiunii arteriale, a tensiunii 
musculare, calmează frica si furia, diminuează 
senzaţia de durere si scurtează perioada de 
convalescenţă după o operaţie. Simplul fapt de a pune 
o fotografie cu o pădure în camera copilului (sau în 
oricare alt loc unde el petrece mult timp) poate 
contribui într-o oarecare măsură la reducerea 
stresului pe care acesta îl resimte. 

Activitatea fizică 

Se știe de foarte mult timp că activitatea fizică este 

benefică pentru a lupta împotriva stresului și a 

anxietätii. într-adevăr, activitatea fizică ajută la 
eliberarea endorfinelor*t în creier (22). Aceste 
substanţe duc la o stare de bine, activând zonele din 
creier responsabile cu plăcerea. Sunt aceleași zone 
care se activează în cazul consumatorilor de narcotice 
precum heroina. înțelegem astfel de ce sportivii devin 
dependenţi de antrenamente și simt cum le scade 
moralul dacă nu se antrenează un anumit timp. 

în plus, practicarea unui sport diminuează nivelul 
de cortizol și încurajează eliberarea de serotonină* și 
de dopamină, neurotrans- mitätorii responsabili cu 
starea interioară (22). încurajându-ţi copilul să facă 
zilnic o activitate fizică se va dovedi benefic nu doar 
pentru sănătatea lui fizică, dar și pentru cea mintală, 
mai ales în cazul copiilor care suferă de anxietate. 
Mișcarea îi va permite să-și destindă tensiunea 
musculară acumulată de-a lungul zilei. Adu-ti aminte 
că, atunci când e anxios, corpul său intră în alertă de 
parcă ar urma să facă față unei ameninţări. Ritmul 
cardiac se accelerează și mușchii se pregătesc de 
acţiune. Cu toate acestea, dacă nu eliberează 
preaplinul de energie înmagazinată în mușchi, este 
posibil să ajungă să se simtă încordat, să aibă dureri 
musculare sau de cap. O activitate fizică practicată cu 
regularitate ar putea să rezolve astfel de neplăceri. 


38 Endorfinele sunt opioide endogene. 


39să-l înveţi să se relaxeze. 

Pentru a profita de beneficiile sportului, trebuie să 
găsim o activitate plăcută pentru copil. Inutil să-l 
obligăm să meargă la karate dacă nu-i place sau să-l 
târâm la piscină dacă detestă să înoate.încurajează-l 
să se îndrepte către ceva care-i place. Instalarea 
acasă a unui coș de baschet sau a unei trambuline ar 
putea fi o metodă bună pentru a-l ajuta să se 
elibereze de stresul zilnic. Dacă nu dorești sau nu ai 
posibilitatea să investești în sporturi costisitoare, iată 
câteva idei: 

* coardă de sărit; 

® sac de box; 

« Minge; 

$ bicicletă; 

© înot; 

e dans; 

* skateboard. 


în concluzie... 
Mesajele vehiculate de mass-media, care confundă adesea 
noțiunea de risc cu cea de pericol, pot contribui la apariţia 
sentimentului de anxietate. 
Pentru a preveni anxietatea copilului, este important: 

să-l liniștești, dezvoltând cu el o relaţie de 
atașament securizant; 
să-ţi gestionezi propria anxietate, evitând 
hiperprotectia și avantajele secundare; 
să-l ajuţi să-și recunoască reacţiile la stres și 
anxietate, evitând evitarea; 


să-l ajuţi să-și dezvolte spiritul critic 
și raţional; CAPITOLUL 4 


Depășirea fricilor si 
controlul anxietatii 


„Singurul lucru de care ar trebui sa ne fie frică. 
este frica. însăși.” 
Franklin Delano Roosevelt 


n paginile de până acum ţi-am sugerat diferite 


metode pentru a preveni anxietatea. în paginile ce 
urmează îţi voi propune diverse trucuri și activităţi 
pentru a-ţi ajuta copilul să-și învingă fricile și să-și 
controleze anxietatea, fie că este vorba de manifestări 
sporadice sau patologice. Dacă bănuiești că ai un 
copil care suferă de o tulburare de anxietate, îţi 
amintesc că doar un psiholog sau un medic psihiatru 
pot fi în măsură să confirme un diagnostic și să 
recomande abordări potrivite cu nevoile specifice 
copilului tău. 

Abordările propuse în cazul de faţă pot însoţi 
terapia cu un psiholog sau pot să-i servească celui mic 
cât timp așteaptă să primească un ajutor de 
specialitate. 

Să învăţăm să respirăm 

Studiile arată că fiecare sistem emoţional este 
patronat de un anume tip de respiraţie (29). Astfel, 
există un ritm de respiraţie asociat cu frica, un altul 

cu furia sau cu tristetea etc. Cercetătorii au 
descoperit că participanţii la studiu identifică mai 
ușor o figură înspăimântată atunci când inspiră decât 
atunci când expiră. Inspirația provoacă o schimbare 
de activitate în amigdală și în hipocamp (64). Se pare 
că inspiraţia activează sistemul FEAR“ în sistemul 
limbic. Un astfel de lucru este ușor de înţeles, pentru 
că, în fața unei ameninţări, corpul are nevoie să 
trimită mai mult oxigen în mușchi, pregătindu-i de 
fugă sau de atac. Respirația în cazul fricii se 
caracterizează prin inspiratii rapide si sacadate, care 
permit oxigenului să intre mai ușor. 

Dacă ai un copil care este adesea anxios sau 
speriat, poţi să-l ajuţi să recunoască acest fel de 
respiraţie și să și-l modifice, pentru a reuși să se 
liniștească. Trebuie spus că, dacă putem să stimulăm 
frica prin respiraţie, putem obţine și un răspuns de 


4oAlege un loc calm și un moment din zi când 
copilul este receptiv. Spune-i să se întindă. Explică-i 
că este vorba de o metodă de relaxare care-l va ajuta 
să se destindă, să se liniștească si să adoarmă mai 
ușor. Cere-i să-si așeze plușul preferat pe burtă, în 
dreptul buricului. 

„Pentru a reuși să-ţi calmezi respiraţia, trebuie să 
reușești să-ți adormi jucăria. Pentru asta, așaz-o pe 
burtă și începe să o legeni. [Asigură-te că jucăria este 
așezată la nivelul buricului și nu mai sus, la nivelul 
toracelui.] Pentru a o legăna ușor, inspiră ca să-ţi 
umpli cu aer partea de jos a burticii și apoi scoate 
aerul, expirând cât mai lung posibil. în felul ăsta, o să 
vezi, jucărioara o să urce când inspiri și o să coboare 
când expiri, iar mișcarea asta lentă o va legăna, o va 


linişti si ea va adormi". 

calmare, modificând respiraţia. lată cum: următorul 
exerciţiu de respiraţie este extras din prima mea 
carte, Développer l'estime de soi et l'intelligence 
émotionnelle de votre enfant („Dezvoltarea stimei de 
sine și a inteligenţei emoţionale a copilului”) (46) și se 
vrea un excelent preambul la momentul somnului, 
pentru că ajută copilul să se destindă. Exercitiul 
constă în a-l învăţa pe copil tehnica respirației 
abdominale. Această metodă de relaxare ne permite 
să preluăm controlul asupra emoţiilor și asupra 
senzatiilor fizice de stres. Cu cât copilul va stăpâni 
această tehnică mai bine, cu atât va deveni mai 
capabil să se calmeze în situaţii stresante. Metoda îi 
va permite să se simtă capabil să-și gestioneze 
propria anxietate. 

Respirația abdominală ne permite să încetinim 
ritmul cardiac și să reducem simptomele de 
hiperventilatie. Bine stăpânită și practicată cât mai 
des, metoda ne va permite să ne controlăm 
simptomele fizice de anxietate (tremurat, tensiune 
musculară, senzaţie de greutate în piept, transpiratie, 
probleme gastrice etc.). Atunci când sunt incordati, 
copiii anxioși au tendinţa să se adrese adulţilor pentru 
a putea fi calmati. Prin tehnica de mai sus, vor învăţa 
să se liniștească singuri și aceasta le va conferi un 
sentiment de încredere. Te sfătuiesc să introduci 
acest exerciţiu în rutina de seară. Odată ce copilul va 
ajunge să stăpânească bine această tehnică, 
sugerează-i să facă exerciţiul de respiraţie pentru a se 
calma atunci când se simte anxios. Dat fiind faptul că 
respiraţia abdominală se poate face atât stând jos, cât 
și culcat sau în picioare, copilul o va putea practica 
oriunde și în orice moment: la școală, în mașină, în 
autobuz etc.Este important să ne asigurăm că cel mic 
nu respiră într-un mod sacadat si că nu-si folosește 
mușchii ab- + i ; 

dominali ca să miște plușul, ci că mișcarea de 
respiraţie face toată treaba. Fii atent, de asemenea, 
să fie abdomenul inferior cel care se mișcă și nu 
pieptul. La început, e normal ca celui mic să-i fie greu 
să simtă ce se petrece în corpul lui și să întâmpine 
dificultăţi în a-și umple cu aer partea de jos a burii. 
Nu trebuie să abandoneze, va reuși pe măsură ce 
exersează. Poţi să-i arăţi cum se face, respirând 
împreună cu el, cu condiţia să stăpânești tehnica. Din 
momentul în care cel mic se va simți în largul lui cu 
această metodă, spune-i că o poate utiliza de fiecare 
dată când va avea nevoie, fie că stă jos, în picioare 
sau culcat, doar ima- ginându-și că are plușul pe burtă 


și concentrându-se pe respiraţie. 
Să regândim îngrijorările 
Am explicat în capitolul anterior câ, atunci când 

suferă de TAG (tulburare de anxietate generalizată), 
copiii au nevoie să-și dezvolte toleranța la incertitudine. O 
idee ar fi să regândești îngrijorările copilului astfel 
încât ele să nu ajungă să-i mai invadeze mintea în 
orice moment al zilei. Pentru aceasta, Caroline 
Berthiaume, psiholog la Spitalul Sainte-Justine din 
Montreal, specializată în tratarea tulburărilor de 
anxietate, recomandă, în cazul copiilor care suferă de 
TAG, instaurarea unei ore a fricii. 
Ora fricii 
Decide împreună cu cel mic un moment din zi pe care 
să-l consacraţi fricilor. Explică-i faptul că este clipa 
din zi când poate să îți mărturisească toate fricile si 
îngrijorările lui. Rolul tău constă în a-l asculta, fără 
însă a-l liniști sau a-i răspunde la întrebări. Cel mult, 
poţi să-l încurajezi să se gândească de unul singur. 
Dacă se întâmplă să-ţi povestească despre 
îngrijorările lui în alt moment al zilei, cere-i cu 
blândete să aștepte ora fricii pentru a-ţi vorbi. Simplul 
fapt de a impune o distanţă între îngrijorare și 
momentul la care poate să povestească despre ea îl va 
ajuta pe copil să-și dezvolte atât toleranța, cât și 
propriile mijloace de a-și controla neliniștile. 
Fa apel la imaginație 
„Frica ţine de imaginaţie.” 
JosepkJoubert 

Când, dupä un an de zile de pauzä, fiica mea a 


reluat cursurile de înot, credea că nu mai știe să 
înoate. îi era teamă să-și desprindă mâinile de 
marginea piscinei, ca nu cumva să se ducă la fund. Ca 
să-i insuflu curaj, am stabilit un mic ritual împreună 
cu ea. înainte de fiecare oră de înot, îi suflam în 
mâini, spunându-i că-i trimit curaj. Putin câte putin, a 

căpătat încredere în ea, redescoperind plăcerea 
înotului. Pe vremea când făceam parte din trupa de 
dans a universităţii, înainte de fiecare spectacol 
aveam 

un ritual. Coregrafa noastră ne aducea un flacon 
cu gel cu sclipici, cu care ne dădea pe mâini, 
spunându-ne că este „noroc”. Putin conta că eram cu 
toţii niște adulţi dotați cu gândire raţională, ritualul 
norocului ne permitea să mai scăpăm de tracul de 
dinaintea spectacolului. Aveam mâinile lipicioase, dar 
mintea liniștită. Simplul fapt de a crede că vom avea 
noroc ne ajuta să diminuăm sursa generatoare de 
stres. 

Copiii fac apel în mod natural la imaginaţie pentru a- 
și controla emoţiile, prin intermediul jocurilor de rol 
sau al poveștilor pe care și le inventează. Ca părinte, 
poţi să foloseşti puterea imaginaţiei pentru a-ţi ajuta 
copilul să depășească anumite frici. Recurge la forte 
supranaturale sau la magie pentru a alunga monstrul 
de sub pat. Fă-1 pe copil să întrevadă soluţii 
miraculoase pentru a-și înfrânge unele frici: 
„Imaginează-ţi că ai o forţă specială care îţi permite 
să treci peste o astfel de situaţie...”. Copiii se 
identifică în mod natural cu supereroi. Le este ușor 
să-și imagineze că au puteri magice. Iar asta le dă un 
sentiment de încredere. 

Toma are 12 ani. Prima dată când l-am întâlnit, era 
un băiețel palid și cu ochii încercănațţi. Mi-a spus că, 
practic, nu doarme deloc. Se simte în permanenţă 
ameninţat de când a văzut la televizor o emisiune 
despre spiritele malefice care bântuie casele. Asa că 
acum crede că ast- fel de spirite se află în camera lui 


și că-l observă, și de aceea nu reușește să închidă 

ochii decât în zori, complet epuizat. Mintea îi spune 
că astfel de spirite malefice nu există și că sunt doar 
în capul lui, dar asta nu e suficient pentru a-i alunga 
teama. Creierul său rațional „știe” că 

aceste spirite nu există, dar trebuie să ajungă să 
„simtă" și sistemul limbic că nu există niciun pericol. 
Cu alte cuvinte, faptul de a ști și faptul de a simţi nu 
fac apel la aceleași zone din creier. După câteva 
intervenţii de bază asupra igienei somnului, decid să 
mă folosesc de imaginaţia lui Toma pentru a-i activa 
sistemul limbic și a-l face să simtă că este în afara 
oricărei primejdii. Printr-un exerciţiu de vizualizare, îi 
cer să observe spiritele care se află în cameră și să le 
găsească punctele nevralgice. îi cer apoi să-și 
imagineze că are o putere specială, care îi permite să 
le anihileze. Intră în joc și îmi spune că spiritele nu au 
corp și de aceea nu au puterea să se lupte și că, dacă 
le închide „într-o bulă de câmp magnetic”, nu vor mai 
putea ieși vreodată și vor fi învinse pentru totdeauna. 
Așadar, îi dau ca temă următorul exercițiu: „în seara 
asta, la culcare, imagineazä-ti spiritele și câmpul 
magnetic care le ţine prizoniere. Observă-le cu atenţie 
disperarea de a se simţi complet neputincioase. Apoi 
spune-ti că nu au cum să te mai deranjeze în timpul 
somnului”. în săptămâna ce a urmat, Toma părea mai 
puţin încercănat și parcă îi revenise culoarea în 
obraji. A făcut exerciţiul vizualizării și se gândește 
deja mult mai puţin la spirite. Este mândru să-mi 
spună că i-a luat doar 30 de minute să adoarmă! 


Joaca de-a frica 
Binefacerile psihologice ale jocului sunt 


numeroase. Potrivit ONU, jocul reprezintă un drept al copilului 

(44). Pentru Jean Piaget, eminent psiholog elveţian 
specializat în studiul dezvoltării 


intelectuale a copilului, dezvoltarea gândirii și 
jocul sunt indisoci- 

abile. Gândirea se bazează pe capacităţile motrice 
pe care cel mic 

le descoperă prin joacă. Mai mult, jocul activează 
sistemul limbic“!, 

permițându-i astfel copilului să resimtă lucruri, nu 
doar să le înte 

leagă la nivel intelectual. 


Pentru creierul limbic, a trăi o emoție atunci când 
te cufunzi în lectura unei cărţi, când te uiţi la un film 
sau când te joci nu este cu nimic diferit faţă de a trăi 
aceeași emoție în mod real. Cu alte cuvinte, o frică 
închipuită solicită creierul limbic la fel de tare ca un 
pericol real. Iată de ce, prin joc, copilul reușește să-si 
îmblânzească si să-si re- gleze emoţiile. 

Jocul este, pentru adulti, o cale de a înțelege emoţiile și fricile 
copilului, iar acesta, la rândul lui, folosește j'ocul pentru a 
integra deprinderile intelectuale, sociale sau emoționale. 

Pe de altă parte, expertul în neurostiinte Panksepp, 
care a aprofundat în studiile sale sistemul limbic, 
consideră că activarea siste 

mului PLAY”, adică a sistemului responsabil cu 
comportamentele din jocurile de societate, poate duce 
la o dezactivare sau măcar o diminuare a fricii (45). 
Dacă un copil anxios se implică într-o activitate ludică 
alături de semenii lui și dacă se distrează, anxietatea 
sa va pierde din forță. Când copilul se joacă cu alţi 
copii, creierul lui eliberează dopamină, un 
neurotransmiţător implicat în circuitul recompensei și 


41 Sistem limbic: sistemul emoţional al creierului. 

care îi provoacă o stare de bine. Sistemul PLAY 
presupune diverse interacțiuni cu una sau cu mai 
multe persoane care transmit bucurie. Nu este 
suficient să se joace de unul singur. Acest sistem se 
activează atunci când un părinte se amuză gâdi- 
lându-și copilul, când se joacă cu el „cucu bau” sau 
când doi fraţi se 
bat cu perne sau cu bulgări de zăpadă. Observă cum, 
atunci când îl gâdili, copilul își schimbă starea cu 
totul. Bineînţeles, nu se poate vindeca o tulburare de 
anxietate doar prin gâdilat. Dar gâdilatul este o 
modalitate prin care îţi poţi ajuta copilul să-și schimbe 
starea emoţională în faţa unei situaţii angoasante. 
Este interesant de văzut cum toţi copiii ajung, 
practic, să folosească jocul pentru a integra 
deprinderile intelectuale, sociale sau emoționale. 
Chiar și fără să-i propui tu, este posibil ca cel mic să 
ajungă să-și exprime unele frici prin joc. Adevărul 
este că simplul fapt de a urmări cu atenţie jocurile 
copilului se dovedește o metodă bună pentru a-i 
înţelege emoţiile și mai ales fricile. Vei observa că, în 
jocurile lui, copilul va găsi în mod natural soluţii la 


problemele pe care le întâmpină în viaţa reală. 
Confruntarea propriilor frici prin joc se dovedește mai putin 


amenințătoare. Copilul va fi mai puţin dominat de 
sistemul limbic și mai dispus să dea dovadă de 
imaginaţie pentru a-și rezolva problemele. Poţi să iei 
parte la jocurile lui și să-l ghidezi astfel încât să poată 
găsi soluţii creative, de- pășindu-și problemele. în 
joacă, soluţiile pot fi magice. Si asta este bine, pentru 
că îi permite copilului să resimtă siguranţa și contro- 
lul, care îi vor domoli frica. în acest fel, sistemul 

limbic este liniștit, iar cortexul prefrontal (zona 
responsabilă cu raţiunea, logica și planificarea) se 
poate activa, în căutare de soluţii. 

Dacă cel mic se sperie de monștri, te poţi juca de-a 
monștrii. Intră în emoția lui. Prefa-te că te temi de 
monstrul care se ascunde în dulap și ascunde-te 
împreună cu cel mic. Apoi, găsiți împreună soluţii 
miraculoase pentru a scăpa de monstru. „îl vom stropi 
cu o soluţie care îl va micșora, și astfel se va face 
minuscul și-l vom putea arunca afară!”, „îl voi gâdila 
pe monstru și, în timpul ăsta, tu o să-l legi cu sfoara 
fermecată. Si-apoi o să-l rostogolim pe scări în jos!” 

Un astfel de joc este plin de avantaje, pentru că îi 
permite copilului să schimbe rolurile după bunul plac. 
Astfel, poate să se 
transforme el însuși în monstrul de care îi este frică și 
să-i afle punctele slabe atunci când päteste fel de fel 
de necazuri. Si, în felul acesta, va deveni mai putin 
ameninţător. Imaginaţia nu are limite, nici pentru a 
crea monștri, nici pentru a scăpa de ei! învaţă-ţi copi- 
lul să-și folosească imaginaţia cum trebuie! 

în cazul unui copil care se teme de întuneric, poţi 
să stingi luminile, să aprinzi o lumânare și să zici că 
este un foc de tabără, că sunteţi într-un camping și că 
mâncaţi bezele prăjite în timp ce vă uitaţi la stelele 
căzătoare. Astfel, copilul va asocia întunericul cu o 
emoție pozitivă. Joaca de-a frica îi va permite acestuia 
să-și îmblânzească emoția și să experimenteze noi 
modalităţi de a o gestiona. în joc, simte că poate 
controla obiectul fricii, ceea ce îi lasă mai mult spaţiu 
mental pentru a căuta soluţii. Nu te îngrijora că ai 
putea să traumatizezi copilul punându-i fricile în 


scenă, prin joc. Dimpotrivă, îi vei da ocazia să 

interiorizeze ceea ce trăiește, făcând apel la resursele 
proprii pentru a gestiona situaţia. 

Poţi să te prefaci că ești dulăul cel rău care latră 
tare, în timp ce copilul poate juca rolul dresorului. 
împreună cu cel mic, puteţi să vă prefaceti că prindeti 
monștri sau să vă jucaţi de-a dentistul, de-a asistenta 
care face vaccin etc. Jocul oferă posibilităţi infinite, în 
special prin faptul că rolurile se pot inversa. Copilul 
care se teme de dentist poate să devină el însuși 
dentistul și, astfel, să simtă că deţine controlul asupra 
situaţiei. Posibilitatea de a îmblânzi frica de vaccin 
folosind o seringă de jucărie va contribui într-o 
oarecare măsură la domolirea spaimei. Când fetele 
mele erau mai mici, le plăcea la nebunie ca eu sau 
soțul meu să fim „monștrii cei răi” și să le urmărim 
prin casă, făcând feţe îngrozitoare. Se arătau înfrico- 
șate de parcă totul era real, după care izbucneau în 
râs când le prindeam și le gâdilam. Simteau o plăcere 
reală în a-și testa capacităţile de a scăpa de monstrul 
cel rău, prin fugă sau istetime, și ne cereau să o luăm 
de la capăt, chiar și când monstrul ieșea câștigător. 

Pe la 18 luni, fiica mea cea mică a început să se 
teamă de întuneric, iar frica persista chiar și la 3 ani. 
Avea nevoie de o veioză pentru a adormi și refuza să 
se ducă singură într-o cameră întunecată. îi plăcea să 
se joace cu sora ei de-a „frica de întuneric”. Se 
închideau amândouă într-un dulap sau în baie și 
inventau fel de fel de povești. Prin astfel de jocuri, se 
expunea singură întunericului, iar spaima se diminua 
încet, încet. într-o zi, după ce s-au ascuns într-un 
dulap, a ieșit de acolo și a venit la mine, spunându-mi 
cu zâmbetul pe buze: „Mama, gata, am învins frica de 


întuneric!” Atât de simplu! 

Foloseste-te de umor 
Umorul este o formă de activitate ludică ce 


stimulează sistemul PLAY®. Râsul are puterea de a 
elibera dopamină. Umorul poate fi, așadar, un 
remediu pentru frică. Simplul fapt de a spune o glumă 
poate să destindă atmosfera. Este o forţă de care te 
poţi servi pentru a-l ajuta pe copil să-și controleze 
mai bine anxietatea. Poţi să-i arăţi ceva caraghios 
atunci când este anxios. Pentru că este imposibil să 
râdă și să se teamă în același timp, sistemul său 
limbic se va liniști. Poţi, așadar, să-i sugerezi să-și 
imagineze o chestie caraghioasă pentru a-l alunga pe 
monstrul de sub pat sau pentru a face situaţia mai 
puţin amenințătoare. Umorul ne permite uneori să 
detensionăm o situaţie, dar ai grijă ca cel mic să 
priceapă că scopul este să-l faci să se simtă mai bine, 
nu să îţi baţi joc de fricile lui. 

Ecaterina este o fetiţă timidă. Mai presus de toate, 
îi este frică să fie criticată sau certată. De câteva luni, 
trăiește în casă cu mama ei și cu tatăl vitreg, un om 
imatur și destul de impulsiv, din ce îmi povestește. Nu 
este un bărbat violent, dar o intimidează, iar fetiţei îi 
bate mai tare inima când se află în preajma lui. îi este 
frică de el să nu o ia peste picior sau să o critice. Așa 
că petrece destul de mult timp la ea în cameră, ca nu 
cumva să dea ochii cu el. îmi povestește reacţiile și 
glumele tatălui vitreg care mi se par, într-adevăr, 
imature și astfel îmi vine o idee. îi sugerez să și-l 
imagineze îmbrăcat în bebeluș, cu pampers, cu o 
zdrăngănică într-o mână și cu suzetă. Asta o face să 
râdă și începe să i se pară mai putin amenintätor. în 

săptămânile ce au urmat, tatăl vitreg a ajuns cu 
siguranţă să se întrebe ce o făcea să fie așa de 
surâzătoare în prezenta lui. 

Faceţi jocuri de rol împreună 

Jocul îi poate permite copilului să facă faţă unei 
situaţii de care se teme. Din acest punct de vedere, 
jocurile de rol sunt foarte utile. De pildă, unui copil 
căruia îi este frică de intimidări și de batjocura 
celorlalţi îi poţi propune un joc de rol în care să-și 
exerseze reacţia în astfel de situaţii. Astfel, va putea 
să experimenteze afirmarea de sine, reglarea 
conflictelor, nevoia de ajutor etc. 

în cazul copiilor anxioși în societate, care nu 
îndrăznesc să comande la restaurant, poţi face un alt 
joc de rol. Prefă-te că ești ospătarul sau ospătărița 
care ia comanda și pune-l pe copil să joace rolul 
clientului, aducându-1 în punctul în care să ajungă să 
se exprime cu ușurință și cu încredere, să ridice capul 
și să vorbească 
mai tare. Mormăitul și căutatul cuvintelor în timpul 
unui joc se vor dovedi mai puţin înfricoșătoare decât 
în fața unui chelner sau a unei chelnerite adevărate. 
Copilul va învăţa astfel să controleze o situaţie. 

Eric este un adolescent de 14 ani care a fost 
victima abuzului emoţional din partea părinţilor și a 
bullyingului, în școala primară. Aceste experienţe de 
viaţă l-au făcut să-și piardă o mare parte din 
încrederea în sine și acum întâmpină dificultăţi în a se 
exprima în public. Simplul fapt de a vorbi în fața 
clasei, de a comanda la restaurant sau de a chema un 
taxi îi provoacă anxietate. Am recurs la jocuri de rol 
pentru a-l ajuta să-și regăsească încrederea în sine si 


să controleze situaţiile sociale de care îi este atât de 

teamă. M-am prefăcut că sunt, pe rând, chel- neriţă, 
centralista de la compania de taxiuri și șofer de taxi. 
La început, era stânjenit și nu știa ce să spună, dar, 
prin exerciţiu, a ajuns la o oarecare ușurință. După 
doar câteva ședințe, ajunsese să-i fie ușor să cheme 
taxiul sau să le vorbească străinilor. 
Să activăm sistemul RAGE 

Panksepp“* a pus în lumină un alt sistem cerebral 
numit sistemul RAGE (45). Acest circuit al creierului 
limbic se activează atunci când suportăm 
constrângeri în comportamentele sau răspunsurile la 
nevoile noastre de bază (hrană, sex, siguranţă etc.). 
Provoacă un răspuns agresiv. Acest circuit de 
agresivitate implică substanța 
cenușie centrală (substantia grisea centralis)', 
hipotalamusul“, amigdala, precum și eliberarea unor 
substanţe ca testosteron“, no- repinefrină“, 
glutamat“, acetilcolină“ etc. Sistemele FEAR și RAGE 
sunt profund legate. Să ne amintim că, în faţa unei 
ameninţări, alegem instinctiv între fugă și luptă. 
Aceasta din urmă implică o activare a sistemului 


44 Vezi capitolul 2. 

45 Vezi capitolul 1. 

46 Testosteronul este principalul hormon masculin secretat de glandele 
suprarenale atât la bărbat, cât și la femeie, dar mai ales la bărbat. 

47 Norepinefrina este un compus organic cu rol de hormon adrenergic și 
de neurotransmitätor. 

48 Glutamatul este un acid aminat neesential prezent în numeroase ali- 
mente. Joacă rolul de neurotransmitätor în creier. 

49 Acetilcolină este un neurotransmitätor cu rol important atât în sistemul 
nervos central, unde este implicată în memorizare și învăţare, cât și în sis- 
temul nervos autonom, cu precădere în activitatea musculară și în funcțiile 


ce 

RAGE. Răspunsul de luptă este adesea ales atunci 
când pericolul este resimţit ca fiind prea puternic sau 
când fuga nu este posibilă. 

După Panksepp, activarea unei agresivităţi bine 
controlate în cazul copilului poate să-l ajute pe acesta 
să-și depășească frica. Avem exemplul unei fetițe de 2 
ani căreia îi era frică de câini și al cărei tată i-a dat 
ocazia să-și depășească spaima folosindu-se de joc și 
de sistemul RAGE. A învăţat-o ca, de fiecare dată când 
aude un câine lătrând, să-i strige: „la mai taci, câine! 
Nu-mi place de tine!”. După câteva dăţi în care scena 
s-a repetat, fetița a ajuns să răspundă în acest fel 
imediat ce auzea un câine, fără să se mai sperie de el. 
Adoptând o voce puternică, fetiţa și-a folosit furia 
pentru a-și depăși teama. 

O astfel de strategie poate fi folosită și în cazul 
copiilor care se tem de monștri, de fantome sau de 
alte ființe imaginare. Poţi să îţi încurajezi copilul „să 
dea furia afară”, punând pe fugă sau 
reducând la tăcere personajul cel rău. Poţi să 
inventezi un ritual împreună cu cel mic, un fel de 
formulă magică pentru a alunga monștrii înainte de 
culcare: ,Pieriti, monștri răi, nu sunteţi bine- veniţi 
aici!” Important este ca sistemul RAGE să fie activat, 
astfel încât cel mic să se manifeste cu putere și nu de- 
o manieră timidă și inhibată. 
să activăm sistemul SEEKING 

Panksepp” susţine că mamiferele beneficiază de 
un sistem orientat către căutarea în mediul 
înconjurător (căutarea hranei, a unui adăpost, a unui 
partener sexual etc.) (45). Un astfel de sistem este 

important pentru supraviețuirea speciei și generează 
o stare afectivă pozitivă de euforie sau de motivaţie. 
Acţionează asupra circuitului de producere a 
dopaminei, care este un neurotransmi- tätor implicat 
în recompensă. Acest sistem este cel care ne împinge 
să mergem prin magazine în căutarea rochiei perfecte 
sau a unei perechi noi de pantofi. Tot el este cel care 
s-ar activa în cazul unei dependențe de droguri sau de 
jocuri de noroc. Pe scurt, căutarea recompensei este 
cea care ne împinge să ieșim din pasivitate. Acest 
sistem este hiporeactiv la oamenii depresivi, ceea ce îi 
face să fie amorfi. în schimb, atunci când sistemul 
SEEKING este hiper- activ, poate să producă episoade 
maniacale. Persoana respectivă ajunge într-o stare de 
euforie permanentă și este tot timpul în căutarea 
plăcerii prin intermediul comportamentelor sexuale, a 
cumpărăturilor etc. După Panksepp, contribuţia 
sistemului SEEKING în psihologia umană este 
subestimată. Potrivit acestuia, sistemul modulează 
acţiunea celorlalte sisteme, printre care cele de 
FEAR, RAGE și PANIC/GRIEF. 

Este posibil să recurgem la sistemul SEEKING 
pentru a modifica starea afectivă a copilului anxios. 
Un astfel de sistem este un adevărat motor pentru 
creativitate. Știm că este activat atunci când facem 
faţă noutätilor. Este ceea ce-l face pe copil să se arate 
curios în faţa lumii înconjurătoare. Dacă îi stimulezi 
copilului această curiozitate atunci când se confruntă 
cu o situaţie anxiogenă, există șanse ca starea lui 
emoţională să se modifice. Cum să recurgi la cu- 
riozitate? La fel cum am făcut eu cu bebelușul meu 
atunci când a văzut pentru prima dată o muscă. (Vezi 


exemplul de la pagina 112) Atrage-i atenţia copilului 

asupra unui aspect interesant legat de situaţia sau de 
obiectul care i-a provocat spaimă: „Vai, ia uite ce 
barbă lungă are Moș Crăciun! Oare de câţi ani o tot 
lasă să crească?”. Când cel mic este reticent în a se 
integra într-un nou grup: „Poţi să numeri câţi copii 
sunt în grup? Sunt mai multe fete sau mai mulţi bă- 
ieti? Câţi au părul blond, ca tine?”. Acest proces de 
observaţie face apel și la neocortex, care este capabil 
să inhibe răspunsul automat de frică. 

Puteţi să vă jucaţi împreună de-a detectivul. în acest 
caz, copilul trebuie să găsească indicii care să-i 
confirme sau să-i infirme frica. De exemplu, dacă cel 
mic suferă de o fobie socială sau dacă se teme să nu 
fie judecat de către cei din jur, cere-i să observe cu 
atenţie reacțiile acestora și să noteze indiciile care ar 
putea dovedi că ei au o atitudine pozitivă sau negativă 
faţă de el (zâmbete, sprâncene încruntate, semne din 
cap etc.). Simplul fapt de a se concentra pe căutarea 
unor indicii externe îi va deturna atenţia de Ia 
gândurile anxioase și de la starea de spirit proastă. 
Copiilor de la 7 ani în sus poţi să le sugerezi să caute 
pe internet diverse indicii care să le valideze sau, 
dimpotrivă, să le demonteze motivele pentru care le 
este teamă de albine, de păianjeni sau de alte animale 
sau situaţii. Cu toate acestea, este bine să-l ghidezi 
sau să-l ajuţi în astfel de căutări, ca să nu dea peste 
site-uri cu conţinut problematic, 
care prezintă viziuni catastrofice asupra lumii și care 
nu ar face decât să îi confirme spaimele. Scopul este să- 
și confrunte gândurile anxioase cu fapte și date reale. 

Poţi, de asemenea, să-i distragi copilului atenţia de 
la obiectul fricii, făcându-l să devină curios în 


legătură cu altceva. De exemplu, în timpul unei vizite 

la medic sau la dentist, încredinţează-i o sarcină: „Te 
rog să numeri de câte ori dentistul îţi zâmbește sau de 
câte ori pronunţă cuvântul gură.” Dacă se 
concentrează pe această sarcină mentală, cu 
siguranţă frica i se va activa mai puţin. Când ești în 
parc cu un copil care încremenește de frica unui 
câine, poţi să-i deturnezi atenţia, făcându-l atent la 
altceva: „Ia, uită-te, ce tobogan mare! Mergem și 
noi?”. 

O jucărie nouă se dovedește întotdeauna o metodă 
simplă de a-i distrage atenţia copilului. Este un truc 
folosit adesea de opticieni, de asistentele care fac 
vaccinuri, de fizioterapeuti sau de alţi lucrători din 
sistemul medical. Scot o jucărioară dintr-un sertar și 
copilul uită din- tr-odată de frică, de durere sau de 
faptul că este țintuit pe un scaun și că nu are voie să 
se miște. Noutatea activează sistemul SEEKING și, 
astfel eliberată, dopamina acţionează pozitiv asupra 
emotiei. 

în cazul copiilor foarte mici, o astfel de metodă 
poate fi un mijloc bun de a gestiona situaţiile 
anxiogene. Atenţie totuși să nu abuzezi de această 
metodă! Dacă ajunge să creadă că va primi o jucărie 
nouă de fiecare dată când îi este frică, riști să 
încurajezi o atitudine temătoare (vezi secţiunea cu 
avantajele secundare, pagina 116). 


Să desenăm frica 

La fel ca jocul, desenul îi oferă copilului posibilităţi 
infinite de exprimare a fricilor, permițându-i, în 
același timp, să se distanteze de ele. Este o metodă 
folosită frecvent în terapie. Copilul 
poate desena ceea ce îl înspăimântă sau îl face să 


devină anxios, dar poate desena și soluţia. Poate să 

adauge în desen ceva care să-l facă să se simtă mai 
curajos sau mai încrezător: un prieten, o amintire, un 
costum de supererou etc. Scopul este să ajungă să do- 
mine frica într-un context în care deţine controlul. 
Cutia pentru coșmaruri 

Unii copii sunt copleșiți de coşmaruri mai mult 
decât alţii și, adesea, își regăsesc cu greu liniștea 
după un vis urât. Confecţionarea unei cutii pentru 
coșmaruri se poate dovedi un mijloc bun de a-i ajuta 
să ia distanţă afectivă faţă de visele urâte și să 
redobândească încrederea în ei înșiși. 


Cutia pentru coșmaruri 
împreună cu cel mic, confecționează o cutie pentru 


coșmaruri, învelind o cutie de carton în hârtie 
colorată. Copilul poate să o decoreze cu desene sau 
abtibilduri. Apoi, de fiecare dată când visează urât, 
propune-i să-și deseneze visul pe o bucată de hârtie 
pe care să o pună în cutia pentru coșmaruri, ca să 
rămână închis acolo și să nu vină să-l mai deranjeze. 
în acest fel, copilul poate să deseneze un sfârșit 
frumos al unui vis urât. Faptul de a putea completa un 
vis urât îi va reda copilului sentimentul de control. 
Așadar, amuzaţi-vă împreună, imaginati și desenati 
finaluri fericite pentru visele urâte ale copilului, pe 
care să le așezați apoi în cutie. Cel mic poate, de 
asemenea, să-și inventeze puteri magice, care să-i 
permită să se lupte cu monștrii din vis. 
Să ne schimbăm gândurile 

După cum am putut vedea, anxietatea și frica 
izvorăsc din sistemul limbic. în schimb, cortexul 
cerebral și procesele secundare și terțiare”! pot 


51 Vezi capitolul 2. 

contribui la menţinerea anxietätii. Felul în care copilul 
interpretează și percepe o situaţie poate să-i modifice 
reacţia emoţională în fața respectivei situaţii. De 
exemplu, dacă își imaginează prima zi de școală 
spunându-și: „Sunt timid și nu cunosc pe nimeni. 
Probabil că ceilalţi vor râde de mine.”, atunci va 
anticipa sentimentul de respingere și de umilinţă, 
ceea ce, la nivelul amigdalei, se va resimti ca o 
ameninţare și va produce o reacție de anxietate. în 
schimb, dacă își va spune: „Sunt timid, dar sunt sigur 
că îmi voi face prieteni noi.”, atunci se va simţi mai 
putin ameninţat de situație și va fi mai calm și mai 
destins. Prin intermediul terapiei cognitiv- 
comportamentale (TCC), psihologul va ajuta copilul să 
înţeleagă legătura dintre gânduri, pe de o parte, și 
răspunsurile emoţionale și comportamentale, pe de 
altă parte. Această terapie identifică gândurile 
anxiogene și face efortul de a le modifica. Acest tip de 
efort se numește restructurare cognitivă. 
Jurnalul 

Chiar și fără a fi psiholog și a cunoaște tehnicile de 
restructurare cognitivă, poţi să îţi ajuţi copilul să 
devină conștient de gândurile lui și să și le modifice. 
în acest sens, tehnica jurnalului se poate dovedi o 
unealtă utilă, pentru că permite exteriorizarea ne- 
liniștilor. Să se destăinuie unui jurnal poate să-i 
permită copilului să mai reducă din nevoia de a fi 
calmat de către părinţi sau de 
adulţii din anturaj. Consemnarea în jurnal a 
gândurilor anxioase îl va ajuta să le recunoască mai 
ușor și să se distanteze de ele. Poate să observe cum 
același scenariu se tot repetă în mintea lui. ,Tot 


timpul mă aștept să fiu respins.”, „Mă aștept în 

permanenţă la eșecuri, deși nu se întâmplă 
întotdeauna așa.”, „Am impresia că ceilalţi nu dau doi 
bani pe mine.” Jurnalul poate fi folosit și pentru a 
schimba gândurile anxioase și a-l face pe copil să 
aibă gânduri pozitive. 

Poţi, de pildă, să-l sfătuiești să scrie: 

e 10 motive pentru care nu se simte speriat; 
e cinci scenarii alternative la scenariul catastrofic 

care îi trece prin minte; 
e indiciile care dovedesc faptul că scenariul lui 

angoasant este puţin probabil etc. 
Astfel, vei recurge la capacităţile sale reflexive, 
determinându-l să-și pună la îndoială gândurile 
anxioase. De multe ori, o astfel de metodă are mai 
mult succes decât dacă îi spui că nu are rost să gân- 
dească așa sau că se înșală. Așadar, în loc să-l 
contrazici atunci când își face griji din nimic, pune-i 
întrebări, ajutându-l să gândească: „Ştii tu sigur? Ai 
tu un glob de cristal în care poţi citi viitorul? Cum poţi 
fi sigur că lucrurile se vor petrece așa? Ai putea oare 
să-ţi imaginezi și un alt scenariu? Ar putea oare să 
existe și o altă explicatie?”. 

în loc să-l liniștești, lasă-1 să facă singur acest 
efort. în felul acesta, sinapsele dintre cortex și 
sistemul limbic se vor dezvolta, favorizând controlul 
emoţional. TCC are în vedere înlocuirea distorsiunilor 
cognitive cu gânduri realiste. Distorsiunile cognitive sunt 
erori de judecată. Cât despre gândurile realiste, 
acestea nu sunt gânduri pozitive, ci pur și simplu 
gânduri mai puţin dramatice și mai puţin exagerate. 

lată cele mai cunoscute distorsiuni cognitive (7,11). 
GÂNDIREA DIHOTOMICĂ: TOTUL SAU NIMIC 

Modul de gândire în termeni de „totul sau nimic” îl 
face pe copil să perceapă lumea ca fiind exclusiv bună 
sau rea. „Dacă nu iau 10 la matematică, înseamnă că 
sunt prost.” Copiii perfectionisti au adesea tendinţa să 
gândească în termeni de „totul sau nimic”. Dacă nu 
reușesc să fie perfecţi sau să se ridice la înălțimea 
propriilor așteptări, se consideră incapabili. 
Realitatea, însă, nu e albă sau neagră. Este mai 
nuanţată și o lume întreagă de posibilităţi se află între 
100% și nimic. 

SUPRAGENERALIZAREA 

Suprageneralizarea este atunci când ne bazăm pe 
un singur eveniment pentru a trage concluzii 
absolute: „Am fost deja umilit, așadar tot ceilalţi sunt 
răi și își bat, în permanenţă, joc de mine.” Un copil 
care suprageneralizează se așteaptă tot timpul ca 
lucrurile să ia o întorsătură proastă. 

ETICHETAREA 

Acest tip de gândire constă în a se autojudeca sau 
a-i judeca pe ceilalţi foarte dur, punând etichete 
negative: „sunt un zero barat”, „sunt leneș”, „toţi 
ceilalți sunt răi” etc. 

CATASTROFIZAREA 

Catastrofizarea constă într-o supraevaluare a 
probabilității ca un eveniment neplăcut să se 
întâmple. Ne așteptăm la ce este mai rău, deși ce este 
mai rău se produce destul de rar. De exemplu, un 
copil susține o prezentare orală în faţa clasei și își 
imaginează că toată lumea va râde de el. Sau aude un 
tunet și se gândește că va fi lovit de trăznet. Copiii 
care suferă de TAG au adesea tendinţa de a exagera 
probabilitatea ca un eveniment neplăcut să li se 


întâmple. Așadar, ei trăiesc situaţiile ca și cum cel mai 

rău lucru ar fi pe 
cale de a se produce, iar aceasta nu face decât să le 
amplifice anxietatea. A vedea mereu o catastrofă în 
orice lucru este o formă de exagerare. Copilul își 
închipuie cel mai rău scenariu pornind de la un 
incident fără gravitate reală. De exemplu, într-o 
seară, pisica nu se întoarce acasă și copilul spune: „cu 
siguranţă a dat o mașină peste ea și a omorât-o”. 
DRAMATIZAREA 

Dramatizarea constă în a exagera implicaţiile unui 
eveniment neplăcut, ale unui eșec sau ale unei 
vulnerabilităţi etc. De pildă, copilul ia o notă mică la 
un examen și își imaginează că va eșua cu totul, pe 
parcursul întregului an școlar. 
MINIMIZAREA 

La polul opus dramatizării, minimizarea constă în a 
atenua consecinţele unei situaţii. De exemplu, copilul 
tocmai s-a certat rău cu un prieten și își spune „nu-i 
nimic, am și alţi prieteni”. 
PERSONALIZAREA 

Personalizarea constă în a crede în mod greșit că 
tot ceea ce se întâmplă e bătut în cuie sau că ceea ce 
s-a întâmplat este din vina noastră. De pildă, 
învăţătoarea este într-o pasă proastă, iar copilul se 
întreabă: „Oare cu ce i-am greșit?”. 
INFERENTA ARBITRARĂ 

Inferenta arbitrară este atunci când ne bazăm pe 
intuiție pentru a trage concluzii sau a prezice ce 
urmează să se întâmple. „Nu va dori niciodată să fie 
prieten cu mine.” Citirea gândurilor este o formă de 
inferentä arbitrară. Acest tip de gândire se întâlnește 
cu precădere la tinerii care își fac griji în legătură cu 
ce gândesc ceilalți. Este un tip de gândire în care ne 

imaginăm ceea ce crede sau 
va crede celălalt. în realitate, nimeni nu are puterea să 
ghicească gândurile celorlalţi, nici măcar psihologii. Așadar, 
gândurile cu care îi înzestrăm pe ceilalți se dovedesc, 
de cele mai multe ori, simple reflexii ale propriilor 
gânduri sau opinii. De exemplu, Nadia își detestă 
buclele. Atunci când se privește în oglindă, ele sunt 
primele care îi sar în ochi și se simte frustrată că nu 
are și ea părul drept, așa cum și-ar dori. în ziua în 
care este invitată la o petrecere, își spune: „Cu 
siguranţă, ceilalţi vor zice că arăt îngrozitor!”. Cu 
toate acestea, mai mulţi prieteni o complimentează 
pentru părul ei. Citind gândurile, Nadia ajunge să le 
împrumute celorlalţi propria părere despre buclele 
sale. 
FILTRAREA SAU ABSTRACTIA SELECTIVĂ 

Numită si abstracţie selectivă, filtrarea constă în a 
acorda atenţie doar unei părți din realitate. Cu alte 
cuvinte, ignorăm anumite aspecte ale realităţii care 
nu merg așa cum ne dorim noi. De pildă, un copil care 
nu se consideră o persoană inteligentă va ajunge să 
acorde atenţie doar greșelilor făcute sau 
răspunsurilor greșite pe care le dă, ignorând toate 
semnele care ar putea spune despre el că este 
deștept, ca de exemplu răspunsurile corecte sau 
notele bune. în felul acesta, se convinge pe zi ce trece 
de lipsa lui de inteligenţă. 
GÂNDIREA EMOȚIONALĂ 

Gândirea emoţională presupune să credem că 
emoţiile noastre corespund realităţii. Este cazul unui 
copil care crede că teama de vaccin dovedește faptul 
că vaccinul este periculos. Sau atunci când se simte 

rănit de spusele unei alte persoane și consideră că 
aceasta a dorit să-l atace sau să-l provoace. Adevărul 
este că emoțiile noastre nu reflectă întru totul realitatea. 
BLAMAREA 

Blamarea este atunci când îi învinovätim pe ceilalţi 
pentru suferințele noastre sau când ne considerăm 
vinovaţi fără motiv pentru problemele altora. „Este 
vina mea dacă părinţii divorţează, le-am făcut prea 
multe probleme.” 
FALSELE OBLIGAȚII 

Falsele obligaţii presupun fixarea, în mod arbitrar, 
a unor reguli rigide referitoare la ceea ce urmează să 
facem. Sunt exigente care favorizează apariţia 
sentimentului de culpabilitate, de rușine, de deceptie, 
de frustrare sau de anxietate. Sunt acele „Trebuie”, „Ar 
trebui” și „Musai să”. De pildă, atunci când un prieten 
are probleme, copilul își spune „trebuie neapărat să-l 
ajut”. Sau atunci când își impune să aibă o notă 
excelentă la matematică, pentru a nu-și dezamăgi 
părinţii. Unii copii au impresia greșită că trebuie „să 
fie dräguti cu toată lumea și în permanenţă 
binedispuși”. O astfel de regulă nu este realistă și 
ajunge să-i facă să se simtă anxi- oși atunci când 
trăiesc sentimente de frustrare sau furie la adresa 
cuiva. Se tem să nu-i dezamăgească pe ceilalţi. 
RESPINGEREA POZITIVULUI 

Respingerea pozitivului este tendinţa de a 
transforma situaţiile pozitive în experienţe negative 
sau neutre. „Da, am luat o notă bună, dar asta pentru 
că i-a fost profesorului milă de mine.” 

Alex se teme de hoţi. Adoarme greu, deoarece 
creierul lui îi joacă feste atunci când rămâne singur în 

meu nu este să-l liniștesc, pentru că liniștirea 
alimentează anxietatea. Scopul restructurării 
cognitive este mai degrabă acela de a aduce copilul la 
stadiul în care să-și corecteze singur greșelile de 
gândire, dezvoltându-și o gândire mai realistă. 


ap 


Geneviève Pelletier, 2010 

Geneviève Pelletier, 2010 
Iată un mic exerciţiu de care mă folosesc pentru a-i 
ajuta pe copii să-și identifice gândurile anxioase și să 
le înlocuiască cu gânduri pozitive. 
UMBRELA (vezi ilustrațiile de la paginile 162-163) 
Norul gri reprezintă gândurile anxioase, în timp ce 
umbrela reprezintă efectul protector al gândurilor 

binevoitoare. Prin intermediul acestui exerciţiu, copilul 
poate deveni conștient de forța pe care o are asupra gându- 


rilor, deci asupra emoțiilor. Această activitate se adre- 
sează copiilor de peste 6 ani, pentru că cei mai mici 
nu au puterea de introspectie necesară pentru a-și 
recunoaște discursul interior și a înțelege legătura 
dintre gânduri și emoţii. 

Explică-i copilului că norul de ploaie reprezintă ce 
se petrece în mintea lui atunci când se confruntă cu o 
situaţie care îi provoacă anxietate. Folosește o situaţie 
concretă din viaţa lui. De exemplu: „atunci când ești 
stresat înainte de un examen la matematică” sau 
„când te-ai certat cu un prieten". Fă referire la o 
situaţie pe care copilul o trăiește cu regularitate sau 
pe care o consideră dificilă. Ajută-l să-și traducă 
gândurile care îi trec prin minte atunci când se 
confruntă cu situaţia respectivă. Scrie pe nor 
gândurile care îi provoacă anxietate sau neliniște, iar 
pe umbrelă, gândurile care l-ar face să se simtă mai 
bine. Scopul este să-l faci să înlocuiască gândurile 
anxioase cu unele mai realiste. 

lată câteva exemple de gânduri dăunătoare (gânduri 
anxioase): 

„Sunt zero barat la matematică. Sigur o s-o dau în 
bară!" 

„Nu voi reuși niciodată." „Ceilalţi mă vor 
respinge." „E prea greu." 

„N-o să fie bine.” 

lată și câteva exemple de gânduri protectoare (gân- 
duri pozitive): 

„Data viitoare, voi putea să fac mai bine." 
„Important este să fac cu plăcere.” 


„Nu este nicio tragedie dacă nu reușesc.” „O să-mi 

iau revanșa data viitoare." „Pot să fac mai bine de 
atât.” 

„Am voie să gresesc." 

„Dacă perseverez, voi reuși.” 

„Sunt curajos." 

în general, gândurile dăunătoare sunt formulate ca 
niște adevăruri. Astfel că, de cele mai multe ori, con- 
tin cuvinte precum „niciodată" sau ,întotdeauna". 
Este vorba despre distorsiuni cognitive, pentru că sunt 
gânduri care ne deformează percepţia asupra realită- 
ţii. Adesea, este vorba despre exagerări care îl neliniș- 
tesc pe copil mai tare decât ar fi cazul. în realitate, 
este fals să spunem că „lucrurile iau întotdeauna o 
întorsătură proastă" sau că „niciodată nu ne iese 
nimic". Copilul care întreţine astfel de gânduri 
exagerează riscul sau pericolul. Ajutându-l să-și 
nuanteze gândurile, îl vei face să vadă lucrurile de o manieră 
realistă și, 

mai ales, într-un mod favorabil pentru încrederea în sine. 
Așa cum umbrela ne protejează de ploaie, gândurile 
realiste ne protejează de sentimentele negative, de 
pierderea stimei de sine, de anxietate și de descu- 
rajare. Explică-i copilului că poate să folosească um- 
brela atunci când se va confrunta cu o dificultate si 
când va simţi deasupra capului norul gri al gândurilor 
negative. 

în cazul copiilor mai mici de 6 ani este mai greu de 
lucrat asupra gândurilor, dar poţi să folosești norul gri 
pentru a nota situaţiile în care copilul se simte anxios 
sau îngrijorat și să notezi pe umbrelă mijloacele de 
care dispune pentru a se calma și a se liniști: o jucă- 
rie, o îmbrăţișare, o melodie duioasă, să-si ia în braţe 


cățelul etc. 

Andrei are 8 ani. Vine la mine pentru că suferă de 
anxietate de separare. Imediat ce se desparte de 
părinți (la şcoală, la afterschool sau la cursul de 
karate), se îngrijorează imaginându-și că aceștia nu 
vor mai veni după el. La afterschool, în loc să se 
distreze cu prietenii, Andrei stă cu ochii pe ceas și își 
face griji pentru că nu-și vede părinţii sosind. 

Fac împreună cu el exercițiul umbrelei și iată 
câteva dintre gândurile anxioase pe care și le-a notat: 

„Părinţii nu vor veni după mine.” 

„Mă vor lăsa singur aici." 

„Vor avea un accident și nimeni nu va veni după 
mine.” lată și ce gânduri pozitive a reușit să scrie pe 
umbrelă 

:„Ai mei vin întotdeauna să mă ia. Nu există niciun 


motiv pentru care azi nu ar face la fel." 

„Nu m-au uitat niciodată. Pot avea încredere în ei.” 

„Sunt puţine șanse să li se întâmple un accident și, 
chiar dacă se întâmplă, o să vină bunica să mă ia." 

Faptul că și-a schimbat gândurile anxioase în gân- 
duri pozitive i-a permis lui Andrei să reducă nivelul de 
anxietate. După câteva ședințe de terapie, a putut să 
se distreze cu prietenii, fără să se mai preocupe de 
venirea părinţilor. 
Restructurarea cognitivă nu este indicată întotdeauna 
în cazul copiilor care suferă de TAG. Aceștia recurg la 
ceea ce se cheamă evitare cognitivă sau neutralizare, 
refuzând să se gândească la scenariile catastrofice de 
care se tem. Pentru a-și îndepărta gândurile rele din 
minte, acești copii recurg la tot felul de stratageme 
pentru a se calma. Evitarea cognitivă duce însă la 
creșterea neliniștilor acestor copii, iar ei nu sunt 


obișnuiți să le facă faţă. Așa cum evitând câinii 

alimentăm frica de câini, la fel, evitând să ne gândim 
la evenimente nesigure sau nefericite sporim frica de 
astfel de evenimente. lată de ce este preferabil să-i 
orientăm pe acești copii către tehnici de difuziune 
cognitivă și de ancorare în prezent. 

Difuziunea constă în a păstra distanţa faţă de 
gândurile anxioase și a le recunoaște așa cum sunt, 
adică niște simple povești pe care ni le spunem în 
minte. Din punctul acesta de vedere, ele nu sunt cu 
nimic mai adevărate decât un film pe care îl vedem la 
televizor. Așadar, îl vom încuraja pe copil să-și spună 
că ceea ce-i trece prin cap nu se va întâmpla și că, 
prin urmare, nu trebuie să rămână agăţat de 
gândurile rele, ci mai degrabă trebuie să le lase să 
treacă precum norii de pe cer. 

„Imaginează-ţi gândurile tale ca pe niște nori care 
plutesc liniștiți pe cer. Vântul îi împinge ușor, departe. 
Privește-i cum dispar în adâncul cerului.” 

Pentru a încuraja difuziunea, poţi să-i sugerezi 
copilului să-și imagineze propriile scenarii 
catastrofice ca pe niște filme sau ca pe niște subiecte 
de roman. Cere-i să-i dea un titlu cărții sau filmului 
său și să deseneze coperta. Un astfel de exerciţiu îi va 
permite să se ţină la distanţă de gândurile anxioase, 
care îi vor părea mai putin amenințătoare (21). 

Cutia cu griji 

Oferă-i copilului o cutie frumoasă sau confectioneaz-0 
chiar tu dintr-o cutie de carton (o cutie de pantofi sau 
o altfel de cutie). Spune-i că aceasta va fi cutia lui cu 
griji. Atunci când ceva îl va necăji sau îl va neliniști, 
poate să noteze gândul pe o bucată de hârtie pe care 
să o pună în cutie. Acest gest îi va permite să se 

distanteze de gândurile anxioase. Este o activitate ce 
se poate dovedi folositoare înainte de culcare. Simplul 
fapt de a închide grijile într-o cutie, înainte de 
culcare, poate oferi un sentiment de ușurare, ajutând 
copilul să adoarmă mai repede. 

Ancorarea în prezent ne permite să ieșim din vârtejul 
gândurilor anxioase pentru a ne canaliza atenţia pe 
momentul prezent. Pentru a reuși acest lucru, o 
metodă excelentă este aceea de a ne centra toată 
atenţia pe respiraţie sau de a face un exerciţiu de 
mindfulness. Le povestesc adesea micilor mei pacienţi 
că, atunci când îngrijorarea își face loc în mintea lor, 
au de ales între două 

direcţii: cea a îngrijorărilor sau cea a lui „aici și 
acum”. Altfel spus, pot să aleagă între a se încurca în 
gânduri generatoare de anxietate de tipul „mă doare 
burta... dacă fac indigestie... dacă vomit în fața 
clasei... dacă mama nu poate să vină să mă ia de la 
școală... dacă... dacă...”, sau pot să-și spună că nu se 
va întâmpla nimic din toate acestea, așa că e inutil să 
se gândească la astfel de lucruri și mai bine se 
concentrează pe prezent. în astfel de momente, o 
bună metodă de a opri vârtejul gândurilor negre este 
să facem câteva exerciţii de respiraţie abdominală. 


Expunerea 

După cum am explicat în capitolul precedent, prin 
expunere se înţelege procesul prin care expunem 
copilul la obiectul propriei frici. Expunerea trebuie 
făcută progresiv pentru a-i permite copilului o 
desensibilizare simplă. Dacă ai un copil care suferă de 
o tulburare anxioasă, este de preferat să fie însoţit de 
un specialist în sănătate mintală, înainte de a începe 


un protocol de expunere. 

Pentru situaţiile când nu putem expune copilul, 
folosim o tehnică de expunere cognitivă. Aceasta constă 
în a expune copilul mai degrabă în imaginaţie decât in 
vivo. Personal, folosesc această metodă mai ales în 
cazul copiilor care se tem de hoţi sau de catastrofe 
naturale. Evident că nu o să-mi acopăr faţa cu o 
cagulă ca să intru pe furiș în casa copilului și să 
simulez un furt. Si nici nu voi putea produce un 
cutremur. Așadar, voi folosi expunerea cognitivă care, 
de cele mai multe ori, se dovedește la fel de eficientă 
precum expunerea in vivo. îţi recomand, totuși, să 
eviti să recurgi singur la o astfel de tehnică, dacă nu 
te afli în prezenţa unui psiholog sau a unui psihiatru. 
Doar un specialist va putea decide dacă cel mic este 
pregătit pentru un astfel de exerciţiu. 

Emilia se teme de eșec și de batjocura celorlalţi. 
Devine anxioasă de fiecare dată când trebuie să dea 
un examen, să susțină o prezentare orală sau să 
participe la un concurs de gimnastică. De fiecare 
dată, însă, se descurcă foarte bine. Și totuși, își face 
fel de fel de scenarii catastrofice despre ce i s-ar 
putea întâmpla în caz de eșec. Cum nu pot provoca un 
eșec doar ca să o expun în faţa lui, o rog să redacteze 
scenariul unui eșec la o competiţie ca și cum așa ceva 
chiar s-a întâmplat. îi cer să-mi descrie tot ce vede, 
aude, simte, gândește etc. Apoi, o pun să citească cea 
scris, rugând-o să-și imagineze că un astfel de lucru s- 
a petrecut cu adevărat. Deoarece creierul nu face 
diferenţa dintre o ameninţare reală și una imaginară, 
simplul fapt de a intra în poveste îi provoacă o 
creștere a nivelului de anxietate. îi cer să repete acest 
exerciţiu în fiecare zi, până când simte că s-a obișnuit 
cu situația și că aceasta nu-i mai provoacă anxietate. 
La început, i se pare greu să facă un astfel de 
exercițiu, pentru că ajunge să se confrunte cu cea mai 


mare temere a ei, dar, după o săptămână sau două de 

expunere cognitivă, îmi spune că nu-și mai face griji 
că ar putea să se facă de râs la concursul de 
gimnastică. De fapt, nici nu se mai gândește la așa 
ceva 

lîn concluzie... 
Exista diverse metode care se dovedesc eficiente în 


depășirea fricilor si a anxietätilor și ele pot fi complementare 
unei psihoterapii pentru tulburări de anxietate: 


respiraţia abdominală; 


imaginaţia și 
vizualizarea; jocul și 
umorul; 


desenul; 


lucrul cu propriile 
gânduri; 


expunerea graduală in vivo și expunerea 


cognitivă. CAPITOLUL 5 
Când ne adresăm 


specialistului? 


„Imaginează-ţi cât de multe am putea realiza dacă ne-am îndoi 
de jricile noastre în loc să ne îndoim de visurile noastre.” 


Proverb tibetan 


per că această carte te-a liniștit în legătură cu 


fricile copilului tău. Adu-ti aminte că, în majoritatea 

cazurilor, fricile dispar de la sine. Cu toate acestea, 

sunt situații care necesită ajutor de specialitate. 

lată câteva dintre semnele care pot indica nevoia de a 
te adresa specialistului: 

e Crizele de anxietate au loc zilnic. 

+ Starea de spirit generală a copilului se 
deteriorează (devine irascibil sau deprimat). 

e Anxietatea îi provoacă insomnii cel putin de trei ori 
pe săptămână. 

e Copilul slăbește. 

e Copilul dezvoltă comportamente compulsive (de 
exemplu, spălatul mâinilor în exces, verificări 
repetate, repetiţia acelorași fraze etc.). 

e Rezultatele școlare sunt tot mai slabe din cauza 
anxietatii. 
e Anxietatea copilului afectează atmosfera din 

familie. 
e Copilul se izolează. 
e Copilul își pierde cheful de joacă. 
e Copilul cere să meargă la psiholog pentru a fi 
ajutat în legătură cu problemele de anxietate. 
e Copilul se automutilează (rosul unghiilor nu se 
consideră automutilare). 
e Copilul vehiculează ideea de suicid. 
e Anxietatea perturbă frecventarea școlii. 
e Stima de sine a copilului este afectată. 
e Nu-ţi mai recunoști copilul. 
La secţiunea Resurse veţi găsi câteva adrese utile 
pentru a primi ajutor de specialitate. 


Psihoterapia 

Dacă iei în calcul psihoterapia pentru copilul tău, 
nu ezita să-i ceri psihologului referințe despre 
calificarea pe care o are, despre metodă, despre 
experienţa de lucru cu cei mici etc. Asigură-te că de- 
ține un certificat de practică psihologică sau 
psihiatrică recunoscut de instituţiile acreditate”?. în 
Quebec, de pildă, începând din 2012, psihoterapia 
este un act rezervat, fiind practicată doar de către me- 
dici sau de către profesioniști deținători ai unui 
certificat eliberat de Ordinul Psihologilor din Quebec 
(3). Dacă nu ești sigur că persoana în cauză este 
calificată, adresează-te Colegiului Psihologilor 
pentru a verifica. în plus, unele metode se dovedesc 
mai eficiente decât altele în tratarea tulburărilor de 
anxietate. 

Terapia cognitiv-comportamentală (TCC) s-a dovedit 


52 în ţara noastră, Colegiul Psihologilor din România (n. red.). 

utilă în tratarea tulburărilor de anxietate. Această 
metodă își propune schimbări psihologice cognitive și 
comportamentale prin intermediul unor intervenţii ca, 
de pildă, educaţia psihologică, restructurarea 
cognitivă, autoinstruirea, soluţionarea problemelor și 
expunerea. Potrivit Institutului Canadian pentru 
Sănătate și Cercetare Medicală (25), TCC s-a dovedit 
a fi cea mai eficientă metodă în tratarea tulburărilor 
anxioase atât ale adultului, cât si ale copilului, spre 
deosebire de abordările psihodinamice, de terapia 
Gestalt sau de alte terapii. Cu toate acestea, mai sunt 
și alte metode care se pot dovedi eficiente, cum ar fi 
terapia EMDR”, terapia de familie, terapia de 
coerenţă, abordarea sistemică etc. 

Studiile arată că TCC are o eficacitate între 65% si 
95% (57) în tratamentul tulburărilor anxioase ale 
copilului. Mai mult, beneficiile TCC rezistă în timp, 
chiar și la 9 ani după terminarea terapiei. 

Dacă nu știi ce face psihologul cu cel mic sau care 
sunt obiectivele pe care își dorește să le atingă, nu 
ezita să-i pui întrebări. Astfel, dacă după mai multe 
ședințe nu constati nicio ameliorare, ar fi bine să 
revedeti împreună planul de tratament și să schim- 
baţi, poate, abordarea. Sub pretextul secretului 
profesional sau al confidentialitätii, unii pedopsihologi 
îi ţin pe părinţi în afara procesului terapeutic și nu le 
dau niciun fel de informaţii nici în legătură cu cel mic, 
nici cu evoluţia sau involutia acestuia. Consider 
acest lucru ca fiind o greșeală. Este în întregime 


53 EMDR: Eye Movement Desensitization & Reprocessing (Desensibiliza- 
rea și reprocesarea mișcărilor oculare). 

posibil să implicăm părintele în psihoterapie, fără să 
trădăm încrederea copilului. în plus, conform legii, ai 
dreptul să fii ţinut la curent cu toate serviciile de care 
beneficiază copilul tău mai mic de 14 ani’. în calitate 
de părinte, faci parte din viaţa copilului tău și 
reprezinti un instrument important în evoluţia lui. 
Orice terapie care se adresează unui copil trebuie, 
după părerea mea, să implice într-o oarecare măsură 
și părintele. Psihoterapia reprezintă un demers dificil 
pentru un copil anxios și acesta va avea nevoie de 
ajutorul tău pentru a face faţă acestui demers. 
Așadar, nu ezita să te implici în terapie și să ceri 
feedback psihoterapeutului. 


Medicamentele 

Medicația reprezintă rareori primul lucru la care 
recurgem pentru a trata un copil de anxietate. Nu 
există încă suficiente studii despre eficacitatea 
medicamentelor în cazul copiilor suferind de tulburări 
de anxietate, iar concluziile sunt adesea 
contradictorii. Majoritatea medicilor ezită, pe bună 
dreptate, să le prescrie copiilor anxiolitice sau 
antidepresive. Cu toate acestea, în anumite cazuri, 
medicatia se poate dovedi necesară. 


54Medicatia, combinată cu psihoterapia, poate fi 
indicată în cazurile severe de tulburări de anxietate, 
la recomandarea unui pedopsihiatru. 

De obicei, pedopsihiatrul este cel care decide dacă 
este necesar sau nu să recurgă la medicamente 
pentru a trata anxietatea, iar dacă recurge la o astfel 
de soluţie, o face doar în cazul formelor grave de 
anxietate. De exemplu, atunci când funcţionalitatea 
copilului este perturbată (de pildă, în cazul unui refuz 
prelungit de a merge la școală) sau când nivelul de 
anxietate este atât de ridicat, încât copilul nu 
reușește să avanseze în psihoterapie. în orice caz, 
medicatia este recomandată în paralel cu 
psihoterapia.Medicamentele duc la scăderea 
artificială a nivelului de anxietate, dar nu-i oferă 
copilului instrumentele necesare pentru a o controla. 
Dacă nu învaţă să-și gestioneze anxietatea, 
problemele riscă să revină în forţă atunci când 
medicatia este oprită. 

Nu există o pilulă miraculoasă! Niciun medicament 
nu va face să dispară anxietatea. Oricum ar fi, adu-ti 
aminte că anxietatea este o emoție normală, pe care 
fiecare dintre noi o simte din când în când. Așadar, 
scopul nostru este să învăţăm să o controlăm, nu să o 
facem să dispară. încă o dată, nu ezita să adresezi 
întrebări medicului sau pedopsihiatrului în legătură 
cu tratamentul prescris și să-i împărtășești 
observaţiile tale. Colaborarea dintre specialist și 
părinte este esenţială pentru a-i oferi copilului cea 
mai bună terapie. 
în concluzie... 

Există cazuri când suntem nevoiţi să recurgem la 
ajutor de specialitate pentru a trata copilul de 
anxietate. 

Psihoterapia este un act medical rezervat doar specia- 


liștilor posesori ai unui certificat de practică eliberat 
de Colegiul Psihologilor. 

Ca părinte, ai obligaţia de a te implica în procesul de 
terapie. 


Sper că această carte ţi-a oferit instrumentele necesare 
pentru a putea face față mai ușor anxietätii si fricilor copilului. 
Meseria de părinte este una dintre cele mai exigente meserii, 
mai ales dacă avem un copil care suferă de anxietate. Nu 
există copil perfect și nici părinte perfect și este foarte bine că 
lucrurile stau așa. Așadar, fii indulgent cu propriul copil și cu 
tine însuţi și, astfel, vei trece mai ușor peste micile obstacole 
de zi cu zi. Un copil care se teme are nevoie, înainte de toate 
și mai presus de orice, de un adult care să-l înţeleagă, să-i fie 
alături și să creadă în el. Important este să vezi frica exact așa 
cum este, adică un obstacol care trebuie depășit pentru a ne 
atinge visurile. 

„Tot ceea ce ţi-ai dorit vreodată se află de partea cealaltă africii.” George 
Addair 

x studiat la Université Laval din Québec, Canada. Este 
psiholog clinician, specializată de 15 ani în problemele copilului 
și adolescentului. Primele sale lucrări tratează stima de sine a 
copiilor, inteligența emoţională și anxietatea. Este autoarea 


cărții Dezvoltarea stimei de si fie și a inteligenței emoționale a 
copilului tău, publicată de editura Broquet. Munca ei în cadrul 
reţelei de servicii sociale și de sănătate din Quebec o aduce 
zilnic în contact cu tineri care se confruntă cu probleme de 


sănătate mintală sau stimă de sine scăzută.2 Studiile despre 
atașament o iau cel mai adesea în calcul pe mamă, dar și tatăl constituie o 
figură de atașament la fel de importantă. 


1 Vezi capitolul 2. 

2 Serotonină este un neurotransmitätor al sistemului nervos central im- 
plicat în mai multe funcţii precum somnul, obiceiurile alimentare sau sexu- 
ale, dar și în depresie. 


1 Vezi capitolul 2. 
1 Vezi capitolul 1. 


1 Desigur, autoarea prezintă aici situația din Canada (n. red.). 


